
Trykt  hos  J.  Jørgensen  &  Co.  (M.A.Hannover.) 


oom  hovedkilder  for  nærværende  arbejde  skal  jeg 
foruden  de  af  Wegener  og  af  Droysen  &  Saniwer  forfattede 
skrifter  (»Aktenmassige  Beitrage  zur  Geschichte  Danemarks 
im  19.  Jahrh.«  1851  og  vDie  Herzogthiimer  Schleswig-Hol- 
stein  und  das  Konigreich  Danemark.  Aktenmassige  Ge- 
schichte der  dånischen  Politik  seit  dem  Jahre  1806. '<  1850), 
som  oftere  anføres  i  det  følgende ,  nævne  forskellige  brev- 
samlinger, som  opbevares  i  det  danske  rigsarkiv  under  af- 
delingen »kongehusets  nyere  papirer«,  og  som  det  allernådigst 
har  været  mig  tilladt  at  benytte  ifølge  kgl.  resolution  (breve 
mellem  hertugen  og  Frederik  VI,  Kaas,  Møsting  o.  a.) ;  end- 
videre en  række  protokoller,  væsentlig  førte  i  kommissionen 
for  de  lærde  skolers  reform,  og  en  del  udarbejdelser  af 
hertugen  vedrørende  universitetet  og  skolerne,  ligeledes  fra 
rigsarkivet.  Fra  det  store  kongelige  bibliothek  har  jeg 
brugt  en  række  breve  i  den  Baggesenske  brevveksling  fra 
hertugen  til  Baggesen. 

Endelig  har  flere  aktstykker  fra  det  Augustenborgske 
arkiv  på  Primkenau  været  mig  tilgængelige  under  et  studie- 


ophold  i  Tyskland,  ligesom  jeg  ved  h.  h.  hertug  Ernst 
Gunthers  velvilje  har  haft  lejlighed  til  at  gennemlæse  en 
af  dennes  afdøde  fader,  hertug  Friedrich,  forfattet  biografi 
—  væsentlig  af  personalhistorisk  indhold  —  af  den  første 
del  af  hertug  Frederik  Christians  liv. 

Jeg  beder  bestyrelsen  for  den  grevelige  Hjelmstjerne- 
Rosenkroneske  stiftelse  modtage  min  bedste  tak  for  den 
understøttelse,  den  har  ydet  mig  til  dette  arbejdes  fremkomst. 

Forf. 


INDHOLD 


I. 

1765-  c.  1794.  Side 

Den  Augustenborgske  slægt.  Hertugens  opdragelse  og  undervisning 
i  hjemmet.  Studierejse  til  Leipzig.  Forlovelsen  med  Louise 
Augusta  og  dens  betydning.  Hertugens  og  hertugindens  karak- 
terer. Forhold  til  kronprins  Frederik.  Konstellationerne  ved 
hoffet.  —  Hertugen  som  mæcen  overfor  Baggesen  og  Schiller. 
Hans  uvilje  mod  den  Kantiske  filosofi.  Hans  syn  på  revolu- 
tionen ogjdet  omslag,  denne  medfører  for  hans  karakter  og  udvikling       i 

n. 

c.  1794— c.  1806. 
Forholdene  ved  universitetet.  Hertugen  som  universitetspatron.  Hans 
anskuelser  om  opdragelsen  og  hans  forhold  til  almueskolen.  Her- 
tugen som  præses  i  kommissionen  for  de  lærde  skoler.  Hans  af- 
handling i  »Minerva«  om  latinskolens  reform.  Hans  bestræbelser 
for  at  skabe  et  eget  departement  for  undervisningsvæsenet.  — 
Hertugens  stilling  i  København.  Hans  forandrede  blik  på  mili- 
tæret.    Hans  forhold  til  trykkefriheden  og  landboreformerne  ...     45 

HL 
c.  1806 — 1814. 
»Successionsforliget«  og  hertugens  skattefrihed.     Patentet   af  9.  septbr. 
1806  og  hertugens  optræden  i  anledning  deraf.     Tronfølgervalget 
i  Sverige  1810  og  dets  følger.     Forholdene  på  Als.     Hertugen   for- 
langer sin  afsked.     Slesvig-holstenske  doktriner.      Hertugens  død.   108 


Uen  Augustenborgske  slægt  har  foretaget  en  historisk 
cirkelbevægelse.  Nedstammende  fra  konger  har  den  i  vore 
dage  atter  hævet  sig  til  tronen  med  Augusta  Victoria,  en 
af  dens  kvindelige  descendenter,  Tysklands  kejserinde. 

Som  bekendt  delte  den  danske  konge  Christian  III 
hertugdommerne  Slesvig  og  Holsten  med  sine  brodre. 
Ha?is  (den  ældre)  fik  den  Haderslevske  del,  Adolf  den 
Gottorpske  og  blev  derved  stamfader  til  det  Gottorpske 
hus;  selv  beholdt  kongen  den  Sonderborgske.  I  1564 
fortsattes  delingen  yderligere,  idet  Frederik  II  overlod  sin 
broder  Hans  (den  yngre)  amterne  Sønderborg,  Nordborg 
og  Ærø,  hvortil  ogsaa  kom  Plon;  efter  farbroderen  Haiis 
(den  ældres)  død  i  1580  skiftedes  dennes  besiddelser  mellem 
kongen  af  Danmark  og  hertug  Adolf.  Hans  deti  yngre 
blev  således  stifter  af  den  Sonderborgske  linje.  Ved  hans 
død  i  1622  deltes  denne  påny,  idet  hver  af  hans  fire 
sønner  (Alexander,  Frederik,  Philip,  Joachim  Ernst)  blev 
stamfader  for  fire  ny  linjer :  den  Sønderborgske,  Nordborgske. 
Gliickborgske  og  Plonske.  De  tre  sidste  uddøde  i  løbet  af 
det  18.  århundrede.  Den  Sonderborgske  deltes  ved  Alex- 
anders død  1627  efter  tallet  på  hans  sønner  i  fem  grene: 
den  Augustenborgske,  Beckske  (senere  kaldet  den  Gliicks- 
borgske),    Franzhagenske,    Wiesenburgske  og  Schlesiske.     Af 


disse  fem  linjer  består  nu  kun  de  to  første;  de  andre 
uddøde  ligeledes  i  forrige  århundrede.  Den  i  begyndelsen 
så  blomstrende  slægt  viste  sig  senere  mærkelig  ufrugtbar. 

Hertug  Alexanders  ældste  søn  Ernst  G-iintJier  (f  1609) 
blev  altså  stamfader  for  det  Augustenborgske  hus.  Han 
oprettede  hovedgaarden  Augustenborg  på  Als  og  opførte 
Augustenborg  slot  ^).  Ernst  Giinthers  yngste  søn,  Frederik 
Wilhelm,  der  var  guvernør  paa  Sønderborg  og  general- 
major, var  tillige  titulær  domprovst  i  Hamburg,  en  stilling, 
der  var  forbundet  med  rigelige  indkomster.  Hans  søn, 
Christian  August,  den  første,  som  fører  titlen:  hertug  af 
Augustenborg,  indgik  ægteskab  med  Frederikke  Luise 
comtesse  Danneskjold-Samsø,  og  blev  herved  sat  istand  til 
at  udvide  sine  godser;  bl.  a.  købte  han  sin  fætter,  Frede- 
rik Ahlefeldts  ejendom,  slottet  Graasten  i  Sundeved.  Deres 
førstefødte  var  atter  Frederik  Christian,  faderen  til  den 
mand,  hvis  liv  og  levnet  vi  på  de  følgende  blade  ville 
forsøge  at  tegne. 

Frederik  Christian  (den  ældre)  måtte  ved  faderens 
død  (1754)  afstå  nogle  af  sine  Gårde  på  Als  til  kronen, 
hvorved  de  i  forvejen  ikke  store  besiddelser  forringedes. 
Han  var  egentlig  kun  at  anse  som  en  middelstor  godsejer, 
og  for  at  slægten  overhovedet  kunde  optræde  med  nogen- 
lunde anstand,  måtte  der  i  erstatning  foreløbig  udbetales 
hertugen  en  årlig  pension  af  6000  rdl.  af  den  danske 
regering  for  at  standse  hans  klager.  Desuden  overlodes 
Gammelgård,  en  af  de  inddragne  Gårde  på  Als,  ham 
atter.  Hans  økonomiske  forhold  bedredes  senere,  da  han 
som  arv  efter  sin  moder  fik  nogle  parceller  af  Søgård  i 
Sundeved,  og  yderligere  i  1761  ved  arv  efter  svigerfaderen. 
Han  havde  ægtet  Charlotte  Amalia  Wilhelmine,  en  datter 
af  Frederik  Karl,    med   hvem   den   Plonske  (Gliicksborgske) 


')  Den  nuværende  bygning  er  dog  ikke  ældre  end  fra   I770- 


linje  uddøde  i  1761.  De  Plonske  besiddelser  mageskiftede 
han  imidlertid  efter  den  danske  regerings  forslag,  så  at 
forskellige  jordegodser  i  Sundeved  og  på  Als  tilfaldt  ham 
(Sønderborg  med  Ladegård,  Rønhave,  Kegenæsgård, 
Majbølgård  o.  a.),  hvorved  hans  besiddelser  afrundedes, 
medens  pensionen  nu  bortfaldt.  I  1783  blev  de  samlede 
Augustenborgske  godser  ved  testamentarisk  disposition 
ophøjede  til  fideicommiser.  Desuden  tilstod  regeringen 
ham  og  hans  undergivne  personUg  skattefrihed  for  over- 
ordentlige skatter,  et  privilegium,  man  senere  —  som  vi 
skal  se  —  søgte  at  begrænse.  Sønnen  Frederik  Christian 
gjorde  da  indsigelse  herimod  og  bemærkede,  at  hele  denne 
byttehandel  aldeles  ikke  var  et  udtryk  for  hans  afdøde 
faders  sande  ønsker,  men  at  den  var  bleven  ham  på- 
tvungen. Både  hans  privat-korrespondance  med  de  konge- 
lige ministre  og  en  efterladt  skrivelse,  der  har  til  hensigt 
at  retfærdiggøre  hans  adfærd  overfor  slægten,  kunde  vidne 
herom.  Ligeledes  vil  famiUen  kunne  godtgøre,  at  han  lige 
til  sin  død  ofte  erklærede,  at  de  fordele,  han  ad  denne 
vej  havde  vundet,  var  for  dyrt  købte,  i) 

Hertugens  bryllup  stod  i  1762.  Den  første  søn  blev 
født  den  28.  september  1765.  Han  fik  som  faderen  navnet 
Frederik  (Friedrich  ^)  Christian.  Foruden  ham  fik  ægte- 
parret endnu  to  sønner:  Frederik  Carl  Emil  (f.  1767)  og 
Christian  August,  senere  formand  i  den  norske  regerings- 
kommission  og  svensk  tronfølger  (f.  1768),  samt  en  datter, 
Louise.  Børnene  mistede  allerede  som  ganske  små  deres 
moder;  hun  døde  1770,  og  deres  faster,  prinsesse  Ulrikka, 
traadte  dem  da  foreløbigt  i  moders  sted.  Ingen  traditioner 
fra  barndomsårene,    der    hengled   i   de   idylliske   omgivelser 


^)  Brev  fra  hertugen  til  Frederik  VI  af  ^^\   1804  (Rigsarkivet). 
^)  For    ikke    at   bryde    ensartetheden,    er    navnets   danske    form   overalt 
brugt  i  det  følgende. 

I* 


ved  Aissundet,  er  bevarede.  Faderen  synes  imidlertid  at 
have  været  en  mand,  der  har  haft  sans  for  dannelsens 
betydning  og  for  vigtigheden  af  en  god  opdragelse.  Nogle 
breve  fra  ham  til  kronprins  Frederik  viser,  at  han  med 
lethed  udtrykte  sig  i  det  franske  sprog.  Da  sønnerne 
voksede  til,  skaffede  han  dem  en  paalidelig  hovmester  i 
legationsråd  Schiffmann,  medens  den  daglige  undervisning 
var  lagt  i  hænderne  på  en  ung  tysker,  Chr.  Jessen,  der 
efter  at  have  studeret  i  Halle  var  bleven  hertugens  kabinets- 
præst  i  1766. 

Fra  de  første  ungdomsår  er  et  aktstykke  opbevaret  \ 
der  både  giver  os  underretning  om  den  omhyggelige 
undervisning,  der  allerede  i  hjemmet  blev  børnene  til  del, 
og  tillige  er  et  interessant  bidrag  til  den  unge  hertug 
Frederik  Christians  karakter  -).  Det  er  en  af  ham  selv 
udarbejdet  studieplan,  hvor  han  har  nedskrevet,  hvilke  fag 
det  vil  være  ham  nyttigst  at  lægge  vind  på,  og  hvilke 
der  personligt  interesserer  ham  mindre,  men  som  han  dog 
efter  sin  faders  ønske  ikke  bor  ofre  mindre  opmærksomhed. 
Hertugen  er  her  ved  seksten — sytten  års  alderen  omtrent 
det  samme  menneske,  vi  senere  stifter  bekendtskab  med. 
Den  strænge  pligtfølelse  og  overdrevne  samvittighedsfuldhed 
overfor  den  gerning,  han  har  påtaget  sig,  der  er  i  høj 
grad  karakteristisk  for  ham,  og  egentlig  intet  øjeblik  for- 
lader ham  i  livet,  træffer  vi  allerede  her.  Man  får  uvil- 
kårligt det  indtryk,  at  den  unge  mand,  som  vi  nu  første 
gang  ser  for  os,  aldrig  ret  har  været  barn,  men  at  en  tidlig 
og  dygtig,  men  altfor  omfattende  undervisning  har  modnet 
ham  for  snart  og  udviklet   det  træk  af  noget  gammelklogt, 


*)  I  det  Augustenborgske  familiearkiv  på  Primkenau  i  Schlesien. 

-)  Det   skal    straks   bemærkes,     at    vi    for    at   undgå    misforståelser   og 

forvekslinger   anteciperer    prins    Frederik    Christians    hertugtitel,    der 

formelt  først  tilfaldt  ham  ved  faderens  død  i   1794. 


5 

som  utvivlsomt  har  været  ham  medfødt.  Hans  kundskabs- 
tørst har  været  umættelig.  Her  er  ikke  tale  om  at  undgå 
et  eller  andet  kedeligt  fag  eller  om  at  skyde  noget  fra  sig, 
som  det  vilde  være  naturligt  for  et  ganske  ungt  menneske, 
der  skulde  tage  kampen  op  med  så  mange  undervisnings- 
genstande,  som  der  er  angivet  i  studieplanen.  Tværtimod  — 
jo  mere,  desto  bedre.  Den  hjærne,  der  ikke  har  følt  sig 
overbebyrdet  heraf,  må  være  tidligt  træneret  og  stærkt 
bygget. 

Han  har  udarbejdet  denne  fortegnelse  for  —  som  han 
selv  siger  —  at  kunne  følge  en  bestemt  orden  i  sine  studier 
og  for  at  klargøre  for  sig  selv,  hvad  det  sømmer  sig  et 
menneske  og  en  kristen,  en  verdensmand  og  en  fyrste 
at  vide. 

Undervisningen  i  religion  har  hertugen  endnu  på 
dette  stadium  omfattet  med  interesse,  og  han  erklærer  det 
for  sit  forsæt  morgen  og  aften  at  læse  et  stykke  i  bibelen 
eller  et  andet  opbyggelsesskrift.  Vi  vil  se,  at  denne  religiøse 
trang  senere  forsvinder.  Hertugen  viser  sig  vel  aldrig  som 
gudsfornægter,  men  han  er  deist  og  betragter  ganske 
religionen  fra  moralens  og  filosofiens  synsvinkel,  som 
skik  var  i  sidste  del  af  forrige  århundrede.  Dette  kan 
så  meget  mindre  undre  os,  som  hertugen  efter  sine  med- 
fødte anlæg  må  opfattes  som  overvejende  forstands- 
menneske,  og  den  samme  strøm  således  mødes  indvendig 
og  udvendig  fra,  idet  tidsånden  virker  fremmende  på  hans 
naturlige  temperament.  På  det  her  angivne  tidspunkt 
har  Frederik  Christian  imidlertid  været  greben  af  en  stærk 
personlig  religiøsitet,  men  denne  har  næppe  nogen  dybere 
grund  end  den  stærke  svingning  i  følelseslivet,  som  fore- 
går hos  de  fleste  mennesker  i  overgangsalderen.  Den 
forsvinder  nemlig  meget  snart,  fortrængt  af  en  vis  tørhed 
i  hertugens  følelse  og  af  de  omgivelser,  opholdet  i  Leipzig 
et   par   år   senere    fører   ham   ind   under.     Et  uddrag   af  et 


brev  til  søsteren  Louise,  en  med  megen  ånd,  men  ingen- 
lunde med  skønhed  begavet  dame,  det  eneste  menneske, 
han  i  sit  liv  virkelig  stod  nær  og  kunde  regne  på  som 
fortrolig,  og  af  hvem  han  kunde  vente  forståelse,  viser 
tydeligt  dette.  Hertugen  ser  tilbage  på,  hvad  han  kalder 
sin  V pietistiske  epoke«  i)  og  undrer  sig  over  sin  tidligere 
religiøse  grebethed.  Han  fordømmer  den  ingenlunde,  men 
at  ligge  under  for  den,  som  han  har  gjort  i  anfald  af 
sentimentalitet,  er  uret.  »Du  kan  dog  vist  huske,  hvorledes 
jeg  den  gang  om  søndagene  klagede  over  mathed  og  be- 
klemmelse. Alt  gjorde  et  stærkt  indtryk  på  mig  og 
fængslede  min  sjæl.  Jeg  anspændte  min  opmærksomhed 
af  alle  kræfter.  Et  sted  i  salmen  eller  prækenen  kunde 
fylde  mig  med  smerte  eller  glæde.  Jeg  brast  ikke  sjeldent 
i  tårer.  Ofte  så  jeg  fremtiden  imøde  fuld  af  håb, 
men  straks  derefter  i  frygt  for  min  egen  svaghed.«  At 
hele  denne  religiøse  spænding  også  kan  stå  i  forbindelse 
med  den  så  stærkt  udviklede  pligtfølelse,  viser  den  næste 
sætning:  »Frygten  for  påny  at  falde,  berøvede  mig  ikke 
sjeldent  glæden.  —  Alle  disse  kæmpende  følelser  over- 
vældede mig  ofte.  Å-u  har  jeg  lært  at  væ,nne  mig  til  mere 
at  bruge  min  forstand  og  hellere  lade  denne  end  hj  ærtet 
råde  ved  gudstjenesten.  Derved  finder  jeg  mig  stadig 
beroliget  og  tilfreds,  men  aldrig  udmattet.«  -) 

Næst  efter  religionen  er  moralen  det  fornemste  fag. 
Ved  den  skal  den  unge  lære  sine  pligter  at  kende,  at  indse 
dydens  høje  værd  og  hvilken  indre  løn,  der  ligger  i  at 
vandre  ad  dens  veje.  UnderUgt  at  se  en  halvvoksen  bruge 
talemåder  som  en  gammel  skolemester. 


^)  Biographie  des  Herzogs  Friedrich  Christian,  geschrieben  von  Herzog 

Friedrich.     Msp. 
-)  Originalen  til  brevet  i  arkivet  på  Primkenau. 


Baade  over  natur-  og  folkeret  samt  metafysik  håber 
hertugen  at  kunne  fa  »collegier«  istand,  medens  han  i 
logik  mener  sig  tilstrækkeligt  udrustet,  da  han  blot  kræver 
tydelighed  i  tænkning,  men  ikke  bryder  sig  om  den  sæd- 
vanlige »slendrian  og  ordkram«. 

Undervisningen  i  naturhistorie  og  fysik  skal  gøre  sit  til 
at  fri  for  »skadelig  overtro«.  Endnu  vigtigere  synes  dog 
historien  hertugen.  Dels  styrker  den  hukommelsen,  dels  er 
den  nyttig  som  konversationsthema,  men  først  og  fremmest 
ser  han  i  den  en  stor  eksempel-  og  mønstersamling,  af 
hvilken  forstanden  og  moralen  i  lige  høj  grad  kan  lære. 
Med  den  forbindes  passende  nogle  timer  i  geografi,  gene- 
alogi,  heraldik  og  kronologi. 

Heller  ikke  de  retslige  studier  må  forsømmes.  Jus 
civile  vil  han  bede  Schiffmann  gennemgå  med  sig;  selv  vil 
han  studere  lensret  og  tysk  ret;  men  begge  dele  træder 
dog  tilbage  for  »kendskabet  til  mit  fædrelands  lovgivning«, 
hvilket  han  har  markeret  med  en  dobbeltstreg.  Absolut 
nødvendige  er  også  oversigter  over  økonomi,  finans-  og 
kameralvidenskaberne,  samt  et  almindeligt  kendskab  til 
manufaktur-  og  fabrikvæsen,  til  statistik  og  politik. 

Man  vil  sikkert  finde  denne  liste  ret  anseelig,  men 
hertil  kommer  endvidere  efter  faderens  forlangende  under- 
visning i  mathematik,  trigonometri,  artillerifortifikation,  al- 
mindelig arkitektur  og  astronomi.  I  alle  disse  fag  skal  der 
gives  særskilte  timer. 

Tilsidst  følger  en  liste  over  sådanne  genstande,  i  hvilke 
fuldkommenhed  anses  for  selvfølgelig,  men  som  i  mindre 
grad  behøver  at  doceres.  Blandt  disse  nævner  hertugen 
vigtigheden  af  en  god  brevstil  og  overhovedet  færdighed  i 
at  kunne  skrive  afhandlinger  —  en  færdighed,  hertugen 
øvede  hele  sit  liv,  skønt  aldrig  med  noget  heldigt  resultat 
fra  formens  side.    Fremdeles  fuldkomment  at  kunne  mestre 

det  tyske,  franske  og  danske  sprog.  Det  er  nødvendigt  at 
kunne  forstå  latin,  derimod  ikke  at  kunne  tale  det. 

Hertugen  betoner  det  nyttige  ved  et  behageligt  væsen 
og  belevne  sæder.  Derimod  er  der  noget  irriterende  ved 
at  se  den  overlegenhed,  hvormed  denne  videnskabsmand  i 
duodez  ser  ned  på  legemsidrætter  og  friluftsfærden.  Herom 
hedder  det  kort  og  godt  i  studieplanen:  »Dans,  ridning  og 
fægtning  er  ikke  særlig  nødvendige«.  Måske  vilde  han 
ikke  stadig  have  båren  på  et  svagt  legeme,  om  han  lidt 
mindre  havde  plejet  hovedet  på  legemets  bekostning. 

Som  mindre  nødvendige,  men  behagelige  og  gavnlige 
færdigheder  anser  han  kundskab  i  engelsk  og  italiensk,  i 
musik,  tegning  og  kunstdrejning. 

Det  stærkeste  udslag  får  hans  selvfølelse  i  den  sidste 
post  på  programmet.  Han  skriver  her  følgende,  som  hos 
enhver  anden  end  den  gammelkloge  Frederik  Christian 
måtte  tages  for  en  ubehagelig  prøve  på  ungdommeligt 
vigtigmageri :  »For  ikke  at  blive  taget  for  en  særling,  må 
jeg  vistnok  lære  forskellige  slags  spil,  men  jeg  kan  aldrig 
få  i  mit  hovede,  hvorledes  dette  kan  tjene  noget  menneske 
med  forstand  til  tidsfordriv«. 

Ikke  mindre  storstilet  lyder  studieplanens  sidste  ord: 
»Alle  de  her  nævnte  videnskaber  er  det  nødvendigt  at 
kunne;  men  denne  kundskab  må  krones  ved  en  så  dydig 
vandel  som  muligt«. 

Sandelig  —  det  var  ikke  småting,  den  unge  hertug 
forlangte  af  sig  selv.  Der  er  ingen  grund  til  at  tro,  at 
noget  af  de  nævnte  fag  lagdes  tilside.  Da  hertugen  senere 
som  præses  for  en  kommission  udkastede  en  undervisnings- 
plan for  latinskolerne  i  Danmark  og  Norge,  var  denne  fyldt 
med  et  lige  så  stort  antal  discipliner  som  hans  egen  studie- 
plan fra  ungdomsdagene.  Han  glemte,  at  almindelige  latin- 
skoledrenge næppe  sad  inde  med  samme  lærelyst  og  flid 
som  han  selv. 


Det  skulde  ikke  synes  nødvendigt  at  ofre  mere  på  at 
uddanne  et  menneske,  der  i  forvejen  kunde  så  meget. 
Alligevel  sendte  hertugen  alle  sine  tre  sønner  i  1783,  da  de 
var  komne  til  skelsår  og  alder,  under  Schififmanns  opsyn 
afsted  på  den  for  alle  unge  mennesker  af  god  familie  i  hine 
tider  obligatoriske  udenlandsrejse.  Rejsens  mål  var  universi- 
tetet i  Leipzig,  hvor  de  på  tysk  opdragne  unge  mænd 
skulde  fuldende  deres  studier.  Rejsen  gik  over  Luneborg 
og  Ballenstedt.  I  den  første  by  beså  man  den  gamle  sølv- 
skat paa  rådhuset,  hvad  der  gav  Frederik  Christian  anled- 
ning til  i  et  brev  til  søsteren  at  komme  med  følgende  for 
hans  overlegenhed  karakteristiske  ytring:  »I  og  for  sig  var 
der  intet  særligt  interessant  ved  at  se  nogle  pokaler  af  sølv 
og  guld.  Derimod  lod  omfanget  af  disse  gamle  drikkekar 
mig  gøre  den  refleksion,  at  man  gudskelov  nu  holder  det 
for  en  skam  på  denne  måde  at  stille  sig  i  klasse  med 
dyrene  og  derved  nedværdige  sig.«  ^) 

Opholdet  i  Leipzig  må  siges  at  have  haft  den  aller- 
største indflydelse  på  den  unge  hertugs  udvikling.  Ad  for- 
skellige veje  skulde  det  give  hans  ånd  et  på  engang  ideelt 
og  dog  praktisk  præg,  som  aldrig  helt  udviskedes.  Hans 
lærelyst  forlod  ham  heller  intet  ojeblik  her,  og  han  kastede 
sig  over  en  mængde  forskellige  videnskaber.  I  et  brev  til 
faderen  skrev  han,  at  han  kunde  trænge  til  al  den  uddannelse, 
han  kunde  få,  hvorfor  han  gærne  vilde  blive  så  længe  som 
muligt  i  Leipzig  ■^).  Han  hørte  forelæsninger  over  stats- 
videnskab, jura,  historie,  fysik  og  mathematik,  men  først 
og  fremmest  droges  hans  interesse  til  de  filosofiske  discipliner  ^). 


*)  Biographie  des  Herz.  Friedrich  Christian,  geschr.v.Herz.  Friedrich.  Msp. 

^  Smst. 

^  Flere  optegnelser  fra  studieårene  og  forskellige  selvstændige  udarbejd- 
elser over  filosofiske  emner  opbevares  i  arkivet  på  Primkenau.  (Briefe  v. 
Schiller  an  Herz.  Friedrich  Christian  iiber  åsthetische  Erzichung.  In  ihrem 
ungedruckten  Urtexte,  herausgeg.  v.  A.  L.  J.  Michelsen.  Berl.  1876.  S.  28  ff.) 

Filosofien  doceredes  på  denne  tid  i  Leipzig  bl.  a.  af  Erfist 
Platner,  der  egentlig  var  læge,  men  iøvrigt  en  noget  poly- 
historisk  anlagt  natur,  og  dennes  foredrag  blev  ikke  lidet 
bestemmende  for  den  udpræget  systematiske  og  skole- 
mæssige retning,  hertugens  tankeliv  tog.  Platner  var  ingen 
betydelig  filosof,  repræsenterede  heller  ikke  nogen  bestemt 
filosofisk  Skole.  Nærmest  må  han  betegnes  som  en  af 
udløberne  af  den  Leibnitz-Wolffiske  skole,  hvis  abstrakte  og 
mathematiske  strænghed  han  anså  for  det  ene  rette.  Imid- 
lertid havde  'han  ved  udbredt  læsning  også  tilegnet  sig  en 
del  af  de  samtidige  engelske  og  franske  filosofers  oplysnings- 
ideer,  og  i  et  smagfuldt  og  livligt  foredrag  præsenterede 
han  da  sine  tilhørere  en  art  filosofisk  eklekticisme  med 
stærkt  rationalistisk  sving,  nærmest  i  Wolffisk  ånd.  Frederik 
Christian  blev  personlig  kendt  med  sin  lærer,  og  dennes 
filosofiske  realisme  gjorde  så  dybt  et  indtryk  på  den  unge 
hertug,  at  han  senere  stillede  sig  højst  uvillig  overfor  Kants 
idealisme,  der  dog  ellers  i  nogle  år  skaffede  sig  herre- 
dømmet over  oplysningstidens  bedste  hjærner.  I  et  brev 
til  søsteren  kalder  han  i  ungdommelig  begejstring  Platner 
»det  største  menneske«  i). 

Et  andet  bekendtskab,  som  hertugen  ligeså  ivrigt  dyrkede, 
var  den  bekendte  børneven  Chr.  Felix  Weisses,.  Opdragelsen 
var  just  ved  dette  tidspunkt  bleven  et  af  de  brændende 
spørgsmål.  Den  bedste  måde,  på  hvilken  man  kunde  re- 
formere menneskeslægten,  var  at  begynde  fra  grunden. 
Her  giver  de  humane  bestræbelser  sig  et  meget  kraftigt 
udslag.  Vi  véd,  med  hvilken  begejstring  realisationen  af 
Basedows  plan  om  et  »Philantropinum«  modtoges  ikke  alene 
i  Tyskland,  men  også  i  nabolandene.  Campes  og  Salz- 
manns  lærebøger,  børnetidender  og  oplysende  skrifter  vakte 


')  Biographie    des   Herzogs  Fnedr.  Christian,    geschr.  von  Herz.  Fried- 
rich.    Msp. 

betydelig  opsigt,  og  det  pædagogiske  studium  ansås  næsten 
for  det  vigtigste  af  alle.  Intet  under  da,  at  den  unge  her- 
tugs modtagelige  sind  blev  grebet  af  tanken  om,  at  også 
han  burde  gøre  sit  til,  at  dette  studium  blev  ledet  ind  på 
så  frugtbringende  baner  som  muligt.  Denne  interesse  bliver 
den  centrale  i  hans  liv;  han  har  her  opdaget  et  felt,  hvor 
det  er  værdt  at  arbejde.  Ud  herfra  vil  man  bedst  kunne 
forstå  den  iver,  hvormed  han  få  år  efter  kaster  sig  over 
undervisningsvæsenet  i  Danmark  og  med  liv  og  sjæl  ar- 
bejder for  en  forbedring  i  dette. 

Sine  jævnaldrende  og  standsfæller,  de  ikke  få  unge 
adelige,  som  ligeledes  var  sendte  til  Leipzig  for  studiernes 
skyld,  men  i  almindelighed  ikke  ofrede  dem  synderlig  megen 
tid,  omgikkes  hertugen  kun  ugærne.  Nogle  få  gange  var 
han  sammen  med  dem,  men  skriver  til  søsteren,  at  han 
ikke  vil  være  med  til  slige  tåbeligheder  som  sidste  gang, 
da  man  legede   »hundejagt«  gennem  alle  stuerne  ^). 

Vi  vil  i  det  følgende  i  udtalelser  og  breve  fra  Frederik 
Christian  oftere  støde  på  den  mærkelighed,  at  der  synes  at 
være  en  så  underlig  delthed  i  hans  sy m pathier,  som  det 
sjældent  findes  hos  samme  menneske.  Side  om  side  med 
ytringer,  der  ånder  en  glødende  frihedskærlighed  og  bræn- 
dende idealitet  -),  hvor  han  ønsker  at  give  lyksaligheds- 
principet  den  videste  anvendelse,  den  største  lykke  for  det 
størst  mulige  antal  individer,  træffer  vi  udprægede  aristo- 
kratiske tilbøjeligheder,  en  vis  herremands-tone,  der  strængt 
fastholder  nødvendigheden  af  en  over-  og  en  underklasse, 
der  præker  fastholden  ved  enhver  stands  særegenheder  — 
endog  den  militære,  som  koldt  synes  at  byde:  Hertil,  men 
ikke  videre.  Her  er  på  samme  tid  kulde  og  varme.  Denne 
splittethed   i   personligheden  hænger   vistnok  sammen  med 


1)  Smst.  ,  ( 

■)  Se  f.  eks.  Baggesens  brev\'eksling  nr,  42. 

forskellen  mellem  barndommens  og  ungdommens  indtryk  og 
opdragelse.  Hjemme  var  hertugen  vant  til  at  betragte  sig 
selv  som  den  fyrstelige  godsejers  søn,  tilhørende  et  hus, 
der  var  beslægtet  med  en  regerende  kongestamme.  Her 
havde  han  fået  øjet  op  for  den  store  —  om  end  ikke 
naturlige,  så  dog  vel  praktiske  —  forskel  i  tænke-  og  leve- 
vis mellem  herremand  og  bonde.  Da  han  så  kommer  bort 
fra  den  lille  sonderjydske  enklave,  og  det  europæiske  ånds- 
liv åbner  sine  arme  mod  ham,  da  er  det  for  ham,  som  han 
ser  himlene  åbne,  som  han  kun  moder  åndfulde  mænd,  der 
ville  sætte  livet  ind  på  at  gennemføre  det  bedste,  et  menne- 
ske overhovedet  kan  tænke  og  føle.  Vi  bevæger  os  i 
firserne,  den  tid,  da  alle  venter,  at  nu  er  oplysningstidens 
frugter  ved  at  modnes;  enhver  troer,  at  en  frugt  også  skal 
falde  i  hans  skød,  og  at  han  skal  smage  dens  sødme.  Ingen 
aner  endnu,  at  den  skal  få  så  bitter  en  smag,  som  det  fa 
år  efter  viste  sig.  Det  kunde  ikke  være  andet,  end  at  en 
intelligens  som  hertugens  for  en  stund  måtte  rives  med  af 
denne  begejstring  for  at  virke  i  den  gode  sags  tjeneste. 
Nu  bort  med  alle  fordomme  og  indgroede  herremands- 
nykker  —  har  ikke  Rousseau  lært,  at  alle  mennesker  er 
født  lige?  Selv  om  hertugen  er  født  gammel,  tvinger  tiden 
ham  dog  til  at  være  et  stykke  af  en  idealist.  En  tid  synger 
han  med  i  det  almindelige  halleluja-kor,  om  end  hans  roligere 
natur  og  stilling  til  det  danske  hof  aldrig  lader  ham  gå  til 
yderligheder.  Men  da  kommer  revolutionen  med  alle  dens 
rædsler,  og  reaktionen  følger  for  hertugen  som  for  så  mange 
andre  af  tidens  bedste  mænd.  Fra  da  af  ser  han,  at  man 
bedst  følger  den  gyldne  middelvej.  Hans  frihedsbegejstring 
får  da  et  knæk,  som  den  ikke  senere  forvinder.  Der  er  nu 
ikke  mere  tale  om  at  holde  idealets  fane  højt,  men  kun 
om:  praktisk  at  få  det  mest  mulige  ud  af  livet  for  sine 
medmennesker  og  sig  selv,  i  det  stille  gøre  sin  pligt. 

Hjemrejsen  lagdes  over  Dresden  og  Berlin,  hvor  her- 
tugen forestilledes  ved  hofferne,  og  med  hele  sin  samtid 
naturligvis  begejstredes  for  Frederik  den  store,  der  iøvrigt 
ved  audiensen  kun  målte  hans  tynde  skikkelse  og  tilføjede: 
»Nå,  unge  mand,  lad  mig  se,  han  lærer  noget«  i). 

Muligvis  har  faderen  haft  en  bestemt  hensigt  med  at 
skaffe  i  det  mindste  sin  ældste  Søn  den  bedst  mulige  op- 
dragelse, tiden  kunde  give.  I  1785  deklareredes  nemlig 
officiel  forlovelse  mellem  hertug  Frederik  Christian  og  prin- 
sesse Loiuse  Augusta,  kronprins  Frederiks  søster.  Som  de 
politiske  tråde  i  fyrsteverdenen  har  knyttet  så  mange  ægte- 
skabelige forbindelser,  som  de  har  skaffet  så  mangen  brud- 
gom af  blodet  hans  brud,  således  også  her.  Intet  person- 
ligt moment  har  været  med  i  spillet,  ingen  gensidig  interesse 
har  ført  den  beskedne  og  uanseelige  sønderborgske  fyrste 
sammen  med  den  danske  kongedatter.  Wegener  har  i 
»Actenmåssige  Beitråge  zur  Geschichte  Danemarks  im 
19.  Jahrh.«,  der  hovedsageligt  skulde  tjene  som  parti- 
skrift og  imødegå  Droysen  &  Samwers  i  Augustenborgsk 
ånd  skrevne  værk,  »Die  Herzogthvimer  Schleswig-Holstein 
und  das  Konigreich  Danemark«,  som  led  af  forhistorien 
gjort  indgåelsen  af  dette  ægteskab  til  genstand  for  en  meget 
udførlig  omtale  og  betragtning.  Uheldigvis  er  fremstillingen 
på  så  godt  som  ethvert  punkt  ganske  fejlagtig,  som  over- 
hovedet hans  skrift  på  grund  af  sine  ensidige  synsmåder 
må  benyttes  med  største  varsomhed.  A.  S.  Ørsted  har  i 
tredje  bind  af  sine  »Livserindringer«  anvendt  en  meget 
stræng,  men  retfærdig  kritik  på  det  2). 

Wegener  fremstiller  sagen,  som  om  den  unge  Frederik 
Christian  i  1785   er  kommen   til  hove  for  at  gøre  karriere. 


^)  Biographie    des    Herzogs    Friedrich    Christian,     geschr.    von    Herzog 

Friedrich.     Msp. 
-)  A.  S.  Ørsted:     Af  mit  Livs  Historie.  III,  s.   134  fif. 


Af  ærgærrighed  har  han  stræbt  at  gore  et  gHmrende  parti, 
og  Louise  Augusta  skulde  være  det  dristige  mål  for  hans 
højtflyvende  planer.  Kronprinsen  og  de  ledende  mænd  i 
regeringen  modtog  ham  med  åbne  arme;  og  skønt  det  ikke 
vel  kunde  være  skjult  for  nogen,  at  et  ægteskab  med  den 
ubemidlede  unge  Augustenborger  måtte  anses  for  en  mes- 
alliance, lod  man  sig  dog  vinde  af  hans  personlige  egen- 
skaber: megen  dannelse,  klogskab,  foretagsomhed,  et  stille 
og  beskedent  væsen.  Han  vilde  med  held  kunne  bruges  i 
statens  tjeneste,  og  dernæst  tillægger  Wegener  kronprins 
Frederik —  uden  at  tage  hans  kun  sytten  år  og  forholdsvis 
ringe  åndelige  udvikUng  i  betragtning  —  tilbøjelighed  til  at 
ville  bev^are  sin  søster  for  det  Oldenborgske  hus  og  uvilje 
mod  at  gifte  hende  ind  i  en  fremmed  fyrstefamilie.  Hertug 
Frederik  Christian  skal  derimod  med  dette  skridt  have 
sigtet  til  ikke  mindre  end  at  erhverve  den  danske  konge- 
krone for  sig  og  sin  slægt,  eller  med  andre  ord  gjort  det 
første  skridt  på  den  skråplan,  hans  sønner  så  hastigt  gled 
ned  ad  ^). 

Vi  skal  ret  straks  undersøge  holdbarheden  af  denne 
påstand. 

Dengang  stridens  bølger  om  de  slesvigholstenske  her- 
tugers arveret  gik  højst,  blev  et  dokument  fremdraget,  som 
Ørsted  med  rette  hævder  er  tilstrækkelig  til  at  omstøde 
den  af  Wegener  konstruerede  situation.  Det  er  en  renuncia- 
tionsakt,  udstedt  dagen  efter  det  unge  fyrstepars  bryllup,  i 
hvilken  nævnes,  at  forbindelsen  mellem  hertug  Frederik 
Christian  og  prinsesse  Louise  Augusta  allerede  var  stiftet 
ved  en  »respective  på  Christiansborg  og  Augustenborg  under 
3.  og  20.  August  1780  med  hans  fader  oprettet  ægte- 
pagt.* 


O  Wegener:    Aktenmassige  Beitrage.     S.  62  fif. 

Droysen  &  Samwer  fortæller,  at  allerede  i  1752  havde 
»videre  seende  statsmænd«  (J.  H.  Bernstorff?)  af  frygt  for 
kongehusets  uddøen  peget  på  et  ægteskab  mellem  den 
kongelige  og  den  Sønderborgske  linje  som  et  middel  til  at 
bevare  kronen  indenfor  samme  familie  ^).  Hvormegen  hjem- 
mel de  har  for  denne  påstand,  lader  sig  ikke  godtgøre,  da 
de  ingen  kilde  anfører  for  deres  viden.  Men  i  og  for  sig 
lyder  den  ikke  usandsynlig.  Frederik  V's  første  dronning, 
Luise,  var  dengang  lige  død,  og  den  eneste  mandlige  descen- 
dent, Christian  (VII),  et  lille  barn.  Har  disse  planer  eksi- 
steret, er  de  i  hvert  fald  aldrig  bleven  videre  udførte. 

I  den  kortfattede  biografi  af  hertugen,  som  K.  D.  Lo- 
rentzen er  forfatter  til  -),  beretter  han,  at  forlovelsen  har 
været  aftalt  mellem  den  ældre  hertug  og  de  danske  ministre 
i  1778,  dengang  brudgommen  altså  kun  var  tretten  og  bruden 
syv  år.  Muligvis  har  han  haft  adgang  til  kilder,  som  er  os 
ubekendte;  vi  kan  i  hvert  fald  ikke  følge  begivenheden 
længere  tilbage  end  til  1780,  da  samtidig  indgåelsen  af 
ægtepagten  fejredes  med  en  fest  på  Augustenborg  slot  •^). 
Men  dette  er  forsåvidt  også  uvigtigt,  som  de  ledende  motiver 
hos  ophavsmændene  til  denne  forlovelse  bliver  de  samme, 
hvad  enten  den  rykkes  to  år  frem  eller  tilbage.  Udenrigs- 
ministeren A.  P.  Bernstorff  og  den  ældre  Schimmelmann 
nævnes  som  ledere  af  underhandlingerne.  For  den  førstes 
vedkommende  er  dette,  om  end  sandsynligt  og  overens- 
stemmende med  hans  politik,  dog  ikke  sikkert,  såfremt  disse 
først  sættes  til  1780,  thi  dengang  var  hans  rolle  ved  hoffet 
foreløbig  udspillet,  hans  forhold  til  enkedronningen  var  dår- 
ligt,   og   at  korrespondancen  i   1780   føres   af  ham,    beviser 


')  Droysen  &  Samwer:     Die  Herzogthiimer  Schleswig-Holstein  und  das 

konigreich  Danemark,  s.  57. 
-)  I  »Allg.  Deutsche  Biographie^<  VIII,  s.  24  ff. 
^)  Biographie    des    Herzogs    Friedrich    Christian,     geschr.    von    Herzog 

Friedrich.     Msp. 

intet,  da  han  som  præsident  for  det  tyske  kancelli  naturligt 
skulde  påtage  sig  denne.  Formodes  derimod  hovedaftalerne 
at  være  trufne  to  år  før,  er  det  øjensynligt  Bernstorffs 
statsmandskløgt,  der  har  været  ledende. 

For  den  sidste  opfattelses  rigtighed  taler  også  et  brev, 
afsendt  fra  Frederik  Christian  d.  y.  i  Juni  1785  til  Schack 
Rathlou  ^),  hvori  han  skriver,  at  han  vel  elsker  prinsessen, 
men  at  forlovelsen  egentlig  er  indgået  af  hans  fader  på 
Bernstorffs  initiativ.  En  del  af  brevets  ordlyd  har  interesse, 
fordi  man  ikke  vil  kunne  undgå  at  mærke  en  —  man  kunde 
måske  kalde  det  —  Krypto-Slesvig-Holstenisme,  der  muligt 
bunder  i  slægtstradition  (.  .  .  »fordi  han  [faderen]  anså  det 
for  sin  pligt  at  skaffe  enhver  endog  blot  mulig  fordel  for 
sit  hus,  som  ellers  ved  den  kgl.  mandsstammes  uddøen  vel 
kunde  tilfredsstilles  ved  arven  af  hertugdømmerne  Slesvig 
og  Holsten,  der  ikke  kunde  gøres  ham  stridig,  da  disse 
lande  godt  kunne  bestå  for  sig^).  Er  denne  udtalelse  nu 
kun  udtryk  for  faderens  tankegang,  eller  indbefatter  den 
også  sønnens.?  Det  blot  refererende  i  stilen  tyder  på  det 
første,  præsensformen  i  næstsidste  linje  {konneii  og  ikke 
konnteii)  tillige  på,  at  sønnen  har  optaget  faderens  ansku- 
elser og  deler  dem.  I  hv.ert  fald  hengår  mange  år,  før  den 
yngre  hertug  fremkommer  med  udtalelser,  der  går  i  samme 
retning,  så  at  man  vistnok  tør  formode,  at  dette  punkt 
endnu  ingen  rolle  har  spillet  for  ham.  Først  senere,  da 
han  støder  sammen  med  det  danske  kongehus,  er  det,  som 
alt    dette,    der    har    ligget    og    spiret  hos   den   yngre   linje. 


')  Originalen  i  Ravnholt-arkivet. 

^)  Stedet  lyder  i  originalen:  .  .  .  >\veil  er  glaubte  verpflichtet  zu  seyn, 
seinem  Hause,  welches  sich  sonsten  bey  Abgang  des  konigl.  Mann- 
stammes  an  dem  ihm  dann  nicht  streitig  zu  machendem  Erbe  der 
Herzogthiimer  Schleswig  und  Holstein  gerne  begniigen  konte,  da 
diese  Lande  gerne  fur  sich  bestehen  k'énnen,  alle  nur  mogliche  Vor- 
theile  zu  verschaffen. « 

ligesom  vågner  i  erindringen  og  bryder  frem.  For  faderen 
har  —  som  det  jo  kan  ses  af  brevet  —  dette  moment 
heller  ingen  betydning  haft  for  hans  indvilgelse  i  forbindelsen. 
Tværtimod  viser  de  først  citerede  ord  (»alle  iiur  mogliche 
vortheile«),  at  det  er  kongekronens  guld,  der  har  skinnet 
den  gamle  hertug  i  øjnene,  og  som  han  har  næret  håb  om 
engang  muligt  kunde  stråle  fra  slægtens  hoved. 

Grunden,  hvorfor  den  danske  regering  gjorde  sig  særlig 
umage  for  at  få  denne  forlovelse  istand,  var  på  en  måde 
den  samme,  nemlig  om  muligt  at  sikre  kronens  bevarelse 
indenfor  den  danske  cognatiske  linje,  såfremt  den  kongelige 
mandsstamme  skulde  uddø.  Hertil  var  udsigten  omkring 
1780  ikke  ringe.  Medens  Louise  Augusta,  Caroline  Mathildes 
datter,  var  en  sund  og  blomstrende  pige,  var  kronprins 
Frederik  en  svagelig  faders  svagelige  barn.  Man  kunde 
ikke  vide,  hvad  øjeblik  han  kunde  falde  bort.  Hans  onkels, 
Juliane  Maries  søn,  arveprins  Frederiks  ægteskab  med  den 
Mecklenborgske  prinsesse,  Sophie  Frederikke,  der  var  ind- 
gået i  1774,  var  hidtil  barnløst.  Håbet  måtte  således  sæt- 
tes til  Louise  Augusta  og  hendes  mulige  afkom,  da  ingen 
ønskede,  at  den  danske  trone  skulde  tilfalde  en  svensk  prins, 
hvad  ellers  vilde  kunne  ske,  da  tanten  Sofie  Magdalene  var 
gift  med  den  svenske  konge  Gustaf  III.  —  Tillige  vilde 
man  ved  denne  forbindelse  forebygge  en  adskillelse  af  dele 
af  hertugdømmerne  fra  Danmark,  dem  det  var  lykkedes 
Bernstorff  at  knytte  nærmere  til  riget  i  1773.  Dette  vilde 
nemlig  ske,  ifald  mandslinjen  uddøde,  da  Augustenborgerne 
foreløbig  regnedes  at  være  de  nærmeste  arvinger  til  dele  af 
Holsten.  —  Fra  Danmark  er  man  altså  kommen  til  Augusten- 
borg, og  ikke  omvendt. 

Biilow   fortæller   ogsaa  \    at    han    har    forhandlet    med 


^)  Ny    kgl.    Saml.    Fol.    Nr.    716  k  s.    1 18    (»Materialier    til    Kronprins 
Frederiks  Historie  fra   1768  til   1787.") 

kronprinsen  om  denne  sag  de  første  dage  i  1785.  Kron- 
prinsen vilde  nødigt  tvinge  sin  søster,  såfremt  hun  ikke 
syntes  om  den  Augustenborgske  prins,  men  Biilow  be- 
mærker hertil,  at  sagen  jo  allerede  er  afgjort  og  kontrakten 
sluttet,  så  at  man  under  ingen  omstændigheder  kan  træde 
tilbage. 

Imidlertid  blev  udsigterne  til  en  kongekrone  mindre  og 
mindre,  alt  som  årene  gik.  Hvad  der  i  1780  var  en  nær 
mulighed,  blev  i  1785  en  fjærn  mulighed,  og  i  1786  næsten 
en  umulighed.  Kronprinsen  voksede  til,  og  hans  legemlige 
sundhed  udvikledes.  Det  kunde  hverken  gøre  fra  eller  til 
i  det  bestemte  håb,  Wegener  tillægger  Frederik  Christian 
om  at  vinde  kronen,  om  kronprinsen  ved  deklarationen  af 
hertugens  forlovelse  ikke  endnu  var  gift.  Kronprinsen  var 
dengang  jo  kun  sytten  år,  og  fordi  han  ikke  nu  var  gift, 
kunde  han  blive  det.  Og  at  regne  med  ufrugtbarheden  af 
et  eventuelt  ægteskab,  eller  at  alle  hans  mandlige  arvinger 
skulde  dø  som  små  —  hvad  virkeligt  skete  —  kunde  dog 
fornuftigvis  ikke  falde  hertugen  ind.  Dertil  kom  endvidere, 
at  chancerne  for  en  medbejler  til  tronen  forøgedes  i  1786, 
da  arveprinsessen  nedkom  med  en  søn  (Christian  VIII).  Af 
dette  ægteskab  fødtes  senere  endnu  en  søn  (prins  Ferdinand). 
Har  den  unge  Augustenborger  ved  indgåelsen  af  sit  ægte- 
skab trods  alt  været  så  sangvinsk  at  hengive  sig  til  drømme 
om  kronens  purpur,  vidner  dette  kun  om  elskværdig  ung- 
dommelighed og  almindelig  menneskelig  svaghed.  Til  med 
Wegener  at  bebrejde  ham  dette,  turde  der  sandelig  ingen 
årsag  være. 

I  foråret  1785  kom  den  unge  hertug  til  København  og 
gjorde  sin  opvartning  ved  hoffet.  Som  kronprinsens  frem- 
tidige svoger  fik  han  en  meget  festlig  modtagelse.  Hans 
to  brødre  fulgte  med  ham.  De  fandt  ansættelse  i  militær- 
etaten. Mikkelsdag  blev  kronprinsessen  konfirmeret,  og  i 
November  deklareredes  forlovelsen. 

Denne  fremskyndelse  af  begivenhedernes  gang,  et  barns 
forlovelse,  viser  tydeligt  nok,  at  det  her  drejer  sig  om  sagen, 
ikke  om  personen.  Her  er  ikke  tale  om  sympathier,  der 
har  kunnet  udvikles  og  slå  rod,  som  de  tvende  netop  synes 
at  have  været  absolute  modsætninger,  der  aldrig  har  kunnet 
nå  videre  end  til  at  betragte  hinanden  med  kølige  blikke. 
Men  det  er,  som  om  begge  parter  er  klare  over,  at  det  må 
så  være:  hertugen  skriver  således  mellem  forlovelsen  og 
brylluppet  i  et  brev  til  Schack  Rathlou,  i  hvilket  han  anmoder 
denne  om  at  være  sig  behjælpelig  med  at  skaffe  hans  til- 
kommende hustru  en  forøgelse  af  hendes  apanage,  at  prin- 
sessen let  kunde  have  gjort  en  større  lykke  ved  at  ægte 
en  kongelig  gemal.  Denne  har  hun  givet  afkald  på  af  hen- 
syn til  statens  vel;  det  er  da  billigt,  at  denne  må  gøre 
noget  til  gengæld  for  at  gøre  hende  den  nuværende  for- 
bindelse så  behagelig  som  mulig  ^).  —  Hertugen  har  imidler- 
tid haft  udsigten  til  ærefuldt  arbejde  i  statens  tjeneste  for 
øje  til  trøst  for  sin  føjehghed  -).  Louise  Augusta  stillede 
sig  vel  først  afvisende  overfor  planerne  om  at  knytte  hende 
til  Frederik  Christian,  men  gav  efter  for  sin  broders  op- 
fordringer, der  atter  —  som  ovenfor  påvist  —  blev  dikterede 
ham  af  Biilow  ^). 

Vi  vil  forsøge  at  tegne  et  billede  af  hertugen.  Det  er 
en  fint  bygget  ung  mand,  lille  af  vækst,  af  et  noget  svage- 
ligt ydre,  men  med  et  intelligent  og  ældelt  formet  ansigt. 
Han  er  beleven,   forekommende,   når  man  henvender  sig  til 


^)  Danske  Magazin  V.  III.   i.  H.  s.  64.  note  *). 

^)  I  det  Augustenborgske  arkiv  opbevares  et  udkast  til  et  frierbrev  fra 
hertugen  fra  September  1785.  Det  er  holdt  i  en  tør  formularstil, 
der  yderligere  udelukker  tanken  om,  at  noget  stærkt  personligt 
ønske  har  gjort  sig  gældende.  Det  synes  ikke  at  være  bleven 
afsendt. 

^)  Biographie  des  Herzogs  Friedrich  Christian,  geschr.  von  Herzog 
Friedrich.     Msp. 

ham,  men  han  har  et  vist  reserveret  og  afmålt  væsen.  Han 
er  noget  stilfærdig,  lytter  hellere  til,  end  han  selv  taler, 
men  når  han  siger  eller  skriver  noget,  er  det  i  reglen  koldt, 
klogt  og  vel  overvejet.  Han  hader  enhver  art  af  voldsom- 
hed og  er  kort  sagt  korrektheden  selv.  I  kundskaber  er 
han  trods  sine  tyve  år  alle  hoffets  herrer  —  hvis  største 
spas  det  var  at  »kildre«  prinsen  af  Wiirtemberg  —  langt 
overlegen  ^).  Han  bade  taler  og  skriver  dansk,  tysk  og 
fransk  så  temmelig  rigtigt.  Han  bruger  sin  fritid  til  at  fort- 
sætte sine  filosofiske  og  pædagogiske  studier  og  læser  end- 
også klassikerne  i  grundsproget.  De  frihedsideer,  han  har 
fået  indpodet  under  sit  ophold  i  udlandet,  opgiver  han 
ingenlunde,  men  han  ser  snart,  at  her  ved  hoffet  forstår 
ingen  ham,  og  han  trækker  sig  foreløbigt  ind  i  sig  selv, 
indtil  han  får  lov  at  arbejde  på  fri  mark  som  præses  for 
undervisningskommissionen.  Modsætningen  mellem  ham  og 
svogeren,  der  foreløbigt  kun  interesserer  sig  for  heste  og 
geværgreb,  er  meget  stor, 

Louise  Augusta  var  på  sin  vis  også  tidligt  udviklet. 
Hun  var  en  fuldendt  og  yppig  skønhed,  der  trods  sine  unge 
år  førte  sig  med  både  majestæt  og  ynde.  Det  tilnavn,  en 
af  hendes  samtidige  hædrer  hende  med:  »Danmarks  Venus«  -), 
synes  i  hvert  fald  at  passe  bedre  til  hende  end  Athene- 
navnet, som  den  begejstrede  Baggesen  tildeler  hende  nogle 
år  senere  ^).  Det  skal  have  været  et  sjældent  smukt  syn 
at  se  hende  træde  menuetten  sammen  med  sin  broder  eller 
med  kongen,  der  uagtet  sin  sørgelige  sindstilstand  til  tider 
endnu  kunde  optræde  med  udsøgt  elegance. 

Men  om  nogensomhelst  modenhed  til  at  kunne  stille 
sig  på  højde  med  sin  gemal  og  følge  ham  i  hans  ideer  og 


^)  Biilows  Msp.  s.   121. 

■-)  Balthasar  Bangs  Selvbiografi.     Udg.  af  C.  Otto.     s.   7.     Kbh.   1867. 

•')  Baggesens  Biographie.     Udg.  af  Aug.  Baggesen.     II.     s.   155. 

interesser  har  der  næppe  været  tale.  Hertugens  kølige 
væsen  har  ganske  naturligt  stødt  an  mod  hendes  varm- 
blodige gemyt,  og  hans  lærde  beskæftigelser  har  smagt 
hende  som  pedanteri.  Biilow  taler  ofte  med  kronprinsen 
om  Louise  Augustas  »imagination,  ild  og  munterhed«,  og 
han  bad  ham  i  begyndelsen  af  1785  forebygge,  at  prins 
Christian  August  kom  til  hoffet  før  den  ældste  broder,  den 
udkårne  brudgom.  »Den  mellemste  skal  være  en  meget 
dejlig  karl;  hvor  gørligt  var  det  ikke,  når  hun  først  gjorde 
bekendtskab  med  ham,  at  hun  fandt  så  megen  behag  i  hans 
person  og  omgang,  som  kunde  volde  mange  betænkelig- 
heder« 1).  Hendes  mand  gjorde  sig  derfor  sikkert  skyldig  i 
en  fejl,  når  han  kort  efter  brylluppet  i  altfor  høj  grad  vilde 
gøre  hendes  vidt  forskellige  natur  delagtig  i  sine  lærde 
interesser.  Han  gav  hende  Schiffmann  til  lærer  og  ønskede, 
at  denne  skulde  meddele  hende  grundtrækkene  af  logikken, 
psykologien,  sprogetymologien  samt  udvalgte  stykker  af 
Cicero  i  oversættelse.  Selv  vilde  hertugen  ved  lejHghed 
komme  til  og  examinere  hende.  Men  —  at  ville  være 
hendes  skolemester  var  sikkert  ikke  den  rette  måde  at  tage 
et  så  ungt  blod  på.  Resultatet  blev  trods  Louise  Augustas 
gode  naturlige  nemme  også  kun  tarveligt;  det  morede  hende 
absolut  mere  at  gøre  stort  toilette  og  vise  sin  skønhed  i 
dansen  end  at  erfare,  hvad  Cicero  mente  om  »pligterne«. 
Det  betydelige  bibliothek,  som  hertugen  havde  ladet  an- 
skaffe til  hendes  brug,  blev  næsten  urørt;  end  ikke  en 
moderoman  som  Richardsons  »Grandisson«  nåede  hun  at 
fa  læst  til  ende.  Hendes  forsømmelighed  overfor  sin  ånde- 
lige udvikling  indbragte  hende  ofte  bebrejdelser  af  hertugen 
og  førte  til  scener  imellem  dem  -).    Den  varme,  som  fandtes 


^)  Ny  kgl.  saml.  7i6k  fol.     ,  s.   128. 

^  Biographie    des    Herzogs    Friedrich    Christian,     geschr.    von    Herzog 
Friedrich.     Msp. 

hos  ham,  omgav  han  med  en  skal;  oftere  forsikrer  han  sine 
omgivelser,  at  han  er  en  svoren  fjende  af  »protestationer, 
explicationer  og  al  den  slags«  i).  Han  er  derfor  forekommen 
hende  som  en  vistnok  brav,  men  kedsommelig  ægtemand. 
Ved  et  hofbal  i  1787  viser  hun  sig  meget  »fier«  mod  sin 
mand,  og  ved  samme  lejlighed  er  han  ikke  mere  galant, 
da  man  komplimenterer  ham  for  hans  gemalindes  prægtige 
teint,  end  at  svare:  »Ja,  hun  ser  altid  ud,  som  om  hun 
pustede  i  kakkelovnen.«  Det  var  i  hvert  fald  Bernstorffs 
mening,  at  deres  ægteskab  ikke  var  lykkeligt  ^). 

Efter  Biilows  beretning  havde  det  oprindelig  været 
meningen,  at  brylluppet  skulde  udsættes  et  par  år,  dels  af 
hensyn  til  brudens  ungdom,  dels  for  at  udskrivningen  af 
den  sædvanlige  brudeskat  til  prinsessens  udstyr  kunde  op- 
sættes. Både  han  og  Numsen  —  overhofmarskalken  — 
var  meget  forbitrede  over,  at  kronprinsen  heri  ikke  fulgte 
deres  råd.  Hertugen  selv  var  fuld  af  økonomiske  betænke- 
ligheder; fra  sin  fader  fik  han  kun  2000  rdlr.  om  året;  ifølge 
ægtepagten  vilde  kongen  give  ham  6000  rdlr.  årlig,  hvoraf 
halvdelen  dog  skulde  være  prinsessens  nålepenge.  Med 
renterne  af  brudeskatten  (120,000  rdlr.)  udgjorde  det  hele 
10,800  rdlr.,  »en  sum,  der  ikke  er  tilstrækkelig  til  at  afholde 
blot  lønningerne  ved  vort  hof«  °').  På  Schack  Rathlous  for- 
slag tilstod  kronprinsen  da,  at  prinsesse  Louise  Augusta 
måtte  beholde  sin  tidUgere  apanage  (3000  rdlr.),  og  foruden 
et  ekstra-tillæg  på  2,200  rdlr.  Dernæst  skulde  der  ind- 
rømmes ægteparret  bolig  på  slottet,  hvorved  de  slap  for 
udgifterne  ved  egen  husholdning,  ligesom  kongen  skulde 
betale  prinsessens  hofstat,  så  længe  de  opholdt  sig  i  Køben- 
havn.    Derimod  strandede  hertugens  forsøg  på  at  sikre  sig 


^)  Baggesens  brevvexling.     Nr.  50.     På  det  store  kgl.  bibliothek. 
2)  Historisk  Tidsskrift  VI.  III  s.  47. 
■')  Danske  Magazin.  V.  III.   i.  h.  s.  64. 

selv  en  apanage.  Hans  henvisning  til,  at  prins  Carl  af 
Hessen  oppebar  en  saadan,  afviste  Schack  Rathlou  med  den 
bemærkning,  at  det  var  løn  for  de  embeder,  denne  be- 
klædte, løvrigt  trøstede  han  hertugen  med,  at  denne 
sikkert  snart  vilde  få  lejlighed  til  at  gøre  sine  evner  frugt- 
bringende for  sig  selv  og  staten. 

Dette  skete  også,  da  hertugen  få  dage  efter  brylluppet, 
som  fandt  sted  d.  27.  Maj  1786,  blev  udnævnt  til  »gehejme- 
statsminister«  og  derved  kom  til  at  indtage  den  første 
plads  i  statsraadet  efter  kronprinsen.  Dagen  efter  bryllup- 
pet underskrev  ægteparret  den  i  kongelovens  §  22  for 
prinsesser,  der  bortgiftes,  påbudte  renunciatiom,  hvorved 
prinsessen  for  sig  og  sine  efterkommere  fraskrev  sig  al  ret 
til  arv,  »enten  i  nogen  del  af  de  lande,  hvoraf  monarkiet 
består,  eller  i  noget  andet  kronen  tilhørende,«  naturligvis 
med  undtagelse  af,  hvad  der  efter  kongeloven  måtte  til- 
falde hende  eller  dem.  Hertugens  underskrift  indskrænkede 
sig  til,  at  han  som  mand  og  værge  bevidnede,  at  dette 
var  sket  med  hans  fulde  samtykke,  og  at  han  vilde  være 
behjælpelig  med  overholdelsen  deraf  Heraf  har  Wegener 
villet  drage  den  slutning,  at  hertugen  af  Augustenborg 
dermed  også  gav  afkald  på  alle  de  arverettigheder,  der 
ellers  måtte  tilfalde  hans  hus.  Ikke  et  eneste  ord  tyder 
herpå,  og  hertugen  måtte  have  været  afsindig,  hvis  han 
havde  fraskrevet  sig  og  sin  slægt  den  ret,  der  fra  fædrene 
side  tilkom  den;  den  danske  regering  ikke  mindre,  da  det 
umuligt  kunde  være  til  fordel  for  staten  i). 

Forholdene  var  meget  usikre  ved  hoffet.  Et  dansk 
parti  stod  overfor  et  »tysk« ;  begge  havde  sat  sig  det 
store  mål  at  vinde  kronprifts  Frederik  for  deres  ideer 
og  navnlig  vende  hans  giftermålsplaner  i  den  retning,  de 
selv   vilde.      Kronprinsen    var    jo    grumme    ung   endnu   og 


')  Ørsted:  Af  mit  Livs  Historie.  III.  e.   141   ff. 

det  var  således  fristende  for  de  forskellige  statsmænd  at 
benytte  ham  som  middel  for  deres  egen  ærgerrighed. 
I  spidsen  for  det  første  stod  Schack  Rathlou,  og  hertug 
Frederik  Christian  sluttede  sig  til  denne,  der  —  en  kort 
tid  sammen  med  Bulov  —  arbejdede  på  at  tilintetgøre 
prins  Carl  af  Hessens  indflydelse  ved  at  forhindre  et  even- 
tuelt giftermål  mellem  dennes  datter  Marie  Sophie  Frede- 
rikke og  kronprinsen.  Det  andet  parti  repræsenteredes  først 
og  fremmest  ved  Bernstorff.  Imidlertid  var  det  vistnok 
hertugens  ønske  at  isolere  sin  svorger  så  meget  som 
muligt  og  selv  forsøge  at  lede  ham  ind  i  ny  spor,  som 
syntes  ham  en  fremtidig  regent  værdige  at  følge.  Kronprinsen 
holdt  overordentlig  meget  af  sin  søster,  og  dette  har  vist- 
nok gjort,  at  han  også  har  set  med  venlige  øjne  paa  sin 
svoger  og  rettet  sig  efter  hans  råd;  thi  ellers  var  der  som 
ovenfor  berørt  ikke  mange  lighedspunkter  mellem  de  to 
unge  mænd.  Bevarede  kronprins  Frederik  end  megen 
agtelse  for  svogeren  på  grund  af  dennes  kloge  hoved  og 
satte  væsen,  har  han  sikkert  ikke  elsket  ham,  og  det  om- 
vendte var  lige  så  lidt  tilfældet.  Wegener  har  utvivlsomt 
ret  i  sin  udtalelse,  at  hertugen  selv  i  den  lykkeligste  periode 
af  sit  liv  ingen  sympathi  nærede  for  Frederik  VI  eller  dennes 
regeringssystem  1).  Man  må  ikke  lade  sig  vildlede  af  et 
brev  som  følgende,  hvori  han  under  5.  April  1786  skriver 
til  kronprinsen:  »Deres  kgl.  højhed  har  gjort  min  lykke, 
De  har  bekræftet  den,  De  har  desforuden  overvældet  mig 
med  godhed.  Hvad  er  da  naturligere,  end  at  jeg  føler 
den  mest  levende  taknemlighed,  og  at  jeg  er  Deres  person 
fuldkommen  hengiven.«  I  virkeligheden  betragtede  han 
kronprinsen  som  et  barn,  man  måtte  passe  godt  på,  og  en 
mundtlig  tradition  fortæller,  at  han  i  ret  stærke  udtryk 
har    udtalt    sig    om    dennes  barnagtighed  en  dag,    han    traf 


')  Aktenmassige  Beitrage,  s  69. 

kronprinsen  under  megen  larm  legende  på  slottets  trapper 
sammen  med  søsteren  i).  —  Tonen  ved  hoffet  var  forresten 
ikke  mere  så  stiv  som  under  enkedronningens  regimente. 
Hertugen  og  hertuginden  havde  selv  i  forening  med  arve- 
prinsessen givet  stødet  til  større  selskabelighed,  navnlig  ved 
afholdelsen  af  aftentafler,  hvor  herrerne  trak  lod  om, 
hvilken  dame  de  skulde  have  tilbords,  og  byttede,  når 
loddet  ikke  var  faldet  ud  til  deres  tilfredshed.  Trods 
Biilovs  forargelse  herover  morede  de  unge  ved  hoffet  sig 
udmærket,  og  kronprinsen  ikke  mindst.  Skønt  der  jo 
kunde  være  grund  til  at  tro,  at  hans  unge  hjærte  skulde 
komme  i  brand  ved  disse  hyppige  sammenkomster  med 
damer,  nærede  hertugen  tilsyneladende  ingen  frygt  herfor. 
Derimod  var  der  et  andet  punkt,  hvor  han  forgæves  be- 
stræbte sig  for  at  bringe  sin  svoger  på  andre  tanker;  han 
anstrængte  sig  med  iver  for  at  fa  ham  til  at  opgive  sine 
altfor  udprægede  militære  passioner.  Disse  var,  som  man 
ved,  godt  kendte  af  hovedstadens  borgere  og  vakte  dels 
latter,  dels  misfornøjelse  over  den  påfaldende  tilsidesættelse 
af  alle  de  andre  stænder  og  deres  ineresser  på  bekostning 
af  en  enkelt  2).  Allerede  i  1786  klager  hertugen  i  et  brev 
til  Schack  Rathlou  over  denne  prinsens  evige  løben  til 
eksercits  —  »han  sætter  sit  helbred  på  spil  og  har  i  det 
hele  på  mange  måder  opført  sig  yderligt  slet  i  disse 
dage«  ^).  I  det  følgende  år  vender  han  sig  direkte  til 
kronprinsen   om    denne  sag,   der   øjensynligt  har  ligget  ham 


^)  Meddelt  mig  velvilligst  af  h.  højhed  prins  Hans  af  Gliicksborg.  — 
Biilovs  fortælling  om,  at  hertugen  skulde  have  været  meddelagtig  i 
den  usømmelige  kådhed,  der  ikke  var  sjelden  ved  hoffet,  at  drikke 
den  sindsvage  konge  fuld,  må  derfor  modtages  med  største  reservation. 
Btilov  var  hertugens  fjende.     (716  k.  fol.  s.  144.) 

■)  E.  Holm:  Den  offentlige  Mening  og  Statsmagten.  Univ.-progr.  1888. 
s.  9  ff. 

■^  Danske  Magazin  V.  III.   i.  s.  64  ff.  nr.  3. 

stærkt  på  hjerte.  En  gang  hedder  det  —  hvad  der  kan 
opfattes  ironisk  — :  »Måtte  De  blot  tænke  halvt  så  meget 
på  os  som  vi  på  Dem !  Dog  —  dette  tillader  Deres 
krigeriske  beskæftigelser  Dem  vel  ikke.«  Kort  efter  fortæl- 
ler han  kronprinsen,  der  var  borte  fra  byen,  om  det  opløb 
mellem  militære  og  studenter  —  sorte  og  røde  — ,  der  har 
fundet  sted  i  København  (i  Filosofgangen  1787),  og  at 
der  har  gået  rygter  om,  at  pøbelen  vil  plyndre  byen  og 
stikke  den  i  brand.  Disse  fæster  hertugen  ganske  vist 
ingen  lid  til,  men  han  er  overbevist  om,  at  der  ligger  en 
dyb  misundelse  fra  borgernes  side  på  soldaterne  til  grund 
for  denne  strid.  Og  nu  taler  han  frimodige  alvorsord  til 
kronprinsen:  »Alle  stænder  har  rettet  deres  øjne  og  deres 
forhåbninger  mod  Dem,  nådige  herre;  De  står  dem  alle 
lige  nær,  og  de  igen  mener  alle  i  lige  grad  at  have  krav 
på  Dem,  i  lige  grad  at  kunne  gøre  fordring  paa  Deres 
kærlighed  og  omsorg.  Hvad  er  naturligere,  end  at  der 
opstår  misundelse  hos  alle  disse  stænder,  når  De  udeluk- 
kende beskæftiger  Dem  med  en  af  dem  og  lader  de  andre 
udelukkende  regeres  gennem  departementerne  og  mini- 
sterierne, når  De  i  al  Deres  adfærd  fortrinhgt  begunstiger 
én  og  lader  de  andre  stå  tilbage  for  denne?  Dette  er  klart 
af  flere  marineofficerers  opførsel,  som  skal  have  slået  sig 
på  studenternes  parti,   og  af  forskellige  ytringer  af  pøbelen 

under    opløbet Kendte    jeg    ikke    den    iver,     som 

besjælede  Dem  for  helt  ud  at  gøre  Deres  pligt,  ganske  at 
leve  for  statens  vel,  vilde  jeg  ikke  have  dristighed  nok  til 
at  bede  Dem  ikke  så  udelukkende  for  publikums  øjne 
beskæftige  Dem  med  militæret;  dette  må  nødvendigvis 
nedslå  modet  hos  de  andre  stænder,  bringe  dem  til  for- 
tvivlelse,   og   hvor    sørgelige    følger    vil    ikke    kunne    opstå 

heraf? Tag   Dem   dog   også  af  marinens  officerer. 

Det  krænker  folk,  at  man  daglig  ser  Dem  på  paraden  ved 
eksercitsen,    men    kun    højst    sjældent    på    Holmen,   at    De 

nøje  kender  næsten  alle  regimentsofficererne,  taler  venligt 
og  fortroligt  med  dem,  medens  dette  forholdsvis  er  sjeldent 
overfor  søofficererne.  Dette  er  rigtignok  kun  bagateller, 
men  den  slags  bagateller  har  deres  betydning  for  Dem, 
hvis  ord  og  blikke  man  opfanger  for  at  bedømme  Dem 
derefter   og  de   forhåbninger,    man   tør  gøre   sig  om    Dem 

Det  er  en  både  farlig  og  falsk  grundsætning:  Man 

må  sige  om  mig,  hvad  man  lyster,  når  jeg  kun  véd  med 
mig  selv,  at  jeg  har  gjort  min  pligt.  En  regerende  fyrste 
må  aldrig  tale  således.  Det  har  meget  at  sige  for  ham, 
hvad  folk  tænker  om  ham;  uden  deres  kærlighed  og  tiltro 
udretter  han  intet,  og  det  er  ham  umuligt  at  opfylde  sin 
pligt  som  regent«^). 

Hvor  megen  del  hertugen  har  taget  i  statsrådets  for- 
handlinger i  de  første  år,  lader  sig  ikke  godtgøre,  da  der 
ikke  eksisterer  protokoller  over  disse.  Den  første  gang, 
han  livligere  har  deltaget  i  debatten,  er  vistnok  ved  for- 
handlingerne i  anledning  af  den  i  1785  nedsatte  universitets- 
kommission,  hvorom  senere  skal  bUve  talt.  Ved  denne 
lejlighed  stødte  han  sammem  med  universitetspatronen 
Schack  Rathlou,  -)  og  det  er  formodentlig  den  iver  og 
interesse,  han  da  lagde  for  dagen,  som  bevirkede,  at  man  i 
1788  tildelte  ham  Schack  Rathlous  embede,  efter  at  denne 
havde  taget  sin  afsked.  løvrigt  bevarede  hertugen  det 
venskabelige  forhold  overfor  Schack  Rathlou  og  udtaler 
i  et  på  fransk  skrevet  brev,  at  skønt  der  er  overmåde 
mange  ting,  der  smager  ham  af  gammel  slendrian  eller 
endog  synes  ham  misbrug,  og  som  han  kunde  ønske 
forandrede,  vil  han  dog  foreløbigt  ikke  røre  ved  dem,  da 
han  endnu  savner  de  fornødne  kundskaber  til  at  kunne 
optræde   med  vægt.     Når  han  ellers  måske  har  talt   noget 


*)  Rigsarkivet.     Korrespondancer  af  -^/g  &  "-'/j    17^7' 
-')  Hist.  Tidskrift  VI.  4.  s.   147  —  179. 

frit,  er  det  kun,  fordi  han  mener  derved  at  have  gjort  sin 
pUgt  som  medlem  af  statsrådet.  Han  slutter  brevet  med 
følgende  ord:  »Endnu  dette!  De  kan  være  overbevist  om, 
at  mit  hjærte  tragter  efter  alt,  hvad  der  er  stort,  skønt  og 
hæderligt;  mit  blod  er  ikke  Danmark  fremmed;  det  er  da 
naturligt,  at  mit  hjærte  er  dansk  såvel  som  Deres.  De 
vil  desuden  tiltro  mig  så  megen  billighed,  retfærdighed, 
ånd  og  hæderlighed,  at  De  vil  være  forvisset  om,  at  jeg 
hader  partiåndens  småligheder,  som  jeg  finder  langt  under 
min  værdighed.  Jeg  vil  omhyggeligt  undgå  alt,  hvad  der 
kan  krænke  en  mand,  hvem  jeg  agter  som  Dem,  men 
hverken  bønner  eller  trusler  eller  nogetsomhelst  kan  få 
mig  til  at  forlade  eller  glemme  mine  pligter.«  Som  man 
vil  se,  vedbliver  en  ikke  ringe  overlegenhed  at  karakterisere 
hertugen  i). 

Et  nederlag  led  hertugen,  da  han  foreslog,  at  akterne 
i  Caroline  Mathildes  .skilsmisseproces,  som  opbevaredes  i 
arkiverne,  skulde  fremtages  og  tilintetgøres.  Det  var 
naturligvis  beviserne  for  sin  hustrus  tvivlsomme  fødsel,  som 
ingen  vel  omtalte,  men  alle  dog  vidste  besked  om,  der 
pinte  ham,  og  som  han  ønskede  fjernede.  Han  fik  kron- 
prinsen til  at  love  at  tale  med  Schack  Rathlou  derom,  men 
denne  vilde  ikke  udlevere  dem,  uden  kongens  udtrykkelige 
ordre,  der  i  så  fald  skulde  forelægges  det  samlede  mini- 
sterium. Sagen  vilde  derved  vække  en  ubehagelig  opsigt, 
og  Schack  Rathlou  frarådede  derfor  at  røre  videre  ved  den, 
»thi  der  vilde  ulykkeligvis  ikke  være  nogen  tilfredsstillelse 
ved  at  læse  disse  akter«.  Hertugen  hendvendte  sig  der- 
efter med  sit  andragende  til  Bernstorff"  og  Biilow,  men 
heller  ingen  af  disse  turde  have  med  denne  vanskelige  sag 
at  skaffe  2). 


*)  Danske  Magazin.     V.  III.   i.  h.  s.  64  ff.  nr.  6. 
•-)  Historisk  Tidsskrift.     VI.  III.  s.  45  ff. 

Mellem  Biilow  og  hertugen  var  forholdet  meget  spændt, 
og  spændingen  øgedes,  da  Biilow  slog  sig  på  prins  Carl  af 
Hessens  parti  og  gjorde  sit  til  at  få  ægteskabet  istand 
mellem  dennes  datter  og  kronprinsen.  Nogle  breve  fra 
hertugen  til  Schack  Rathlou  fra  sommeren  1787,  da  kron- 
prins Frederik  på  en  rejse  til  hertugdommerne  besøgte 
prins  Carl,  viser  hans  skiftende  håb  og  frygt  og  hans  uvilje 
mod  denne  forbindelse.  Alligevel  blev  Marie  Sophie  Frede- 
rikke kronprinsens  brud.  D.  10.  Juli  1790  fandt  formælingen 
sted.  Hertugen  indså  da,  at  med  dette  giftermål  var  hans 
og  hans  gemalindes  rolle  udspillet  ved  hoffet,  og  hans  ind- 
flydelse måtte  vige  for  prins  Carls,  en  mand,  som  dels 
styrkede  prinsen  i  hans  krigerske  lyster,  dels  søgte  at  give 
ham  smag  for  sine  egne  tilbøjeligheder  for  spiritisme  og 
alkymi,  men  som  i  hvert  fald  dannede  en  afgjort  modsæt- 
ning til  den  dannede  og  humane  hertug.  Dennes  uvilje 
mod  prins  Carl  over  hans  sejr  var  så  stor,  at  han  kort  før 
bryllupshøjtidelighederne  rejste  udenlands  for  ikke  at  være 
tilstede  ved  indtoget,  ligesom  han  heller  intet  besøg  aflagde 
på  Louisenlund  på  rejsen  gennem  Slesvig^). 

Tidligere  havde  kampen  væsentlig  været  ført  med  én 
person  ved  hoffet,  enkedronning  Juliane  Marie,  hvem  her- 
tugen og  de  kongelige  sødskende  nærede  lige  liden  sympathi 
for.  Nogle  breve  fra  hertugen  og  hertuginden  til  kron- 
prinsen under  dennes  ophold  i  Norge  1788,  skrevne  med  et 
et  vist  lune,  giver  et  billede  af  livet  ved  enkedronningens 
hof  på  Fredensborg.  »Her  går  —  skriver  hertugen  —  den 
ene  dag  som  den  anden;  vi  spiser,  sover,  spaserer,  de- 
raisonnerer,  stikler,  skælder  og  lader  os  udskælde  den  ene 
dag  som  den  anden.  Vi  trøster  os  med  at  spasere,  når 
vort    øre    er    træt    af  visdomsfuld    dumhed.     Men  vor  tål- 


^)  Biographie     des    Herzogs    Friedrich     Christian ,     geschr.    v.    Herzog 
Friedrich.  Msp. 

modighed  er  sat  på  prøve  ved  skæld  og  stiklerier«.  De 
forlader  med  glæde  Fredensborg  på  grund  af  dets  behage- 
lige beboere  og  rejser  til  Charlottenlund,  »Paradis  eller  det 
forjættede  land«.  Hertuginden  fører  samme  sprog;  hun 
skal  nok  vogte  sig  for  at  skrive  andet  til  »tante  Sofie«, 
arveprinsessen,  end  hvad  enkedronningen  må  se.  Det,  hun 
hidtil  har  skrevet,  må  gærne  slås  op  på  gadehjørnerne,  og 
ret  ondskabsfuldt  fortæller  hun,  at  enkedronningen  er  taget 
til  København  af  frygt  for,  at  den  svenske  konge,  hvis  der 
blev  krig,  skulde  belejre  hende  på  Fredensborg  og  enlevere 
hende  for  hendes  skønheds  skyld.  —  Enkedronningen  på 
sin  side  sagde  til  Biilow:  De  kalder  prinsen  (o:  hertugen) 
en  schulfuchs,  hr.  professor,  og  han  bilder  sig  heller  ikke 
lidet  indi). 

Nu  —  i  1790  —  blev  tonen  en  hel  anden.  Overhof- 
marskalk  Numsen  var  ivrig  beskæftiget  med  at  undersøge, 
om  man  ikke  burde  give  prins  Carl  forrang  for  hertugen  af 
Augustenborg  ved  ceremonielle  lejligheder,  og  Schack 
Rathlou  skrev  på  kronprinsens  ordre  til  Numsen  og  fore- 
spurgte, hvorledes  det  egentlig  forholdt  sig  med  Louise 
Augustas  ret  til  at  føre  titlen:  kronprinsesse,  en  ret,  som 
vel  udelukkende  burde  tilkomme  kronprinsens  gemalinde. 
Denne  fornærmelse  blev  dog  ikke  fuldbyrdet,  idet  Numsen 
henviste  til,  at  den  engelske  minister  Laval  i  sin  tid  på  det 
groveste  havde  forlangt,  at  hun  skulde  kaldes  kronprinsesse 
for  at  nedslå  mulig  tvivl  om  hendes  ægte  byrd.  I  Sverige 
plejede  man  også  at  kalde  kongens  ældste  datter  kron- 
prinsesse. Her  var  således  et  præcedens,  som  man  utvivl- 
somt burde  følge.  »Hvorom  alting  er,  har  man  stedse 
kaldet  prinsesse  Louise  Augusta  kronprinsesse,  og  jeg 
frygter,  det  måtte  forekomme  anstødeligt,  om  man  nu  i 
sidste  øjeblik  ophørte  dermed«  -). 


')  Ny  kgl.  saml.  716  k  fol.  s.  140. 

-)  Brev  fra  Numsen  af  ''  j^,   1790.     Arkivet  på  Ravnholt. 

Hertugen  kunde  under  sådanne  forhold  ikke  befinde 
sig  vel  ved  hoffet,  og  han  deltog  derfor  så  lidt  som  muligt 
i  livet  her.  Med  iver  gik  han  op  i  sin  stilling  som  uni- 
versitetspatron,  arbejdede  med  ufortrøden  flid  og  energi  på 
at  forbedre  forholdene  ved  højskolen,  og  den  tid,  der  lev- 
nedes ham  herfra,  anvendte  han  til  at  fortsætte  sine  private 
studier.  Et  tydeligt  bevis  på  den  interesse,  han  nærede  for 
enhver  rørelse  i  litteraturen,  som  det  syntes  ham  værd  at 
give  agt  på,  er  hans  stilling  til  Baggesen,  Han  havde  lært 
denne  at  kende  i  Schimmelmanns  hus,  og  da  han  havde 
hørt  om  Baggesens  dårlige  kår  og  tiltagende  sygelighed, 
skaffede  han  ham  af  den  kongelige  chatolkasse  en  under- 
støttelse på  800  rdlr.  til  en  udenlandsrejse,  uden  anden  for- 
pligtelse for  Baggesen  end  den  at  se  sig  godt  om  og  om 
muligt  genvinde  sit  helbred.  Under  digterens  udenlands- 
rejse arbejder  hertugen  i  forening  med  Schimmelmann  ivrigt 
på  at  skaffe  ham  en  lærestol  ved  universitetet  i  de  skønne 
videnskaber,  og  da  dette  mislykkes,  tilbyder  han  ham  ved 
hans  hjemkomst  posten  som  sekretær  ved  den  nys  op- 
rettede undervisningskommission ,  overdrager  ham  at  ud- 
arbejde nogle  læreboger  og  desuden  at  være  privat- forelæser 
for  ham  selv.  Baggesen  tog  mod  den  sidste  del  af  tilbudet, 
og  herved  knyttedes  et  nøje  bånd  mellem  hertugen  og 
ham.  Det  var  som  bekendt  Baggesen  i  høj  grad  givet  ved 
sit  smidige  og  elskværdige  væsen  og  sit  gode  hoved  at 
vinde  de  mennesker  for  sig,  han  vilde.  Og  at  hertugen  i 
virkeligheden  ikke  har  været  nogen  hel  kold  natur,  viser 
bedst  det,  at  han  først  sent  gennemskuer  hulheden  i  Bagge- 
sens væsen  og  lader  dennes  varme  og  begejstring  smitte 
sig  selv.  Kan  han  end  ikke  undlade  at  holde  sin  kritik 
nede  overfor  adskillige  af  Baggesens  excentriciteter,  er  han 
dog  den  af  hans  beskyttere,  som  holder  længst  ud.  Hans 
fortrolige  omgang  med  Baggesen  nu  og  senere,  og  hans 
stadige,  vidtløftige  korrespondance  med  ham  tyder  også  på, 

at  hertugen  virkelig  havde  tilegnet  sig  en  del  af  friheds- 
ideerne og  ingenlunde  anså  det  for  en  krænkelse  af  sin 
fyrstelige  byrd  at  pleje  omgang  med  en  mand  uden  spor 
af  ahner,  som  Baggesen  var  det,  blot  han  fandt  intelligens 
hos  ham.  Adskillige  eksempler  kan  fremdrages  på  her- 
tugens ligegyldighed  overfor  titulaturer:  Rahbek  fortæller, 
at  hertugen  engang  talte  med  ham  om  det  glædelige  i,  at 
»den  væmmelige  gothiske  courtoisie  med  velbyrdigheder 
og  velbårenheder  gik  med  mere  sådant  filisteri  af  brug« 
og  derefter  sagde:  »Jeg  betjener  mig  og  deraf  undertiden 
for  ikke  ellers  at  komme  i  den  forlegenhed  at  skulle  kalde 
en  mand  »kære  hr,  N.  N.«,  når  jeg  ikke  mener  det;  så 
er  det  dog  bedre  at  skrive:  Deres  høj  velbårenhed!  eller 
Deres  højærværdighed!«^).  I  det  første  brev,  hertugen 
sender  Baggesen  under  hans  udenlandsrejse  i  1793,  skriver 
han  ligeledes:  »Om  én  ting  beder  jeg  Dem,  kære  Baggesen;' 
lad  mine  titler  og  det  sædvanlige  ceremoniel  og  under- 
skrifter fare.  I  korrespondancen  med  Dem  vil  jeg  også 
antage  et  andet  navn.  Jeg  vælger  Timoleon,  navnet  på  en 
mand,  som  jeg  i  høj  grad  ærer«  -). 

Forholdet  til  Baggesen  er  af  betydning  for  vor  under- 
søgelse, fordi  det  på  så  mange  måder  giver  oplysning  om 
hertugens  karakter,  dels  viser  hans  bestræbelser  for  at  »ville 
være  god  og  virke  i  det  godes  tjeneste«  ^),  dels  hans 
ængstelighed  for  at  gaa  for  vidt,  og  hvorledes  han  med  en 
vis  stædighed  holder  fast  ved  engang  antagne  meninger. 
Han  kunde  til  tider  være  uhyre  hjælpsom  og  offerberedvillig, 
følte  det  som  sit  kald  at  arbejde  for  »menneskehedens  store 
interesser«,  men  imellem  er  han  også  smålig  og  yderst 
pertentlig.  Han  er  fuldt  ud  et  barn  af  oplysningstiden,  men 
tilhører  —  trods   enkelte   træk  i  modsat  retning  kan  virke 


^)  Rahbek:  Erindringer.  III.  s.  346. 
^)  Baggesens  brevveksling,  nr.  15. 
^)  Smst.  nr.  42. 

vildledende  —  ikke  så  meget  den  ideelle,  som  den  realistiske 
side  ved  denne.  Derfor  slutter  han  sig  til  en  abstrakt 
lyksalighedslære  og  stiller  sig  afvisende  overfor  den  Kau- 
tiske  filosofis  idélære,  der  ikke  synes  ham  at  fore  nærmere 
til  målet,  hvor  ivrige  bestræbelser  end  Baggesen  og  dennes 
ven  Reinhold,  professor  i  filosofi  i  Jena,  gor  for  at  drage 
ham  herhen.  Han  forstår  den  ikke;  den  »gavner  kun 
hovedet,  men  gor  hjærtet  tomt«^),  Han  vil  hellere  holde 
sig  på  det  jævne  end  flyve  for  hojt.  Filosofiens  studium 
er  vel  det  vigtigste  af  alle  —  udvikler  han  i  et  brev  til 
Baggesen  — ,  men  man  skal  nojes  med  den  filosofi,  der 
beskæftiger  sig  med  menneskene  og  deres  forhold.  Man 
véd  jo  af  erfaring,  hvor  resultatløst  det  er  ved  dybsindige 
spekulationer  at  give  sig  i  kast  med  den  trancendentale 
filosofi 2).  Som  Reinhold  rigtigt  har  set,  hviler  denne  her- 
tugens livsanskuelse  på,  at  hertugens  hoved  er  udviklet  på 
hans  fantasis  bekostning^).  Han  er  et  nøgternt  forstands- 
menneske  —  sqm  allerede  tidligere  antydet  — ,  og  hans 
religiøse  følelse  finder  sin  trang  tilfredsstillet  ved  en  al- 
mindelig morallære,  der  fører  ham  til  frimureriet.  Flere  af 
hans  breve  til  Baggesen  handler  herom  og  om  de  med 
dette  forbundne  chiffertegn,  som  han  oftere  benytter  sig  af. 
Dog  er  det  langt  fra,  at  det  mystiske  apparat  ved  frimure- 
riet, der  greb  fantasien  hos  sa  mange  af  tidens  ånder  og 
var  en  slags  erstatning  for  ceremoniellet  ved  den  kirkelige 
gudstjeneste,  virker  tiltrækkende  på  ham.  St.-Germains 
optræden  fordømmer  han  således  absolut  og  kalder  hans 
færd,  som  han  i  Slesvig  havde  studeret  på  nært  hold,  det 
rene  galimathias.  Frimurer  blev  han  dog  først  1795.  Rein- 
hold fortæller,  at  han  for  at  forberede  hertugen  havde  sendt 


')  Baggesens  brevveksling  nr.  27. 
■)  Baggesens  Biographie.  II.  Tillæg,  s.  166. 
^)  Baggesens  Briefwechsel  mit  Reinhold  und  Jacobi.  I.  3.  127. 

ham  nogle  afhandlinger  af  den  bekendte  frimurer  Bode. 
Kort  efter  sendte  hertugen  ham  fire  afhandlinger  over  de 
samme  emner,  som  han  selv  havde  forfattet,  »rigtigt  gennem- 
tænkte og  meget  lærerige«.  For  ikke  at  vække  for  megen 
opsigt  vilde  hertugen  ikke  træde  ind  i  en  københavnsk  loge, 
men  foretrække  den  i  Liibeck  eller  Hamburg.^) 

Intet  viser  os  så  tydeligt  hertugen  i  hans  smukkeste 
skikkelse  som  ægte  mæcen  som  hans  understøttelse  af 
Schiller.  Baggesen  var  mellemmanden  her.  Som  bekendt 
var  rygtet  om  den  geniale,  men  forarmede  digters  død  nået 
til  Hellebæk,  hvor  man  på  grev  Schimmelmanns  ejendom 
højtideligholdt  hans  død  med  en  mindefest,  hvor  et  af  hans 
digte  oplæstes  til  fløjters  og  harpers  lyd,  medens  et  af  de 
sentimentale  tableaux,  hvori  tiden  var  så  stærk,  symbolsk 
henledte  tanken  på  den  afdøde.  Imidlertid  viste  rygtet  sig 
jo  at  være  falsk,  og  Baggesens  enthusiasme  for  Schiller 
smittede  Schimmelmann,  der  i  forening  med  hertugen  be- 
sluttede at  sende  Schiller  tilbud  om  en  understøttelse  af 
looo  rdlr.  i  tre  år.  Dette  ædle  træk  vinder  yderligere, 
når  vi  véd,  at  hertugen  ingenlunde  var  nogen  formuende 
mand.  Baggesen  fortæller  Reinhold  i  et  brev,  at  hertugen, 
efter  hvad  han  havde  hørt  om  Schiller,  egentlig  var  ham 
ugunstig  stemt  —  mest  på  grund  af  hånt  tilslutning  til 
Kant  —  og  fornægtede  hans  genialitet.  Hans  kraftige  ung- 
dommelighed har  åbenbart  ogsaa  stødt  hertugen,  der  egent- 
lig aldrig  følte  sig  ung.  Imidlertid  fik  Baggesen  ham  dog 
overtalt  til  at  ville  høre  »Don  Carlos«.  —  »Jeg  tvivler 
stærkt  om,  at  vi  kommer  til  ende  med  denne  lekture,  men 
siden  De  nu  — «.  Jeg  læste.  Jeg  havde  forud  betinget 
mig,  at  han  roligt  skulde  høre  første  akt  ud.  Han  blev 
revet  med  ...  og  da  jeg  den  følgende  dag  vilde  læse  videre, 
havde  han  i  løbet   af  natten   læst   resten.     Nu   kan  han  de 


^)  Baggesens  Briefwechsel  mit  Reinhold  und  Jacobi.  I.  s.  389. 


bedste  scener  udenad.  Nu  måtte  vi  atter  og  atter  læse 
Schiller«  ^). 

Det  brev,  i  hvilket  Schiller  tilsikres  understøttelse,  er 
konciperet  af  hertugen  og  så  karakteristisk  både  for  dennes 
finfølelse  og  humanitet  som  for  hele  hans  livsanskuelse  i 
ungdomsårene,  som  det  tegner  i  store  træk,  at  det  ikke 
bør  savnes  i  en  levnedsbeskrivelse  af  hertugen.  Han  skriver 
bl.  a. :  »To  venner,  der  ere  knyttede  til  hinanden  som 
verdensborgere,  sender  Dem  denne  skrivelse,  ædle  mand! 
De  kender  ingen  af  deju,  men  de  ærer  og  elsker  begge 
Dem.  Begge  beundrer  den  høje  flugt  af  Deres  geni,  som 
har  stemplet  forskellige  af  Deres  nyere  værker  som  de 
mest  ophøjede  af  alle  menneskelige.  I  disse  værker  fandt 
de  den  tænkemåde,  det  sind,  den  begejstring,  som  knyttede 
deres  venskabsbånd,  og  meget  snart  vænnede  de  sig  til 
den  tanke  i  forfatteren  af  disse  at  se  et  medlem  af  deres 
venskabsforbund  .... 

Den  levende  interesse,  som  De,  ædle  og  højagtede 
mand,  indgiver  os,  værger  os  imod,  at  De  skulde  anse  os 
for  at  være  ubeskedne  og  påtrængende.  De  må  bortfjærne 
enhver  misforståelse  af  hensigten  med  dette  brev.  Vi  af- 
fatter det  med  den  ærbødige  tilbageholdenhed,  som  Deres 
finfølelse  må  meddele  os.  Vi  vilde  i  saa  henseende  endogså 
nære  bekymring,  når  vi  ikke  vidste,  at  der  også  er  sat  en 
vis  grænse  for  ædle  og  fintdannede  sjæles  dyd ,  som  det 
ikke  gaar  an  at  overskride,  uden  at  fornuften  modsætter 
sig  det.  (Herefter  følger  tilbudet.)  —  Tag  imod  dette  til- 
bud, ædle  mand!  Tag  ikke  vore  titler  i  betragtning  og 
lad  disse  ikke  forlede  Dem  til  at  afslå  det.  Vi  forstår 
denne  følelse  og  véd  at  skatte  den.  Vi  kender  ingen  anden 
stolthed  end  den  at  være  menneske  og  borger  i  den  store 
republik,    hvis   grænser  omfatter   mer   end   enkelte   genera- 

^)  Smst.  I.  s.  127. 

tioners  liv  og  mere  end  én  klode.  De  har  her  kun  menne- 
sker, Deres  brødre  for  Dem,  ikke  indbildte  stormænd,  som 
ved  en  sådan  anvendelse  af  deres  rigdomme  kun  nyder  en 
noget  ædlere  art  af  hovmod«  ^). 

Denne  —  sikkert  nok  overvejende  »litterære«  —  lig- 
hedsfølelse,  som  træder  så  skarpt  frem  i  brevets  slutning, 
forsvandt  snart. 

Schiller  blev  ved  denne  hjælp  reddet  ud  af  den  fuld- 
stændige armod,  hvori  han  var  sunken,  og  med  rette  ser 
vi  derfor  også  i  alle  tyske  litteraturhistorier  hertugens  navn 
i  forbindelse  med  Schillers.  Sin  taknemlighed  søgte  han  at 
give  udtryk  i  en  række  breve  til  hertugen,  hvoraf  de  mest 
bekendte  er  de  »Uber  åsthetische  Erziehung  der  Menschen«. 
Næsten  alle  disse  breve  gik  tabte  ved  Christiansborg  slots 
brand  i  1794.  Schiller  sendte  da  atter  hertugen  brevene  i 
en  revideret  skikkelse,  som  dog  ikke  tiltalte  denne  saa 
meget  som  den  tidligere,  da  de  i  denne  form  syntes  ham 
for  stærkt  påvirkede  af  den  kritiske  filosofi.  Kun  i  denne 
skikkelse  bleve  de  trykte  og  kendte,  indtil  A.  J.  Michelsen 
fik  fat  i  en  afskrift  af  den  oprindelige  tekst,  og  i  1876 
udgav  denne  -).  Også  hertugen  gav  flittige  bidrag  til  korre- 
spondancen. De  fleste  af  at  hans  breve  er  nu  i  private 
autografsamleres  hænder,  men  nogle  er  udgivne  af  Max 
Muller.  I  et  af  dem  skriver  hertugen,  at  også  digteren  har 
den  vigtige  opgave  at  gøre  sit  til  at  vække  den  humane 
ånd.  Det  kommer  mindre  an  på  formen,  derimod  i  høj 
grad  på  ånden,  gennem  hvilken  formen  får  liv.  Kun  når 
ånden  bærer  præg  af  ægte   humanitet,    vil   den  føre   til   en 


^)  Schillers    Briefwechsel    mit    dem     Herzog     Friedrich    Christian     von 

Schleswig-Holstein-Augustenborg.        Eingeleitet     und      herausgeg.    v. 

F.  Max  Muller.     Berlin,   1875. 
"-)  Briefe    von    Schiller     an    Herzog    Friedrich    Christian    v.    Schleswig- 

Holstein- Augustenborg    >Uber   åsthetische    Erziehung«,    herausgeg.    v 

A.  C  J.  Michelsen.     Berlin,   1876. 

forbedring  af  de  menneskelige  forhold  i).  Intet  under,  at 
Schiller  nærede  den  dybeste  beundring  for  denne  mand  og 
bl.  a.  skrev  til  ham:  »I  Don  Carlos  og  Posas  Karakter  har 
jeg  ladet  mit  hjærte  tale,  og  hvad  jeg  drømte  som  digter, 
det  gentager  jeg  her  som  Frederik  Christians  samtidige  med 
den  bestemte  anelse,  at  alt  det  gode,  som  kun  omstændig- 
hederne muliggør,  vil  blive  realiseret  af  Dem  og  i  Deres 
omgivelser«  -). 

Adskilligt  vanskeligere  faldt  det  Baggesen  at  vække 
hertugens  interesse  for  Ka7it.  Af  Baggesens  brevveksling 
med  Reinhold  fremgår  det,  hvor  ofte  den  sangvinske  en- 
thusiast  har  håbet  at  vinde  hertugen  for  den  ny  lære,  den 
han  iøvrigt  selv  såre  snart  svigtede.  Det  synes  ham  et 
godt  tegn,  at  hertugen  har  læst  Reinholds  »Briefe«,  og  han 
prover  på  at  berolige  Reinhold,  der  har  udtalt  frygt  for,  at 
Platner,  der  var  den  kritiske  filosofi  fjendtligsindet,  ved  sin 
autoritet  skal  afholde  hertugen  fra  at  nå  sandhedens  mål. 
Denne  frygt  bestyrkes,  da  hertugen  under  sit  besøg  ved 
Karlsbad  i  1791  har  inviteret  Platner  til  at  rejse  videre 
med  sig.  Også  betydningen  heraf  søger  Baggesen  at  bort- 
forklare derhen,  at  dette  kun  er  et  udslag  af  hertugens 
ædelmodighed  og  pietet  mod  sin  fordums  lærer  —  naturlig- 
vis indser  hertugen  godt  Platners  ubetydelighed  og  vigtighed, 
men  han  sætter  pris  på  at  samtale  med  en  åndfuld  mand ; 
og  i  så  henseende,  tilføjer  Baggesen,  overgår  Platner  rigtig- 
nok alle  her  ved  hoffet.  Men  nu  er  det  lykkedes  Baggesen 
at  bevæge  hertugen  til  ikke  mere  at  læse  i  Platners  skrifter. 
Allerede  i  det  næste  brev,  Baggesen  sender  vennen,  hvem 
han  letsindigt  har  stillet  i  udsigt  ved  egen  og  hertugens 
indflydelse  at  blive  professor  i  København ,  er  tonen  stemt 
adskilligt  ned.    Hertugens  overordentlige  kundskabstørst,  der 


^)  Schillers  Briefwechsel   ....  herausg.  v.  Max  Muller,  s.  54  ff. 
-)  Smst.  s.  47  ff. 

bevæger  ham  til  at  ville  lære  af  enhver,  er  skyld  i,  at  han 
ikke  kan  opgive  Platner;  dog  håber  Baggesen  endnu,  at 
skævheden  i  den  Platnerske  filosofi  engang  må  falde  her- 
tugen i  øjnene,  når  han  er  kommen  videre  frem  i  sin  ud- 
vikling. Så  længe  Baggesen  beholder  den  plads,  han  en- 
gang har  erobret  i  hertugens  hjærte,  vil  dette  sikkert  ske. 
»Hvis  denne  fyrste  ikke  er  os  sikker,  så  kan  alle  både  nu- 
levende og  fremtidige  Posas  med  alle  deres  planer  gå  i 
dårehuset;  thi  en  sjæl  som  hans  gentager  naturen  sjældent 
blandt  millioner  og  måske  aldrig  mellem  hundreder  .  .  Vær 
rolig,  kære  Reinhold!  han  er  og  bliver  vor.  Hans  stilling 
her  er  rigtignok  noget  anderledes  end  Don  Carlos'  i  Madrid. 
]\Ien  han  er  uendelig  mere  end  Don  Carlos.  Men  når 
fandt  verdensborgeren,  som  elsker  frihed  og  lighed,  oplys- 
ning og  lykke  for  alle  Mennesker,  sig  tilpas  ved  et  hof? 
Kun  to  deler  her  hans  anskuelser,  og  for  at  nå  dette  tal, 
må  jeg  endda  regne  mig  selv  med.  Alle  andre  kender 
ham  enten  slet  ikke,  eller  kun  tildels,  eller  også  miskender 
de  ham.  Han  er  alligevel  afholdt,  thi  man  behøver  kun  at 
se  ham  for  at  komme  til  holde  af  ham,  og  hans  hustru 
tilbeder  man,  ja  hvad  mere  er,  hele  nationen  omfatter  hende 
med  lidenskabelig  beundring«  i). 

Til  gengæld  for  disse  oplysninger  fortæller  Reinhold 
Baggesen  om  et  besøg,  han  har  haft  ved  sine  forelæsninger 
og  i  sit  hjem  af  en  baron  v.  Holstein.  I  Begyndelsen  har 
denne  gjort  et  noget  koldt  og  frastødende  indtryk  på  ham 
—  »jeg  så  i  ham  en  niere  ved  raiso7ineinent  end  følelse  de- 
termineret menjieskevewi-),  men  senere  mildnes  indtrykket. 
Reinhold  finder  ham  hjærtelig,  taler  uden  forlegenhed  med 
ham  og  indbyder  ham  til  at  dele  sit  aftensmåltid  med  sig, 
hvad   baronen   dog   afslår,    fordi   han    har   breve   at   skrive. 


■')  Baggesens  Briefwechsel  m.  Reinhold  u.  Jacobi.  I.  s.  lo  ff.,  32  ff..  44  ft'. 
^j  Forfatterens  udhævelse. 

Reinhold  beder  ham  da  gentage  sit  besøg  næste  dag.  »Det 
var  kærlighed,  som  lod  mig  begå  den  indiskretion  at  på- 
trænge ham  et  kys,  da  han  skulde  gå;  jeg  følte  mig  krænket, 
da  han  ikke  besvarede  det.  Senere  have  vore  læber  mødtes 
mere  end  én  gang«.  —  Den  følgende  dag  åbner  Reinhold 
hele  sit  hjærte  for  baronen  og  »tænker,  foler  og  lever  i  én 
time  mere  ved  hans  side«,  end  han  i  løbet  af  det  sidste  år 
har  gjort  mellem  mange  udmærkede  mennesker.  Kun  hans 
klage  over  den  Kantiske  filosofi,  at  den  blot  har  revet  ned 
uden  at  bygge  noget  andet  op,  har  Reinhold  måttet  mod- 
sige. »Jeg  fandt  ham  halvt  ligegyldig  for,  halvt  indtaget 
mod  vor  filosofi  og  så  deri  et  bevis  på  den  trolddom,  den 
Platnerske  veltalenhed  formår,  eller  på  den  indflydelse,  den 
fordums  lærer  her  har  vundet  gennem  hjærtet  på  hovedet«. 
Ved  en  tilfældig  ytring  af  en  af  baronens  følge,  viser  det 
sig,  at  »baron  v.  Holstein«  er  incognito  for  hertugen  af 
Augustenborg.  Da  Reinhold  senere  beder  ham  om  at 
skafte  sig  ansættelse  i  Danmark,  erklærer  hertugen,  at 
dette  ikke  står  i  hans  magt  og  taler  med  stor  åbenhjærtig- 
hed  om  sin  uholdbare  stilling  i  Kjøbenhavn  i).  Baggesen 
antyder  også  i  et  brev,  at  hertugen  måske  ikke  kommer 
tilbage  til  hovedstaden. 

Hertugens  utrygge  og  ensomme  stilling  træder  tydeligt 
for  dagen  i  den  række  breve,  han  vekslede  med  Baggesen 
under  dennes  treårige  udenlandsrejse  1793 — 96,  til  hvilken 
hertugen  havde  givet  ham  bidrag  med  den  noget  svævende 
forpligtelse  dels  at  studere  pædagogik  i  udlandet,  for  at 
han  senere  kunde  bruges  i  undervisningskommissionens 
tjeneste,  dels  at  være  en  slags  politisk  agent,  der  skulde 
skaffe  hertugen  sikre  oplysninger  om  begivenhederne  på 
den  europæiske  skueplads.  Det  fremgår  af  disse  breve, 
hvor  meget  hertugen  savner  en  oprigtig  ven;    derfor    beder 

^1  Smst.  s.  63  ff. 

han  Baggesen  om  altid  kun  at  soge  mennesket,  men  ikke 
fyrsten  i  ham^).  I  brevene  får  han  da  også  lejlighed  til  at 
lægge  det  politiske  frihedssind  for  dagen,  som  hans  stilling 
ved  hoffet  gor  ham  det  til  en  nødvendighed  at  skjule,  da 
luften  under  trykket  af  begivenhederne  i  Frankrig  just  ikke 
er  svanger  med  liberale  ideer.  Han  kritiserer  forskellige  af 
regeringens  foranstaltninger,  således,  at  man  har  lukket 
Søndermarken  for  publikum.  Grunden  til  dette  ukloge 
skridt  kan  ikke  være  nogen  anden  end  den,  at  man  har 
opgivet  tanken  om  at  vinde  popularitet,  hvad  der  er  meget 
ilde  -).  Udsigterne  synes  ham  morke.  Han  har  vel  endnu 
ikke  opgivet  troen  på  menneskehedens  udvikling,  men  troen 
på,  at  fornuftens  herredømme  skal  grundes  i  en  nær  fremtid, 
har  svigtet  ham.  Kræfterne  er  for  spinkle,  og  sammenholdet 
for  svagt  i  forhold  til  alt  det,  der  skal  ryddes  afvej  en  3).  De 
nuværende  forhold  kan  kun  føre  til  enten  despotismens  eller 
anarkismens  sejr;  i  begge  tilfælde  vil  opholdet  i  Europa 
være  utåleligt,  og  det  bedste  vilde  maaske  være  at  drage 
til  Amerika,  en  plan,  som  hertugen  er  meget  stemt  for^). 
Et  lysglimt  i  mørket  forekommer  dog  det  svar  ham  at 
være,  som  Bernstorff  har  sendt  den  engelske  regering. 
»Det  indeholder  et  sted,  som  har  været  mig  påfaldende, 
nemlig  at  en  hel  nations  vilje  må  være  lov  for  kongen,  en 
sætning,  som  hidtil  ikke  er  bleven  anerkendt  af  en  dansk 
konge.«  ^). 

Jo  mere  trist  den  politiske  himmel  i  Frankrig  fortoner 
sig,  desto  mere  tiltager  også  hertugens  skepsis.  I  beg>-n- 
delsen  omfatter  han  begivenhederne  her  med  stor  interesse. 
Mirabeau  vinder  hans  udelte  begejstring;    men  nedgangen  i 


^)  Baggesens  bre\^'eksling.     Nr.  43. 

-)  Smst. 

^  Smst.     Nr.  42. 

*)  Smst.     Nr.  21. 

^)  Smst.     Nr.  32. 

stemningen  kan  foruden  i  brevene  til  Baggesen  også  følges 
i  en  suite  breve  til  søsteren.  Han  bliver  ængsteligere  og  ængste- 
ligere, indtil  han  viger  tilbage  ved  Ludvig  XVI's  henrettelse, 
som  han  rent  ud  stempler  som  et  mord.  Det  gik  ikke 
ham  anderledes  end  så  mange  af  de  bedste  blandt  hans 
samtid:  de  gyste  tilbage  for  revolutionens  rædselsscener  og 
vilde  ikke  lægge  vejen  til  fremskridt  gennem  blod.  Malende 
hedder  det  i  et  brev  til  søsteren:  »De  stirrer  på  blodet 
med  dumme  øjne  som  børn  på  en  laterna  magica«  ^),  og  i 
Oktober  1793  skriver  han  til  Baggesen:  »I  sandhed  den 
himmel  vilde  være  noget  dyrt  købt,  som  skulde  opstå  af 
det  nuværende  helvede«.  Der  vil  hengå  lang  tid,  inden  ro 
og  orden  atter  kommer  til  at  herske  i  Frankrig,  og  hvis 
han  ikke  havde  gjort  det  til  en  grundsætning,  at  man  aldrig 
må  fortvivle,  vilde  den  nuværende  situation  rigtignok  friste 
ham  dertil.  Trods  alt  —  skriver  hertugen  —  har  han  dog 
benyttet  lejligheden  til  i  en  afhandling,  indsendt  til  skole- 
kommissionen, at  aflægge  sin  politiske  troesbekendelse.  Han 
har  gjort  det,  fordi  begge  partier  har  ham  mistænkt,  og 
»det  smigrer  min  stolthed,  nu  da  der  virkelig  er  fare  for- 
bunden dermed,  nu,  da  forfølgelserne  begynder,  frit  at  be- 
kende den  lære,  jeg  slutter  mig  til«-). 

Den  sidste  sætning  er  næppe  oprigtigt  ment.  Ved 
disse  forfølgelser  tænker  hertugen  vist  nærmest  på  de  ind- 
skrænkninger af  trykkefriheden,  som  påtænktes,  og  mod 
hvilke  han  nu  er  ved  at  indsende  sin  protest.  Det  falder 
ham  svært  (meddeler  han  Baggesen)  at  bevare  en  rolig  tone 
i  denne  og  ikke  hengive  sig  »til  den  varme,  som  jeg  altid 
føler,    når   jeg   hører   sligt   blive  foreslaaet«  ^).     Ved   hoffet 

*)  Originalen  i  arkivet  på  Prinkenau. 

")  Baggesens  Biographie.  II  tillæg,  f.  23  ff. 

^)  Hans  iver  for  den  gode  sag  træder  dog  tydeligt  frem  af  nogle 
ytringer  til  prinsesse  Louise  i  et  brev,  det  eneste  sted,  hvorfra  vi 
iøvrigt   hører   noget  videre   om  disse  foreløbige  forhandlinger  i   1793 

b}'der  klogskaben  ham  imidlertid  at  vogte  sig  for  enhver 
overdrivelse  og  anvende  al  mulig  forsigtighed.  Denne  ud- 
talelse kommer  meget  ofte  igen  hos  hertugen,  præger  også 
hans  handlinger  og  træffer  i  grunden  bedre  end  hin  om 
hans  frimodige  bekendelse;  den  er  højst  karakteristisk  for 
det  vankelmod,  der  mærker  hele  hans  liv  og  tyder  på  en 
mangel  i  personlighedens  udvikling.  Hertugen  er  ingen 
helstøbt  figur,  han  tør  aldrig  sætte  alt  ind  for  at  vinde 
spillet,  men  trækker  sig  ofte  forsagt  tilbage.  Derfor  for- 
mår han  ikke  at  samle  nogle  om  sig.  Man  bliver  let  noget 
ærgerlig  ved  stadig  at  konstatere  dette:  to  skridt  frem  og 
ét  tilbage.     I  anledning  af  Kieler-professoren  Karl  Friedrich 


om  en  begrænsning  af  trykkefriheden,  og  som  derfor  anføres  her 
i  oversættelse : 

.  .  .  Igår  var  sagen  angaaende  pressefriheden  for  i  statsrådet ;  der 
forelå  udkast  til  et  nyt  reskript,  ifølge  hvilket  det  blev  overdraget 
justitsministeren  at  anklage  en  forfatter,  når  hans  skrift  viste  >mangel 
på  ærbødighed  og  agtelse  for  religionen,  regeringen,  de  offentlige 
foranstaltninger  eller  sæderne«.  Jeg  modsatte  mig  i  høj  grad,  at 
disse  udtryk  bleve  brugte.  Jeg  viste ,  at  de  begreber,  man  forbandt 
med  dem,  var  vaklende,  at  de  kunde  gøres  til  genstand  for  en  meget 
vid  fortolkning,  og  at  det  vilde  være  let  for  et  fanatisk  eller  despotisk 
ministerium,  under  foregivende  af,  at  beskytte  statens  religion  og 
administration,  at  forhindre  enhver  frimodig  udtalelse,  at  både 
religionen  og  staten,  folket  og  regenten  vilde  lide  derved,  og  endelig 
at  jo  større  indflydelse,  noget  havde  på  vor  lyksalighed,  desto 
vigtigere  var  det  at  lære  sandheden  deri  at  kende,  men  at  sandheden 
kun  kom  for  dagen  ved  meningsudvekslinger,  som  imidlertid  vilde 
være  umulige,  når  disse  genstande  bleve  unddragne  en  offentlig  under- 
søgelse. Mit  forslag  om  at  forandre  udtrykkene  blev  antaget ,  men 
straks  efter  blev  der  gjort  følgende  bemærkning  (som  dog  ingen 
videre  folger  fik):  Man  måtte  i  så  fald  skelne  mellem  almindelig 
religion  og  landets  religion;  denne  måtte  ikke  angribes,  derimod 
nok  hin.  Jeg  vil  bede  Dig  stille  vor  gode  Jessen  denne  opgave  til 
at  øve  sin  skarpsindighed  på.  Jeg  tilstaar  frit,  at  min  har  lidt  et  så 
absolut  skibbrud  derpå,  at  jeg  indtil  videre  anser  det  for  komplet  vrøvl. 

Originalen  i  arkivet  på  Prinkenau. 

Cramer's  afskedigelse  på  grund  af  dennes  sympathetiske 
udtalelser  om  den  franske  revolution  beklager  hertugen  i  et 
brev  til  Baggesen  regeringens  skridt,  men  tilføjer:  »Deres 
Ven  Mirabeau  har  sagt  et  sandt  og  gyldent  ord :  il  ne  faut 
jamais  trop  admirer  ni  trop  espérer.  Jeg  har  hver  dag  an- 
ledning til  at  bekræfte  sandheden  heraf  Mange  af  vore 
fælles  venner  ser  allerede  lykken  styrte  sammen  og  over- 
lade sig  til  triste  betragtninger.  Men  udsigten  til  en  klar 
dag  er  ikke  forbi,  fordi  forbidragende  skyer  formorker 
solens  glans.  Derfor  ingen  overdreven,  løssluppen  utål- 
modighed, ingen  fortvivlelse.  Vi  maa  blot  have  tålmodig- 
hed og  kræve  alvor  og  mådehold«  ^).  Dette  mådehold 
synes  ofte  at  grænse  til  svaghed  og  mangel  på  energi  til  at 
sætte  noget  ind  på  en  sag.  Som  eksempel  på  hertugens 
forsigtighed  kan  anføres,  at  han  under  et  ophold  i  Ham- 
burg ikke  tør  besøge  den  bekendte  familie  Reimarus,  hvor 
gærne  han  end  vil,  da  dette  let  vil  kunne  blive  rapporteret 
til  København  og  dér  bringe  ham  i  vanry  for  demokratisme  -). 
At  hertugen  nu  i  sit  inderste  heller  ikke  var  demokrat, 
vil  i  det  følgende  hans  stilling  til  skolesagen  tilstrækkeligt 
vise  os.  Vi  har  i  dette  kapitel  givet  en  biografisk  udsigt 
indtil  henimod  årene  1793 — 94,  bortset  fra  hertugens  stil- 
linger som  universitetspatron  og  præses  i  undervisnings- 
kommission,  og  skal  efter  en  skildring  heraf  atter  optage 
tråden.  Foreløbig  standse  vi  her,  fordi  der  omtrent  ved 
denne  tid  synes  at  foregå  et  omslag  i  hertugens  synspunkter. 
Han  bliver  vel  ikke  nogen  hel  ny  —  fra  naturens  hånd  var 
han  en  realist,  men  de  frihedsidealer,  han  har  faaet  indpodet 
under  sit  ophold  i  udlandet,  begynder  at  blegne  for  ham. 
Helt  forsvinder  de  aldrig,  men  de  træder  fra  nu  af  stærkt  i 
skygge,   og  vi  vil  faa  at  se,    hvorledes   hertugen  senere  på 


^)  Baggesens  Brevveksling  nr.  46. 

^  Baggesens  Briefwechsel  m.   Reinhold  u.  Jacobi.  I.  p.  3S9. 

mange  punkter,  f.  eks.  i  trykkefrihedsspørgsmålet,  indtager 
en  temmelig  modsat  holdning  af  sin  tidligere.  Foruden 
hans  medfødte  tilbageholdenhed  og  forsigtighed  er  omgivel- 
serne skyld  heri,  nu  som  før.  Det  var  opholdet  i  Tysk- 
land, der  havde  vakt  hans  frihedsfølelse.  Nu  kom  i  revolu- 
tionens følge  reaktionen,  den  store  skuffelse,  nederlag  på 
alle  punkter  for  frihedens  sag,  der  så  skammeligt  var  bleven 
misbrugt  af  tyrannerne.  Hertugen  havde  jo,  om  end  på 
fjærnhold,  set,  hvad  for  megen  frihed  kunde  føre  i  sit 
skjold.  Ret  forstaaehgt  da,  at  han  kunde  blive  betænkelig 
derved  og  overveje,  om  det  maaske  ikke  var  værdt  at 
holde  igen,  at  han  —  fornuftmennesket  —  fandt,  at  livsens 
gyldne  træ  var  grønt,  men  alle  theorier  grå. 


II. 

U  nder  Struensees  regimente  var  det  blevet  overdraget 
Gunnerus  at  gøre  udkast  til  en  forbedring  af  universitetets 
forhold.  De  væsentlige  punkter  i  dette  gik  ud  på,  at 
samtlige  lærestole  skulde  ordnes  efter  fire  fakulteter,  og  at 
den  akademiske  undervisning  skulde  inddeles  i  halvårige 
kurser.  Fremdeles:  at  alle  forelæsninger  skulde  holdes  på 
dansk,  og  at  de  hidtil  brugte  disputerøvelser  skulde  bort- 
falde som  formentlig  unyttige  i).  Ingen  af  disse  planer  fuld- 
byrdedes under  Guldbergs  styrelse;  af  forgængerens  foran- 
staltninger bevaredes  kun  den,  ifølge  hvilken  universitets- 
patronatet  20.  decbr.  1770  var  bleven  suspenderet-).  Af 
nyt  tilkom  kun  indførelse  af  den  lille  filologiske  eksamen 
af  1775,  der  skulde  erstatte  baccalaurgraden,  medens  eksamen 
filosoficum  indskrænkede  sig  til  en  prøve  i  mathematik, 
fysik  og  filosofi.  Efter  Guldbergs  fald  i  1774  blev  Otto 
Thott  —  som  forhen  —  patron,  og  da  han  døde  året  efter, 
afløstes  han  af  Schack  Rathlou,  hvem  dr.  theol.  H.  F.  Janson 
var  underordnet  som  prokansler.  Det  arbejde,  som  var 
påbegyndt   under   Struensee:    at   skaffe    universitetet   en   ny 


^)  Nyerup:  Historisk-statistisk  skildring  af  Tilstanden  i  Danmark  og 
Norge.  III,  2,  s.  385  ff. 

^  Se  herom  Matzen's  fremstilling  i  >Kjøbenhavns  Universitets  Rets- 
historie«   I,  s.  170. 

fundats  ,  der  i  hoj    grad  tiltrængtes ,  genoptoges  nu ,   og   en 
kommission  nedsattes  i  1785  for  at  udarbejde  en  sådan. 

Det  er  ved  forelæggelsen  af  denne  i  statsrådet,  at  her- 
tugen af  Augustenburg  vinder  sine  første  sporer.  Allerede 
i  forvejen  har  han  i  et  brev  (af  6.  Juni  1787)  udviklet  for 
Schack  Rathlou,  at  den  ny  skoleordning  af  1775  og  den 
noget  senere  udstedte  fundats  for  kommunitetet  og  Regensen 
på  ingen  måde  er  tidssvarende.  De  er  begge  altfor  detail- 
lerede og  tænker  kun  på  at  indskrænke  de  studerendes 
personlige  frihed  det  mest  mulige.  Der  trænger  overhovedet 
til  grundigt  at  ryddes  op  i  hele  undervisningsvæsenet ;  men 
den  kommission,  der  er  nedsat  for  universitetets  vedkom- 
mende, synes  i  så  henseende  ikke  hertugen  at  love  stort. 
Han  gennemgår  dennes  arbejde  kritisk,  og  selv  om  han 
noget  for  ensidigt  anser  tyske  universitetsforhold  for  monster- 
gyldige, er  det  dog  ret  forbavsende,  at  en  ung  mand  på 
22  år  har  kunnet  gore  så  mange  træffende  bemærkninger, 
som  tilfældet  er.  INIedens  hans  påstand,  at  inddelingen  i  de 
fire  fakulteter  —  som  skrivende  sig  fra  middelalderen  — 
bor  bortfalde,  er  barnagtig  og  smager  vel  meget  af  op- 
lysningstidens doktriner,  ser  han  straks,  at  kommissionen 
slet  ikke  har  gjort  universitetets  økonomiske  forfatning  til 
genstand  for  undersøgelse.  Som  et  brud  på  den  viden- 
skabelige frihed  anser  han  det  også,  når  man  vil  binde 
professorer  og  studenter  til  bestemte  lærebøger.  Examen 
filosoficum  i  dens  forhåndenværende  skikkelse  forekommer 
ham  unyttige). 

En  mere  bestemt  karakter  fik  hans  opposition,  da  han 
i  en  lang  skrivelse  af  ^Yg  1788  imødegik  Kommissionens 
forslag  punkt  for  punkt.  Skrivelsen  fremlagdes  i  statsrådet, 
hvor  Schack  Rathlou  kort  efter  besvarede  den.  —  Indled- 
ningen gentager  væsentlig  de  ovenfor   fremhævede  punkter. 


')  Originalen  i  arkivet  på  Ravnholt. 

Til  §   I   bemærker  hertugen,    at  Sjællands   biskop    ikke  bør 
fungere    som    tredje    theologisk   professor.      Posten  er  over- 
flodig,  og  for  den  derved  sparede  gage  vil  man  kunne  for- 
bedre de  yngre  universitetslæreres   indtægter.      Denne  gang 
gik  hertugens  forslag  vel   ikke  igennem ,    men    at  han   ikke 
glemte  dette,    kan  ses  deraf,   at  posten  i   1808   efter  Balles 
afgang    ikke    blev    besat i).  —  I   §  6   bestemmes,    »at  fore- 
læsningerne over  kameralvidenskaberne,    naturhistorie,    øko- 
nomi, levende  sprog  og  derhen  horende  litteratur  holdes  af 
de  lærere,  som  dertil  ere  beskikkede,  eller  om  nogen  af  de 
andre   philosophi   frivillig  vil   påtage   sig   en   eller   anden  af 
disse   undervisninger,    skal   det  være   ham   uforment«.     Med 
rette    ser    hertugen   i    slutningen   af  denne  passus  en  under- 
vurdering af  disse  friere  videnskaber.     Det  skulde  tværtimod 
pålægges  prokansleren  at  sørge  for,  at  de  doceredes  i  hele 
deres    omfang.      Med    ikke   ringe   kendskab   til  forholdene  i 
Danmark  gør  han  gældende,  at  kun  de  færreste  af  sønnerne 
i  adelige  familier  eller  det  velhavende  bourgeoisie  ville  være 
tilfredse    med    at    tilbringe    deres    liv    indenfor    en    retssals 
skranker.     De  drømme  om  at  blive  stiftamtmænd,   ministre 
eller  diplomater.     For  disse   er   det  i  høj    grad  nødvendigt, 
at  statsvidenskaberne  foredrages  på  en  fyldestgørende  måde, 
hvorfor  han  for  dem  foreslår  en  særskilt  eksamen  indrettet, 
»som   passende   kunde  kaldes  statsvidenskabelig«.  —  I  den 
næste    paragraf   har   man   forlangt  af  professorerne,    at    de 
skal  indrette  deres  forelæsninger  således,  at  alle  videnskaber 
blive  gennemgåede  og  førte  til  ende  i  hvert  semester,   men 
hertugen    viser,    at    det    ringe    lærerantal    umuliggør    dette. 
»Hvorledes    skulde  tre  å  fire   mænd  hvert   halve  år  kunne 
foredrage   de  theologiske  eller  juridiske  videnskaber  i  hele 
deres  omfang?«  —  Endelig  anser  han  den  bestemmelse  for 
uheldig,   at   de  vigtigste    og  for  alle  nødvendige  discipliner 


')  Brev  til  Kaas  i  rigsarkivet. 

doceres  offenligt.  Han  regner  med,  at  menneskene  ikke 
er  så  gode,  som  de  burde  være,  og  henter  eksempler  fra 
udlandet  på,  at  sådanne  gratis  forelæsninger  aldrig  svarer 
til  deres  bestemmelse.  Hans  betragtning  herover  bliver 
næsten  kynisk,  når  det  hedder:  »De  fylder  ikke  pungen, 
derfor  anvender  man  ingen  flid  ved  deres  udarbejdelse, 
gør  sig  ingen  ulejlighed  med  foredraget,  og  det  er  jo  så 
naturligt.  Penge  har  for  de  allerfleste  mennesker  en  ulige 
større  tillokkelse  end  ære,  end  ønsket  om  at  udmærke  sig 
ved  at  gøre  sig  så  nyttig  som  mulig,  end  bevidstheden  om 
at  gøre  sin  pligt.« 

Om  hertugens  kritik  end  ikke  fremkaldte  nogen  om- 
redaktion af  universitetsfundatsen ,  der  fik  kongelig  under- 
skrift d.  7.  Maj  1888,  havde  den  dog  vist,  at  han  havde  sat 
sig  godt  ind  i  de  ting,  han  talte  om.  Det  kunde  derfor 
heller  ikke  være  tvivlsomt,  hvem  der  burde  afløse  Schack 
Rathlou  som  patron  for  universitetet;  allerede  i  Juni  faldt 
hertugens  udnævnelse.  Var  kronprinsen  soldat  til  finger- 
spidserne, var  hertugen  ikke  så  lidt  af  en  skolemand. 

Den  ny  stilling  lagde  stærkt  beslag  på  hertugens 
kræfter.  Det  var  nemlig  hans  ønske,  at  ingen  bestemmelse 
måtte  tages,  ingen  beslutning  fattes,  uden  at  han  enten  var 
ophavsmanden  til  den  eller  i  det  mindste  havde  billiget 
den,  efter  at  den  var  ham  forelagt.  Dette  er  en  absolut 
svaghed  hos  ham.  At  følge  et  så  stort  maskineri  som 
universitetets  —  og  senere  de  lærde  skolers  —  i  alle  enkelt- 
heder måtte  nødvendig  overstige  enkeltmands  evner.  Men 
hertugen  kan  på  dette  punkt  ikke  siges  fri  for  en  vis  smålig 
herskesyge,  der  ofte  blev  udlagt  i  værste  mening  og  fra 
flere  sider  skaffede  ham  ord  for  at  være  pedantisk  og  mis- 
tænksom. Rigtignok  svækkedes  hans  interesse  noget  for 
universitetet,  da  han  blev  præses  i  undervisningskommissionén, 
der  skulde  reformere  tilstanden  ved  de  lærde  skoler  og 
universitetet,    og    synderligt    meget    positivt    fik    han    i   sin 

lange  embedstid  ikke  udrettet  for  universitetet.  Men  i  den 
sidste  egenskab  arbejdede  han  til  gengæld  med  en  alt- 
opofrende  flid,  som  også  bliver  let  forklarlig,  da  det  var  på 
hertugens  Initiativ,  at  denne  kommission  blev  nedsat.  Det 
var  nemlig  hans  mening,  at  det  ikke  kunde  nytte  at  tænke 
på  en  virkelig  reformation  af  universitetet  —  uden  i  rene 
udenværker  — ,  før  man  havde  reformeret  universitetets 
forgård,  de  lærde  skoler.  Han  var,  som  vi  har  set,  ingen- 
lunde tilfreds  med  den  kort  for  hans  tiltrædelse  som  patron 
fastslåede  universitetsfundats ,  men  foreløbig  stillede  han 
sagen  i  bero,  da  han  kunde  sige  sig  selv,  at  det  næppe 
straks  lod  sig  gøre  at  omstøde  den. 

Lettere  var  det  at  fjærne  en  anden  anstødssten:  pro- 
kansleren  H.  F.  jfanso7i,  der  åbenbart  var  en  lige  så  myndig 
herre  som  hertugen.  Det  traf  sig  så  heldigt,  at  professorer- 
nes og  patronens  ønsker  her  faldt  sammen.  Janson  havde 
kort  forinden  i  en  »Plan  til  studeringernes  bedre  indretning 
i  skolerne  og  ved  universitetet«  foreslået  en  paragraf  til- 
føjet, hvis  realisation  omtrent  vilde  være  enstydig  med 
genindførelse  af  censur.  Kancelliet  havde  også  strøget  den. 
Men  da  prokansleren  ifølge  den  ny  fundats  var  bleven  nor- 
meret embedsmand  ved  universitetet,  med  hvilket  han  skulde 
fore  tilsyn,  vakte  dette  almindelig  misfornøjelse  blandt  pro- 
fessorerne, og  da  Janson  på  egen  hånd  i  lektionskatalogen 
1788  havde  prist  fordelene  ved  den  ny  fundats,  undertrykte 
de  uden  videre  katalogen.  I  det  første  brev,  hertugen 
skriver  til  kronprinsen  efter  sin  udnævnelse,  omtaler  han 
også,  at  medens  han  allerede  har  lært  professorerne  at 
kende  og  haaber  at  kunne  vinde  dem  alle,  er  forholdet  til 
prokansleren  ikke  godt;  »han  vil  aldrig  tilgive  mig,  at  jeg 
vil  være  noget  mere  end  hans  skærmbrædt  og  talerør,  og 
søge    at    indskrænke    hans   magt   på  alle   mulige   måder«  ^). 


^)  Brev  af  -'\   1768.     Rigsarkivet 

Det  følgende  år  afskaffedes  da  også  prokansler-embedet,  og 
Jansen  forflyttedes  som  biskop  til  Århus  i).  Hertugen  tænkte 
senere  en  kort  tid  på  at  indforskrive  den  tyske  filolog  og 
pædagog  CJir.  G.  Heyne  og  gøre  ham  til  prokansler,  men 
opgav  dog  atter  dette  -). 

Administrativt  set  var  det  ingen  let  opgave  at  være 
universitetspatron.  Her  skulde  nemlig  balanceres  mellem 
forskellige  myndigheder,  som  det  ikke  gik  an  at  støde. 
Kancelliet  forte  overtilsynet  med  universitetet,  medens  pa- 
tronalet  var  en  særlig  akademisk  myndighed,  der  ingen  be- 
stemt plads  havde  i  den  politiske  forretningsorden  •^).  Her- 
tugen benyttede  sig  af  sin  særegne  stilling  og  af  nemheds- 
hensyn  til  hyppigere  og  hyppigere  at  nedlægge  sine  forslag 
umiddelbart  for  kongen.  I  begyndelsen  protesterede  kan- 
celliet flere  gange  mod  denne  ny  forretningsgang,  men  ved 
sædvanens  brug  blev  den  snart  slået  fast,  og  patronen  fik 
fra  1796  sin  egen  indstillingsprotokol.  Ved  siden  af  be- 
varedes dog  også  kancelliets  indstillingsret,  og  som  følge 
deraf  blev  grænsen  mellem  hvers  område  noget  flydende. 
De  enkelte  heraf  opståede  stridigheder  bilagdes  dog  alle 
ved  hertugens  personlige  elskværdighed. 

Der  er  noget  ungdommeligt  ved  hertugens  lovlig  stærke 
lyst  til  at  ville  se  professorerne  på  fingrene.  Det  var  ikke 
alene  studenterne,  der  skulde  formanes  til  at  afholde  sig  fra 
optøjer  og  leve  sædeligt,  stille  og  ordenligt  —  som  hertugen 
skriver  i  anledning  af  nogle  uroligheder  i  Kannikestræde, 
han  forlanger  undersøgte,  idet  han  dog  tilføjer,  at  han  er 
en  hader  af  al  slavisk  tugt  og  ikke  vil  gøre  indgreb  i  nogens 
frihed.    Professorerne  skulde  også  vide,  at  de  havde  en  mand 


')  Matzen:  Kjøbenhavns  Universitets  Retshistorie.  I.  s.   176. 

')  Biographie    des    Herzogs    Friedrich    Christian,     geschr.    von    Herzog 

Friedrich.     Msp. 
^)  Matzen:  Anf.  st.  s.   172. 

over  sig,  der  nøje  vågede  over,  om  de  opfyldte  deres  pligt. 
Derfor  kommer  der  kort  efter  hverandre  en  række  påbud 
om,  at  de  skal  affatte  tilhørerlister,  give  indberetninger  om 
eksaminer  og  forelæsninger,  ved  hvilke  hertugen  ofte  gav 
møde.  Til  trods  herfor  var  de  fleste  af  universitetets  lærere 
dog  tilfredse  med  den  ny  patron,  der  havde  opfordret  dem 
til  at  udtale  sig  med  frimodighed  ligeoverfor  ham,  sikkert 
ikke  mindst,  fordi  han  viste  interesse  for  og  forståelse  af 
deres  arbejde,  fordi  han  var  yderst  venlig  og  hjælpsom 
overfor  alle  dem,  han  ikke  af  en  eller  anden  grund  havde 
fattet  uvilje  mod;  thi  i  så  fald  kunde  han  være  både  uret- 
færdig og  ubillig.  Nogle  eksempler  kan  oplyse  begge  dele. 
Han  var  således  meget  optaget  af,  at  der  sikredes  pro- 
fessorerne ordentlige  gager.  I  forestillingsprotokollen  af 
1 796  ^)  har  han  i  anledning  af  en  ansøgning  fra  Rottboll 
udtalt  sig  herom  i  følgende  ord:  »Såvel  retfærdighed  og 
billighed  som  universitetets  sande  gavn  og  videnskabernes 
fremme  udfordrer,  at  akademiets  lærere  ikke  udsættes  for 
næringssorg,  at  de  sættes  istand  til  ganske  at  opofre  deres 
tid  og  kræfter  til  deres  egentlige  bestemmelse  og  at  opfylde 
deres  pligter  med  den  sjælsmunterhed,  hvilken  behøves 
nødvendig  til  at  være  en  heldig  ungdomslærer,  og  at  de 
ikke  nødes  til  at  agte  det  akademiske  lærerembede  som  en 
trykkende  byrde,  som  et  åg,  de  kun  påtage  sig  på  en  kort 
tid  for  at  komme  i  embedsvej,  og  som  de  ønske  snart  at 
forlade.«  Da  der  i  1792  opstod  vanskeligheder  i  anledning 
af  udbetalingen  af  flere  af  de  extraordinære  professorers 
gage,  intervenerede  hertugen  også  til  fordel  for  disse  -). 
Som  ægte  oplysningsmand  interesserede  hertugen  sig  navn- 
lig for  de  økonomiske  og  naturvidenskabelige  fag,  arbejdede 
for  forbedringer  af  anatomikamret,   de  zoologiske  samlinger 


')  I  rigsarkivet. 

■)  Badens  Universitets-Journal.  I  Bd.  3 — 4  h.  s.   146. 

og  den  botaniske  hav^e,  og  omfattede  også  docenterne  i 
disse  fag  med  megen  forkærlighed  i).  I  varme  ord  ind- 
stillede han  Vahl  1801  til  professorposten  i  botanik. 
Den  unge  Engelstoft,  med  hvem  hertugen  var  truffen  sam- 
men i  Pyrmont,  kunde  også  glæde  sig  ved  hans  bevågenhed. 
I  vinteren  1801-02  holdt  Engelstoft  forelæsninger  over 
»de  skandinaviske  oldsager«  og  sendte  efter  hver  time  her- 
tugen sine  papirer.  Han  belønnedes  senere  med  sekretær- 
posten i  undervisningsdirektionen  af  1805.  —  Undertiden 
faldt  det  hertugen  ind  at  vise  professorerne,  at  de  var  af- 
hængige af  hans  nåde.  Således  når  det  galdt  lønnings- 
forhøjelser,  pension  o.  1.  Medens  han  afslog  Jac.  Badens 
forlangende  om  fuld  gage  i  pension  uden  det  sædvanlige 
afdrag  til  vikar,  stillede  han  sig  senere  yderst  imøde- 
kommende overfor  enken.  Ligeledes  udvirkede  han,  at  der 
tilstodes  Riisbrigh  en  større  pension,  end  ham  egentlig  til- 
kom. Men  Matzen  mener  med  rette,  at  denne  noget  flotte 
brug  af  kongelige  resolutioner  og  lyst  til  at  behandle  meget 
som  nådessager,  der  ikke  var  det,  ikke  kan  bebrejdes  »en 
mand  i  bevillingernes  og  gratialernes  tid«.  løvrigt  kan  det 
næppe  siges,  at  rent  personlige  sympathier  har  blændet 
hertugen.  Hans  kritik  er  stadig  vågen;  om  Rahbek,  der 
var  en  af  hans  varmeste  beundrere,  skriver  han  således  til 
Baggesen,  at  han  både  mangler  styrke  og  klarhed  i  tænk- 
ningen, at  han  har  mange  fordomme,  er  Hdenskabelig,  og 
det  på  en  smålig  måde  -). 

Uretfærdig  blev  hertugen  kun,  når  det  galdt  sagen, 
ikke  personen.  Her  kan  det  ikke  nægtes,  at  han  har  flere 
synder  på  sin  samvittighed.  I  et  brev  til  kronprinsen  3) 
advarer  han  denne  ivrigt  mod  at  give  sit  minde  til,  at  prof. 


*)  Brev  af  -^/jj  1804  til  Kås.  Rigsarkivet. 
")  Baggesens  Biographie.  II.  Tillæg,  s.  25. 
3)  Af  -7^0  1788.     Rigsarkivet. 

Lars  (Laurids)  Smith,  præst  på  Frederiksberg-,  bliver  kaldet 
til  Holmens  kirke,  som  han  soger.  Thi  Smith  —  skriver 
han  —  er  bekendt  for  sin  »Kætterjagt«  både  i  ind-  og  ud- 
land. Opnår  han  det  embede,  han  søger,  vil  han  ikke  alene 
komme  til  at  fungere  som  eksaminator  ved  de  theologiske 
eksaminer,  men  han  vil  efter  forlydende  da  også  holde 
filosofiske  og  theologiske  forelæsninger,  hvad  man  ikke  kan 
forbyde  ham,  da  han  har  den  fornødne  akademiske  værdig- 
hed. Men  sker  dette  —  så  god  nat  al  frihed!  »Vi  vilde 
derved  opbygge  et  nyt  alter  for  orthodoxien,  og  de  be- 
stræbelser, vi  har  haft,  og  som  ikke  har  været  små,  for  at 
en  fornuftigere  dogmatik,  filosofi  og  moral  skulde  doceres, 
vilde  yderligere  forhales.  Det  vil  da  være  forbi  både  med 
de  andre  professorers  og  min  ro,  og  mine  bestræbelser  for 
at  befordre  sund  filosofi  og  oplysning  ved  universitetet  vil 
være  forgæves.« 

Ved  »sund  filosofi«  forstod  hertugen,  som  vi  i  det  fore- 
gående kapitel  har  set,  ikke  netop  den  Kantiske,  der  jo 
udelukkende  var  negativ.  Men  medens  han  dog  tålte  denne, 
var  den  filosofiske  retning,  som  udvikledes  af  den  Kantiske, 
og  som  repræsenteredes  ved  Fichte,  ham  yderst  frastødende, 
og  dette  var  i  endnu  højere  grad  tilfældet  med  natur- 
filosofien, overfor  hvilken  hertugen  stod  ganske  uforstående 
og  afvisende.  Men  netop  disse  retninger  fik  i  halvfemserne 
deres  talsmænd  her  hjemme,  forst  og  fremmest  i  brødrene 
Ørsted  og  Steffens.  Hertugen  vågede  strængt  over,  at  ingen 
af  disse  blev  professorer.  Hans  uvilje  bevægede  Anders 
Sandø  til  at  opgive  universitetsvejen,  og  Lians  Christian 
søgte  forgæves  om  det  fysiske  professorat.  Han  blev  kun 
adjunkt  uden  gage  ved  det  medicinske  fakultet;  det  var 
Schimmelmanns  hjælp,  der  gav  ham  lejlighed  til  at  fort- 
sætte sine  studier.  Det  fik  endda  være  med  Laurids  Smith, 
men  her  har  hertugen  vist  sig  altfor  borneret  og  ensidig. 
I   1803  var  professoratet  i  filosofi  bleven  ledigt,  og  Steftens 

havde  just  da  holdt  sine  epokegørende  forelæsninger.  Men 
i  ham  så  hertugen  kun  en  fusentast  og  ungdommens  for- 
fører, og  det  er  sikkert  med  henblik  på  ham,  at  hertugen, 
da  han  indstiller  Treschow  til  embedet,  skriver:  »Hans 
satte  alder  ligesom  hans  indsigters  sammenhæng  og  fasthed 
sikrer  ham  imod  den  fare  at  helde  til  hvert  nymodens  filo- 
sofisk sværmeri  og  hvert  halvår  at  skifte  system  i  hans 
videnskab,  et  hovedhensyn,  der  især  i  vore  dage  aldrig  bør 
tabes   af  sigte  ved    besættelsen  af  en   filosofisk  lærestol«  ^). 

Hertugen  var  i  1789  lige  ved  at  forspilde  professorernes 
gode  mening  om  sig,  da  han  forlangte  en  årlig  indberetning 
om  samtlige  af  konsistorium  bestyrede  legater.  Dette  var 
noget  ukendt;  man  opfattede  sagen,  som  om  hertugen  vilde 
insinuere  professorerne  for  uhæderlighed  i  bestyrelsen,  og 
gjorde  indvendinger.  Hertugen  gentog  da  sit  forlangende, 
men  var  denne  gang  så  forsigtig  at  vedlægge  en  skrivelse, 
hvoraf  fremgik,  at  det  ikke  var  hans  hensigt  at  ville  gøre 
indgreb  i  professorernes  rettigheder,  men  at  han  betragtede 
det  som  sin  pligt  overalt  at  passe  på. 

Dette  skridt  kan  også  betragtes  som  forberedelse  til  en 
undersøgelse  af,  hvorledes  universitetets  økonomi  bedst  kunde 
ophjælpes,  et  spørgsmål,  som  jo  hertugen  forhen  havde  på- 
vist aldeles  ikke  var  behandlet  i  fundatsen  af  1788. 

Det  var  hertugens  værk,  at  en  kommission  nedsattes 
(11.  Maj  1792)  angående  »Universitetets  og  Communitetets 
Jordegodsers  og  Tienders  bedre  Indretning«.  Dennes  ar- 
bejde faldt  i  sammenhæng  med  de  store  landboreformer: 
som  overalt  skiftedes  jorderne  og  udflyttedes  gårdene  nu 
også  på  universitetets  godser  (reskr.  12.  Maj  1792).  Be- 
styrelsen heraf  lagdes  under  kvæsturen.  Medens  hertugen 
ingen     personlig    del    tog    i    dette     arbejde,     der    navnlig 


^)  Om  hertugens    og  Steffens'  sammentræf,    se :    Steffens,  Hvad   jeg    op- 
levede. V.  s.   19  ff. 

påhvilede  Reventlow,  viste  han  på  andre  punkter  megen  energi 
for  at  reformere  universitetets  finansielle  tilstand.  Hans  for- 
slag om  »corporas«  inddragelse  (resol.  25.  Novbr.  1796), 
når  indehaverne  døde  eller  gik  af,  blev  gennemført,  og  det 
kunde  kun  være  til  betryggelse  for  professorerne,  når  de 
istedenfor  at  lønnes  efter  hvert  års  kapiteltakst,  nu  sattes 
på  fast  gage. 

Hertugen  var  i  det  hele  meget  årvågen  for  sine  under- 
givnes vel;  kun  over  sin  myndighed  viste  han  sig,  som 
sagt,  vel  nidkær  og  tog  det  meget  ilde  op,  når  han  sporede 
forsøg  på,  at  man  vilde  omgå  ham.  Han  stopper  således 
den  hidtil  brugte  fremgangsmåde,  at  konsistorium  direkte 
forhandler  med  kancelliet,  og  ytrer  sin  stærke  misfornøjelse 
over,  at  man  en  gang  har  forbigået  ham.  Ligeledes  skal 
konsistoriums  indstilling  ved  embedsbesættelser  underkastes 
patronens  godkendelse,  før  den  sendes  videre  til  kancelliet 
og  kongen.  Hans  hensigt  med  disse  bestemmelser  —  for- 
klarer hertugen  —  er  dog  ikke  at  ville  lægge  hindringer 
ivejen  for  konsistoriums  fri  valg,  men  blot  at  sikre  sig  mod 
ethvert  ansvar  ved  personlig  at  have  gennnmgået  sagen. 
Nogen  herskesyge  ligger  dog  vistnok  også  til  grund  herfor. 
Thi  hvorfor  skulde  hertugen  ellers  nægte  at  anerkende  en 
bibliothekskommission,  fordi  valget  var  sket  uden  hans 
samtykke?  Og  hvorfor  skulde  han  ellers  gå  i  den  grad  i 
enkeltheder  som  at  forlange,  at  udkastet  til  lektionskatalogen 
skulde  tilstilles  ham? 

Det  var  ikke  store  reformer,  som  blev  gennemførte  ved 
universitetet  under  hertugens  patronat.  Færre  end  man  på 
forhånd  kunde  vente  i  forhold  til  hans  betydelige  energi. 
Imidlertid  anvendte  han  jo  sine  bedste  kræfter  andensteds; 
dog  var  der  flere  ikke  uvigtige  sager,  for  hvis  realisation 
han  selv  arbejdede  eller  lod  andre  arbejde.  Ifølge  kgl. 
resol.  af  13.  maj  1791  fritoges  'kommunitets-  og  regens- 
stipendiaterne  for  forpligtelsen    til   at    bære  lig,    ligesom    de 

gængse  disputereovelser  afskaffedes.  Forhandlingerne  herom 
fylder  flere  protokoller,  men  hertugen  har  intet  sted  egen- 
hændigt meddelt  sit  votum,  som  det  ellers  er  hans  vane. 
Derimod  er  ideen  til  udsættelse  af  de  årlige  prisopgaver 
hertugens.  (Promemorie  af  17.  maj  1791).  Der  skal  ud- 
sættes 8  prisopgaver  (i  theologi,  jurisprudents,  medicin, 
filosofi,  mathematik,  filologi,  historie  og  de  skønne  viden- 
skaber). Belønningen  skal  være  en  medalje  til  40  rdlr.'s 
værdi.  Hertugen  gør  selv  udkast  til  den:  på  forsiden  fædre- 
landets genius,  som  rækker  geniet,  der  ledes  af  fliden,  en 
egekrans;  på  bagsiden:  en  simpel  egekrans,  i  hvidt  midte 
indskriften:  ingenio  og  studio  patria.  Som  man  ser,  fulgtes 
kun  den  sidste  del  af  forslaget. 

For  den  norske  studerende  ungdom  var  det  en  lettelse, 
da  det  på  visse  betingelser  tilstodes  den  at  tage  examen 
artium  ved  hjemlandets  skoler  og  således  undgå  rejsen  til 
Københavns  universitet  (bevilling  af  28.  novbr.  1796).  Her- 
tugen omgikkes  også  med  planer  til  en  »forberedelses- 
eksamen« ved  universitetet;  den  skulde  træde  istedenfor 
den  daværende  eksamen  philosophicum  og  altså  være  »2den 
eksamen«.  Hans  udkast  er  som  altid  meget  detaljeret.  I 
modsætning  til  fakultetets  forslag  om  forskelligartet  prøve  i 
forhold  til  den  forskeUige  embedseksamen,  kandidaten  agter 
at  underkaste  sig,  ønsker  hertugen  en  fælles  prøve  for  alle 
i  filologi  (o:  græsk,  latin),  historie,  filosofi  og  mathematik. 
Han  udarbejder  en  oversigt  over,  hvor  meget  der  antageligt 
kan  fordres  i  hver  af  disse  discipliner  og  beskæftiger  sig 
endog  med  eksamenskaraktererne.  Han  foreslår  karakterer 
for  hvert  enkelt  fag,  men  finder  en  hovedkarakter  absolut 
misvisende  og  forkastelig.  Skal  den  beholdes,  bør  man 
ikke  rette  sig  efter  tilfældets  luner,  men  tage  hensyn  til 
kandidatens  prægnante  åndsevner.  Hertugen  opstiller  her 
følgende  skema,  der  viser,  at  vi  har  at  gøre  med  en  ud- 
præget   systematiker,    men    ikke     med     nogen    på    bunden 

praktisk  natur:  en  student  med  blot  hukommelse,  »men 
ingen  forstand«  kan  ikke  gøre  sig  håb  om  mere  end  7ion 
conteiymendits,  da  han  vil  vise  sig  ubrugelig  i  statens 
tjeneste;  en,  som  kan  ventes  at  ville  blive  en  brugbar 
theoretisk  eller  praktisk  lærd  eller  forretningsmand  kan  vente 
haiid  illaiidabilis ;  kun  den,  som  forbinder  hoved  med  flid, 
fortjener  laudabilis  i). 

Interessant  er  det  at  folge  hertugens  korrespondance 
med  kronprinsen,  angående  universitetets  flytning.  Fra 
ofiiciel  side  horer  vi  ikke  noget  om  en  sådan  plan,  og 
måske  er  det  også  kun  en  enkelt  mundtlig  ytring  fra  kron- 
prinsens side,  der  har  bevæget  hertugen  til  at  tage  dette 
spørgsmål  op  til  videre  drøftelse.  At  planen  har  været 
oppe  i  tiden  og  ellers  har  været  behandlet  i  tidsskrifter, 
vedkommer  os  her  ikke.  Noget  ofiiciøst  stempel  har  i  hvert 
fald  aldrig  været  den  påtrykt.  Så  vidt  det  kan  ses  af 
brevene,  har  talen  været  om  at  forlægge  universitetet  til  en 
mindre  by,  eventuelt  Sorø,  hvor  gymnasiet  da  skulde  ind- 
drages, og  Holbergs  penge  anvendes  til  fordel  for  det  ny 
universitet,  med  filialer  i  Jylland  og  Norge  -). 

I  det  første  brev  fremhæver  hertugen,  hvilke  grunde 
der  kunde  tale  for  den  ovennævnte  plan.  I  en  mindre  by 
vilde  det  være  lettere  at  føre  opsyn  med  ungdommens  flid 
og  sædelighed.  Opholdet  vilde  her  være  betydeligt  billigere 
end  i  hovedstaden,  og  de  studerende  vilde  derfor  ikke  som 
nu  blive  nødte  til  at  give  informationer  eller  indlade  sig  på 
præmaturt  skribleri  af  piecer  og  paskviller  på  et  tidspunkt, 
da  de  endnu  selv  trænger  til  at  lære.  Muligt  vilde  nogle 
forældre  herved  afholdes  fra  at  sende  deres  børn  til 
akademiet,    men   dette  vilde   kun  være   en  stor  fordel.     Og 


')  Universitetets   og   Skoledirektionens    Sager,    vedk.  Universitetet,    Exa- 

miner  m.  m.     Protokol  i  rigsarkivet. 
-)  Breve  af  ^j^,  i^^,  ^i/^^   1795.     Rigsarkivet. 

nu  kommer  et  veråb  over  de  studerendes  store  antal,  der  i 
meget  kan  finde  anvendelse  den  dag  i  dag:  »Den  nuværende 
store  mængde  studerende  burde  indskrænkes  til  fordel  for 
agerbruget,  handel  og  håndværk.  Antallet  af  rå,  uduelige 
supplikanter,  der  intet  godt  gør,  vilde  da  formindskes,  og 
med  dem  alle  de  skrålhalse  og  vindmagere,  der  har  påtaget 
sig  at  sørge  for  det  offentliges  tarv,  og  som  skal  reformere 
alting.«  Denne  moderne  demokratisme  er  hertugen  en  af- 
gjort fjende  af,  og  det  er  håns  mening,  at  man  lettere  vil 
kunne  modarbejde  den  i  provinsen.  Den  huserer  nu  hos 
hele  den  akademiske  ungdom,  og  man  må  fr}^gte  for,  at 
den  herfra  vil  forplante  sig  til  de  øvrige  klasser  i  det  borger- 
lige samfund.  »Den  giver  sig  til  kende  ved  på  en  ufor- 
nuftig, forhastet,  uretfærdig  og  hånende  måde  at  dadle  alle 
regeringens  foranstaltninger. « 

At  hertugen  ikke  havde  overdrevet  den  mørke  skildring, 
han  gav  af  de  bestående  forhold  ved  universitetet,  kan  kon- 
trolleres ved  i  Badens  universitetsjournal  at  gennemgå  for- 
tegnelsen over  demittenderne  i  de  pågældende  år.  Antallet 
var  i  1796  ikke  mindre  end  206,  et  i  forhold  til  folke- 
mængden mægtigt  antal.  Den  fri  skolegang  og  skole- 
stipendierne  havde  gjort  det  muligt  for  dem  indtil  nu  at 
klare  sig;  men  ved  universitetet  led  de  ofte  nød  og  måtte 
afbryde  deres  studier  for  at  søge  ud  som  huslærere  eller 
finde  ansættelse  som  degne  eller  lign.  I  reglen  var  de  udgåede 
fra  tarvelige  hjem  og  som  følge  deraf  rå  og  ubehøvlede  i 
væsen,  hvad  der  ikke  gav  dem  megen  anseelse  hos  sam- 
tiden 1). 

I  næste  brev  ser  hertugen  selv  sagen  fra  modsat  syns- 
punkt. Provinslivet  vilde  først  og  fremmest  medføre  fare 
for  en  monopolisering  af  videnskaberne,  idet  de  studerende 
her  vilde  være  udelukkede  fra  at  søge  til  privatpræceptorer, 


^)  Vor  Ungdom.     i8Si,  s.  47. 

såfremt  de  følte  sig  utilfredse  med  universitetsdocentens 
foredrag.  Både  theologen  og  juristen  vilde  her  savne  de 
forbilleder  og  mønstre,  efter  hvilke  de  bør  uddanne  sig  til 
deres  praktiske  gærning;  den  tilkommende  læge  og  den 
naturvidenskabelige  studerende  de  nødvendige  apparater  og 
samlinger.  Dernæst  vilde  universitetets  forflyttelse  til  en 
mindre  by  sikkert  virke  skadelig  både  på  læreres  og  elevers 
intelligens  og  ydre  kultur.  Ved  »ydre  kultur«  forstår  her- 
tugen, hvad  man  sædvanligt  kalder  levemåde,  kendskab  til, 
hvorledes  man  skal  føre  sig,  en  behagelig  og  net  optræden. 
Dette  sidste  må  på  ingen  måde  overses  eller  regnes  for 
uvigtigt.  »Det  tyder  på  en  overfladisk  betragtning,  naar 
man  finder  det  latterligt  at  tage  dette  med  i  overvejelse, 
når  talen  er  om  lærde.  Thi  det  ydre  er  en  nøje  afspejling 
af  det  indre,  og  de  væsentlige  fortrin,  talent  og  lærdom, 
må  nødvendigvis  være  iklædte  en  behagelig  skikkelse  for  at 
finde  almindelig  indgang,  for  at  vinde  menneskenes  hjerter 
og  derved  virke  så  meget  desto  mægtigere  på  dem.«  — 
Endelig  er  det  et  spørgsmål,  om  sædeligheden  vil  forbedres 
ved  livet  i  en  mindre  by;  selv  om  der  ikke  gives  så  megen 
ydre  anledning  til  at  fordærve  ungdommen,  kan  den  ind- 
byrdes større  omgang  virke  skadelig.  Livet  ved  akademierne 
vil  i  alle  tilfælde  være  rigt  på  fristelser  for  de  unge.  Det 
eneste,  som  kan  gøres  herimod,  vil  være  en  indskrænkning 
af  studietiden;  men  i  så  fald  må  skoleundervisningen  først 
reformeres,  at  de  unge  kan  møde  mere  forberedte  og  modne 
ved  universitetet.  Det  vil  desuden  berøve  ungdommen  dens 
følelse  af  frihed,  når  den  mærker,  at  man  stadigt  vogter  på 
dens  opførsel. 

Resultatet  af  hertugens  undersøgelse  bliver  da,  at  det 
ikke  vil  være  tilstrækkelig  motiveret  at  flytte  universitetet 
fra  hovedstaden  til  en  mindre  by.  Thi  alle  ulemperne  vil 
lige  fuldt  kunne  trives  her  som  hist.  Derimod  vil  udgifterne 
stige  betydeligt   ved   oprettelsen   af  filialer.     Her  vilde  den 

Holbergske  kapital  ikke  strække  til,  og,  selv  bortset  fra  den 
finansielle  side  ved  sagen,  vilde  man  savne  tilstrækkelige 
dygtigheder  til  at  beklæde  det  forøgede  antal  af  lærestole, 
som  måtte  kræves.  — 

Da  hertugen  i  1795  uddelte  de  akademiske  prisbeløn- 
ninger, holdt  han  en  tale :  Om,  den  offentlige  menings  betyd- 
ning og  værd  —  hvorledes  den  bør  opdrages  for  at  blive 
fri  og  sand,  som  han  bagefter  lod  indrykke  i  »Minerva«  i). 
Det  er  en  af  disse  abstrakte  prøver  i  veltalenhed  med  et 
vist  idealistisk  sving,  hvori  tiden  havde  sin  styrke.  Oplys- 
ning, sædelighed  og  dyd  er  de  ord,  som  hyppigst  fore- 
kommer i  den,  og  for  så  vidt  adskiller  den  sig  ikke  i  meget 
fra  den  mængde  taler,  der  fra  samme  tidsrum  er  os  be- 
varede og  holdte  ved  lignende  lejligheder.  Den  offentlige 
mening  er  endnu  ikke  ret  bleven  til,  thi  dertil  kræves  en 
almindelig  og  udbredt  oplysning.  Denne  findes  ikke  endnu 
—  »Vi  vandrer  i  mørk  skumring,  ikke  i  dagens  klarhed. 
Uvidenhed  og  overtro  kunne  endnu  upåankede  have  deres 
spil,  mørke  fordomme  kunne  pånøde  sandheden  tavshed, 
lidenskaber  ytre  sig  med  vildt  raseri.  Sindighed  og  retfærd 
har  ikke  opslået  deres  pavluner  iblandt  os.  Men  skulde 
hine  oplysningens  dage  derfor  aldrig  oprinde?  Skulde 
menneskeslægten  aldrig  vandre  i  fornuftens  og  sandhedens 
lys.^  Skulde  sjælens  myndighed  stedse  kun  vorde  få  vises 
arvedel?  Nej,  medborgere!  Lader  os  Ikke  mistvivle  om 
vor  slægts  fremskridende  udvikling,  lader  os  ikke  falde  af 
fra  vor  tro  til  denne;  at  vor  bestræbelse  for,  at  det  stedse 
skal  vorde  bedre  på  jorden,  ingensinde  må  forekomme  os 
den  latterligste  blandt  dårskaber,  og  at  vor  virksomme  iver 
for  det  gode  i  verden  ingensinde  må  kølnes.«  At  hidkalde 
den  og  derved  opdrage  den  offentlige  mening  bør  »aka- 
demiske   medborgere,    være    Deres    kald!«     Tilsidst    ønsker 


\i  Minerva.     1795.     H-  s.  53  ff. 

hertugen,  at  »sindigheds  ånd«  må  hvile  over  over  de 
studerende  og  hele  folket.  Et  ønske,  som  måske  kan  for- 
klares ved  dets  fremkomst  just  i  1795,  medens  revolutionens 
efterdønninger  endnu  vuggede  vandene ;  men  forøvrigt  er 
denne  frygt  for  al  voldsomhed  både  i  tale  og  handling  jo 
så  betegnende  for  hertugen,  at  det  ikke  kan  undre,  at  han 
også  lægger  den  studerende  ungdom  på  hjærte  at  sky  den. 

Da  univ^ersitetets  sager  i  1805  var  blevne  underlagte 
den  nyoprettede  direktion  for  undervisningsvæsenet,  hævedes 
på  hertugens  forslag  d.  10.  april  s.  a.  patronatet  på  grund 
af  forretningernes  tiltagende  mængde. 


For  sine  pædagogiske  studier  fik  hertugen  rig  an- 
vendelse, da  han  i  1790  blev  udvalgt  til  præses  for  den 
kommission,  som  ifølge  kongeligt  påbud  skulde  undersøge 
alle  latinskolernes  tilstand  (derunder  indbefattet  Sorø-akademi 
og  gymnasiet  i  Odense)  og  gøre  forslag  til  eventuelle  for- 
bedringer. Kommissionens  øvrige  medlemmer  var  gehejme- 
råd  C.  F.  Brandt,  etatsråd  Travlt,  P.  F.  SilJiih,  universitets- 
professorerne Hornemann,  Moldenhazver,  Riisbrigh  og  Badeji. 
Rahbek  fungerede  som  sekretær.  Hertugen  var  uden  tvivl 
kommissionens  flittigste  medlem.  Egenhændigt  har  han 
næsten  overalt  ført  protokollerne,  og  til  forelæggelse  i  kom- 
missionen og  circulation  blandt  dens  enkelte  medlemmer 
har  han  forfattet  en  mængde  afhandlinger,  der  til  emne  har 

—  hvad  hertugen  med  et  yndlingsudtryk  kaldte  —  pæda- 
gogikens filosofi.  Alle  disse  afhandlinger  er  mer  eller 
mindre  abstrakte,  således  som  kun  en  mand,  der  er  vant 
til  at  føre  pennen,  vilde  kunne  skrive  dem.    Om  man  imidlertid 

—  som  hertugen  —  med  føje  kan  tillægge  dem  attributet 
»filosofisk«,    er    et    spørgsmål.     I    virkeligheden    indeholder 

de  kun  almindelige  betragtninger  over  de  vigtigste  måder, 
på  hvilke  den  daværende  skolemisére  vil  kunne  undgås, 
ofte  træffende  og  gode  bemærkninger,  men  undertiden 
også  trivielle,  bornerte  og  lovlig  brede.  Da  de  viser  os 
hertugen  i  pædagogens  skikkelse  som  udpræget  oplysnings- 
ånd  og  frihedsmand,  men  samtidigt  godtgør,  at  hans  person- 
lige sympathier  stiller  sig  hindrende  ivejen  for  realisationen 
af  hans  principper,  og  derved  på  dette  punkt  konstaterer 
misforholdet  mellem  person  og  omgivelser,  må  vi  dvæle 
lidt  ved  dem.  —  En  mere  reel  og  positiv  karakter  har 
egentlig  først  de  yldeer,  vort  lærde  Skolevæsens  Indretning 
vedkoimneyide«.  som  hertugen  lod  publicere  i  Minerva  ^). 

I  overensstemmelse  med  tiden  så  hertugen  menneske- 
hedens lykke  og  betingelsen  for  almindehgt  fremskridt  i 
forøget  intellektuel  kultur  eller  udbredt  oplysning.  Der  skal 
just  ikke  læres  mere  end  før,  men  der  skal  læres  bedre. 
Hjærtets  dannelse  bør  heller  ikke  forsømmes  på  hovedets 
bekostning.  Den  måde,  på  hvilken  de  tyske  pædagoger 
adopterede  Rousseau,  bliver  dog  ikke  i  så  høj  grad  norm  for 
de  reformerende  hos  os.  I  hvert  fald  står  hertugen  i  absolut 
modstrid  med  de  pædagogiske  frihedsideer,  når  disse  fordrer 
den  størst  mulige  oplysning  for  det  størst  mulige  antal. 
Dette  tåler  menneskeslægten  ikke.  Som  der  er  og  altid 
har  været  sociale  klasser,  mellem  hvilke  det  vilde  hævne 
sig  at  fjærne  skellet,  således  må  denne  adskillelse  også 
være  bestemmende  for  det  mål,  i  hvilket  undervisningen 
skal  meddeles.  »Min  hele  theori  om  det  offentlige  op- 
dragelses væsen  beror  på  menneskehedens  inddeling  i  højere 
og  lavere,  eller  for  at  udtrykke  mig  mere  bestemt,  i  mere 
og  mindre  civiliserede  stænder.«  Herved  sigter  hertugen 
dog  ikke  så  meget  til  borgerlige  og  politiske  rettigheder, 
som  til   den  større  eller  mindre   grad  af  modtagelighed  for 


^)  Minerva,   1795.    I.,  s.  38 

»intellektuel  og  moralsk  kultur«,  som  er  de  forskellige 
mennesker  medfødt.  Men  sæt  også,  at  denne  er  lige,  må 
ejendommens  forskellige  fordeling  dog  medfore  forskel  i 
dannelse  —  »folkets  mekanisk  arbejdende  klasser  må  altså 
efter  reglen  bestandig  være  mindre  civiliserede.«  At  der 
gives  undtagelser,  beviser  intet  mod  hertugens  påstand;  for 
at  man  ikke  skal  tro,  det  er  standshovmod,  der  leder  hans 
udtalelser,  tilføjer  han:  »Jeg  kender  selv  sådanne  undtagelser; 
thi  jeg  kender  bønder  og  gemene  håndværksfolk,  som  jeg 
med  langt  mindre  føje  kunde  regne  til  pøbelen  end  mange 
herrer  af  min  egen  stand.« 

Herefter  må  undervisningsmethoden  da  blive  forskellig 
for  over-  og  underklassen.  Den  sidste  er  ikke  vant  til  at 
skærpe  sin  tænkekraft  og  sit  omdømme;  meget  må  derfor 
indprentes  den  ad  hukommelsens  vej,  som  andre  kan  nå  til 
ad  eftertankens.  I  første  række  gælder  dette  religions- 
undervisningen. Hertugens  udtalelser  herom  kan  jævnføres 
f.  eks.  med  Birckners,  der  bestemt  fastholder,  at  man  må 
lempe  sine  ord  efter  den  forskellige  modtagelighed.  Den 
store  masses  religion  er  en  på  tradition,  autoritet  og  vane 
grundet  tro.  »Dette  kan  ikke  være  andet«.  Skønt  her- 
tugen som  oplyst  mand  naturligvis  aldrig  bærer  nogen 
personlig  religiøsitet  til  skue,  anser  han  dog  en  sådan  som 
højst  nødvendig  for  folket.  Derfor  behøver  man  ingenlunde 
gennem  præster  at  indprente  almuen  den  kristelige  dogmatiks 
læresætninger;  dette  er  både  unyttigt  og  skadeligt.  Hvad 
der  læres  gennem  hukommelsen,  må  ikke  stå  i  strid  med 
den  almindelige  fornuft,  og  hvad  der  læres,  skal  have  til 
hensigt  at  gøre  mennesket  moralsk  bedre.  Derfor  gælder 
det  mere  at  reformere  methoden  end  indholdet. 

Den  øvrige  undervisning  bør  for  folkets  store  mængde 
indskrænkes  til  læsning,  skrivning,  regning,  kundskab  i 
landets  sprog  og  landets  almindelige  love,  undervisning  i  at 
bevare  sundheden  og  læge  små  svagheder,  allehånde  enkelte 

kundskaber  af  forskellige  videnskaber  til  at  forvare  den  mod 
frygt,  overtro  og  skadelige  fordomme.  Undervisningen  bliver 
altså  et  led  i  lyksalighedslæren.  Enhver  skal  kun  lære  det, 
som  kan  blive  ham  til  nytte  i  livet.  Derfor  vil  almuen 
kunne  nøjes  med  nogle  få  almindelige  praktiske  færdigheder 
og  med  et  jævnmål  af  sund,  praktisk  fornuft,  der  uskadt 
kan  fore  den  over  livets  skær. 

Samtidigt  med  kommissionen  for  latinskolens  reform 
virkede  en  kommission  for  almueskolens  forbedring,  i  hvilken 
Reventlow,  Schimmelmann,  Bastholm,  Arctander  og  Munter 
havde  sæde.  Disse  folk  —  og  da  navnlig  Reventlow  — 
havde  et  langt  mere  ideelt  syn  på  almuen  end  hertugen, 
og  da  Reventlow  i  1798  kom  til  at  afgive  en  erklæring  om 
lantinskole-kommissionens  forslag,  benyttede  han  lejligheden 
til  kraftigt  at  protestere  mod  hertugens  inddeling  af  folket 
i  civiliserede  og  uciviliserede,  og  hævdede  med  iver,  at  ingen 
mennesker  i  Danmark  var  så  hårdt  kuede  af  legemligt  ar- 
bejde, at  de  skulde  være  uimodtagelige  for  undervisning. 
I  sin  private  dagbog  skrev,  han  spydigt:  »Bliv  du  gode 
hertug  mere  ved  jorden  med  dine  høje  tanker,  elsk  mindre 
den  rene  filosofi  og  grammatikens  spidsfindigheder,  og  elsk 
mere  den  sunde  jevne  menneskefornuft  og  den  eneste  ab- 
strakte nyttige  videnskab,  mathematiken;  da  vilde  du  gå 
sikrere  frem  end  nu  ved  din  Platners  og  Moldenhawers 
ledetråd«  i). 

Da  hertugen  på  sin  side  skulde  ytre  sig  om  almue- 
kommissionens arbejde,  der  forelagdes  statsrådet  i  1802, 
ses  det,  at  Reventlows  opposition  intet  indtryk  har  gjort 
på  ham.  Med  fornyet  kraft  hævder  han,  at  der  må  v^ære 
en  absolut  væsensforskel  mellem  den  lærde  skole  og  almue- 
skolen, og  at  skolelærerseminariet  begår  en  stor  fejl  ved  at 


^)  Efterladte  Papirer    fra    den   Reventlowske  Familiekreds,    udg.  ved  L. 
Bobé.    I ,  s.  223. 

meddele  eleverne  mere  stof.  end  de  har  brug  for  ved  deres 
undervisning  som  fremtidige  lærere.  De  bør  strengt  følge 
de  »methodebøger«,  som  hertugen  foreslår  udgivne.  Den 
opfordring  til  selvtænkning  og  frihed  i  opfattelse,  som  her- 
tugen ikke  kan  forsvare  varmt  nok,  når  det  drejer  sig  om 
den  højere  undervisning,  må  absolut  holdes  borte  her,  hvor 
den  yderste  stringens  og  nøjagtighed  er  anbefalelsesværdig. 
Den  nuværende  seminaristiske  dannelse  vil  let  kunne  med- 
føre, at  der  skabes  »halbwissen«,  at  lærerne  vil  spille  tænkere 
og  pædagogiske  reformatorer  og  ende  med  at  forkvakle 
landsbyungdommen.  Forudsat  at  der  ved  almueundervis- 
ningen drages  en  rettesnor,  som  ufravigeligt  bør  følges,  har 
han  intet  imod,  men  anbefaler  endog,  udelukkende  at  lægge 
religionsundervisningen  i  hænderne  på  præsterne,  som  han 
ellers  absolut  vil  have  jagede  ud  af  latinskolen  som  al  fri 
forsknings  fjender.  Luthers  katekismus  synes  ham  i  høj 
grad  upraktisk  til  skolebrug,  og  han  misbilliger  den  blinde 
forgudelse,  man  har  drevet  med  denne  bog.  - —  Også  i  mange 
andre  henseender  kritiserer  hertugen  almueskole-kommis- 
sionens forslag  skarpt;  det  rummede  således  en  urimelig 
mængde  discipliner  og  var  i  det  hele  såre  upraktisk,  båret 
oppe  af  en  usvigelig  og  sentimental  tro  på  den  menneske- 
lige naturs  godhed  i).  I  det  hele  vil  almueskolen  næppe 
behøve  nedsættelsen  af  en  kommission  af  lærde  —  det 
kommer  mere  an  på  simpel  praktisk  erfaring,  skrev  hertugen 
i  et  brev  til  Reventlow "-).  Her  repræsenterede  hertugen 
altså  virkeligheden  overfor  idealiteten,  og  det  skyldtes  hans 
opposition,  når  skoleloven  senere  fremtrådte  i  en  mere 
praktisk  skikkelse  ^). 


^)  En  udførlig  behandling  af  hertugens  kritik  findes  hos  J.  Larsen: 
Den  danske  Folkeskoles  Historie  1784— 1814,  s.  237  ff. 

-)  Arkivet  på  Pederstrup.     Velvilligt  meddelt  af  hr.  cand.  phil.  Bobé. 

^)  Reventlows  bløde  hjærte  irriteredes  stærkt  ved  hertugens  kritik,  og 
han  skrev  derom  i  sin  dagbog:      »Flere  fordomme  og  skæve  domme 

Endvidere  har  hertugen  i  et  brev  til  Kaas  givet  en 
udforlig  betragtning  af  sin  opfattelse  af  seminarierne  og 
almuens  undervisning.  Den  vidner  om  mere  praktisk  sans 
og  kendskab  til  forholdene,  end  man  på  forhånd  kunde 
vente  at  finde  hos  ham.  —  Sagen  angår  Tønsberg  semi- 
narium. Hertugen  vil  ikke  underkende  seminariernes  betyd- 
ning, men  de  må  stilles  i  anden  række,  »da  det  er  endnu 
vigtigere  og  mere  magtpåliggende  at  danne  dem,  der  i  frem- 
tiden skal  være  folkets  ledere,  lærere  og  øvrigheder,  end 
den  del  af  folket,  man  kalder  almuen,  og  aldrig  må  de  der- 
for begunstiges  på  de  andre  instituters  bekostning.  Hoved- 
sagen er,  at  man  nøje  bestemmer  målet,  man  ved  deres 
hjælp  agter  at  opnå,  thi  derefter  må  undervisningens  gen- 
stænder og  methoder  rette  sig.  Det  synes  mig  at  være 
altfor  ubestemt,  når  man  sædvanlig  siger,  at  man  ønsker  at 


og  mere  galde  findes  næppe  på  ét  sted  samlede.  Det  er  skade,  at 
forfængelighed  og  høj  filosofi  således  har  forstenet  ham  og  tilintet- 
gjort det  gode,  han  ellers  ved  hans,  ved  flid  erhvervede  kundskaber, 
og  ved  hans  naturlige  vittighed  kunde  stifte  ....  Jeg  har  besvaret 
hans  brev  med  den  frimodighed,  jeg  skylder  sandheden,  og  derpå 
af  ham  erholdet  det  mest  uartige  svar.  Den  kolde  filosofis  liden- 
skabelighed og  den  dermed  forbundne  hierarkiske  stolthed  er  ret 
malede  i  dette  brev.  Jeg  har  igen  besvaret  det  uden  lidenskab  og 
vil  fra  min  side  ikke  give  lejlighed  til  at  skade  den  gode  sag.  Han 
har  rimeligvis  selv  indset  sin  overilede  heftighed,  ved  hvilken  han 
imod  en  anden  mand  vilde  have  skadet  sig  meget  og  givet  sig  blot 
for  hans  angreb,  og  derfor  sagt  mig,  at  han  håbede,  at  denne  sag 
ikke  vilde  gøre  nogen  forandring  i  det  forhold,  han  hidtil  har  stået 
i  til  mig.  Jeg  har  svaret  ham,  at  jeg  intet  mere  ønskede,  end  at 
han  altid  vilde  skænke  mig  hans  bevågenhed  og  tillade,  at  sagen 
måtte  uden  varme  overvejes,  hvilket  han  har  lovet,  men  næppe 
holder.« 

Den  korrespondance,  hvortil  her  hentydes,  eksisterer  næppe 
mere;  i  hvert  fald  har  jeg  intet  yderligere  kunnet  opspore  derom, 
så  at  det  ikke  bliver  muligt  at  kontrollere  Reventlows  ytringer. 
(Efterladte  Papirer  fra  den  Reventlowske  Familiekreds.  I.  s.  230  &  236.) 


67 

fremme  nationaloplysning-  og  ved  denne  sædelighed  og 
nationalheld.  Hvori  skal  denne  oplysning  bestå?  Hvad 
grænser  bør  den  have?  Overalt,  hvorledes  vil  man,  at 
almuesmanden  skal  være  i  henseende  til  tænkemåde,  sinde- 
•lag,  tilbøjeligheder,  læremåde?  Jeg  for  min  del  ønsker,  at 
landmanden  må  besidde  praktisk  forstand,  som  ytrer  sig 
ved  alle  i  hans  daglige  liv  forekommende  lejligheder,  ved 
alle  hans  sysler,  at  han  må  elske  sin  stilling,  sine  med 
strængt  borgerligt  arbejde  forbundne  sysler,  sin  simple, 
ensformige,  stille  levemåde.  Vilde  han  blive  lykkelig,  der- 
som man  ved  en  uforholdsmæssig  intellektuel  dannelse 
foranledigede,  at  strængt  og  dagligt  arbejde  blev  ham  mod- 
bydeligt? Dersom  man  ved  at  bibringe  ham  kundskab  om 
de  følelser  og  nydelser,  en  højere  ånds  og  hjærtets  dannelse, 
eller  hver  anden  stilling  i  verden  forskaffer,  indprentede  ham 
afsky  for  hans  stille  ensformige  levemåde?  Dersom  man 
befordrede  læselysten  hos  ham  i  den  grad,  som  passede 
hverken  til  hans  bestemmelse  eller  til  hans  indskrænkede 
kår?  Man  stræbe  altså  at  udvikle  praktisk  forstand  hos 
ham,  at  øve  denne  på  sådanne  genstande,  der  forekommer 
i  hans  kreds,  at  lære  ham  nøjere  at  kende  alle  disse  gen- 
stande, men  mere  indskrænke  sig  også  dertil,  for  så  vidt 
de  theoretiske  kundskaber  angår.  Hvad  skal  bonden  f.  eks. 
med  andre  staters  geografi  og  historie?  Han  lære  kun  et 
kort  omrids  af  sit  fædrenelands  geografi  og  nyere  historie 
og  endnu  bedre,  historien  om  hans  stands  skæbne  og  for- 
fatning i  forrige  og  nuværende  tider.  Hvad  skal  bonden 
med  et  udtog  af  landets  love?  Skal  da  dette  ikke  kunne 
blive  farligt  for  ham?  Han  lære  kun  de  love,  der  har 
umiddelbar  indflydelse  på  ham  og  hans  stilling  i  staten. 
Ligeså  plejer  man  i  seminarierne  at  drive  det  mathematiske 
og  det  grammatikalske  sprogstudium  for  vidt«  i). 


^)  Brev  til  Kaas  af  "--  .,   1800.     Rigsarkivet. 

Hvad  er  nu  de  højere  stænder?  opgave?  Og  hvorledes 
bør  undervisningen  forme  sig  for  dem?  Ifølge  »tingenes 
natur«  skal  de  være  samfundets  styrere,  folkets  højeste  op- 
dragere eller  —  som  hertugen  udtrykker  der  —  »de  skulle 
være  lærere  og  mønstre,  regenter  og  forsørgere  og  glædes- 
givere  for  de  lavere  stænder.«  Holder  de  sig  denne  deres 
opgave  efterrettelig,  vil  de  dermed  retfærdiggøre  og  udslette 
enhver  ulighed  i  de  menneskelige  kår,  og  med  henblik  på 
pædagogerne  af  Rousseaus  skole  mener  hertugen,  at  »alle 
hine  forsøg  at  vende  tilbage  til  naturens  tilstand  ikke  blot 
må  stemples  som  overflødige,  men  som  absolut  forkastelige 
og  sikkerligen  også  strafværdige  for  alle 'menneskers  fælles 
faders  domstol«.  Men  det  gælder  da  også  om  at  danne 
disse  menneskers  tænkemåde  og  sindelag,  og  hertil  må 
filosofien  og  »sand  religion«  i  første  række  tjene.  Hvad 
hertugen  egentlig  forstår  ved  denne  megen  tale  om  filosofi, 
er  temmelig  uklart.  Det  er  ikke  undervisning  i  bestemte 
filosofiske  discipliner,  han  tilsigter,  hvad  vel  også  måtte  siges 
at  ligge  udenfor  skolens  opgave ;  snarere  en  slags  alminde- 
lig lyksalighedslære,  der  skal  retlede  »forstandens,  hjærtets 
og  smagens  sande  kultur«,  der  må  være  indbegrebet  af  al 
opdragelse.  Et  vink  om,  hvorledes  han  kunde  ønske  denne 
doceret  i  skolerne,  får  man  ved  en  skizze  til  en  lærebog 
med  titlen  ■}>  Philosophie  for  de  Disciple,  der  ville  til  Akademiet  <.<., 
og  til  hvilken  en  udførlig  indholdsfortegnelse  foreligger  i 
manuskript  med  hertugens  egen  hånd.    Der  ser  således  ud: 


Indledning. 

Om  eftertanken,  hvori  den  består.  Den  er  den  modne 
ynglings  skelnemærke  fra  drengen,  det  dannede  menneskes 
fra  det  rå. 

Store  eftertankens  genstænder  for  mennesket  er  verden, 
og  hans  rigtige  forhold  i  samme. 

Den  egentlige  undervisning  heri  henhører  til  universitetet ; 
der  læres  om,  hvorledes  man  filosofisk  skal  behandle  efter- 
tankens genstænder. 

Dog  tilhorer  skolerne  en  del  af  det  filosofiske  studium, 
altså  kort  fremstilling  af  en  systematisk  grundrids  og  alle 
filosofiens  dele. 

Med  hensyn  til  forberedelsen  til  akademiet  udtages 
enkelte  filosofiens  lærdomme  og  foredrages  i  skolerne  under 
følgende  hovedstykker: 


m 


1.  hovedstykke. 

Om  lyksalighedens  sande  værd  i  verden   samt  de   ting,   der 
fremmer  den. 

1.  lære:    Om  de  levendes  lyksalighed  som  det  guddomme- 

lige formål  i  verden;  af  den  naturlige  religion. 

2.  lære:    Om   den    filosofiske    enthusiasme   for   lyksalighed. 

Denne  filosofiske  enthusiasme  må  ikke  blot  forklares, 
den  må  og  opvækkes,  og  dertil  er  med  hensyn  til  ung- 
dommens følemåde  en  lidt  talerisk  fremstilling  af  denne 
lære  fornøden. 

3.  lære:  Om  den  sande  forstand,  hvorvidt  den  består  deri, 

at  man  betragter  alting  i  verden  fra  den  ovenangivne 
synspunkt,  lyksalighedens,  og  helliger  dette  forsynets 
formål  med  verden  alle  sine  evner,  lemper  derfor  alle 
små  tilbøjeligheder,  og  ofrer  det  alle  sine  fordele. 

4.  lære:  Om  den  sande  livets  nydelse,  for  så  vidt  den  ved 

hin  filosofiske  enthusiasme  og  ved  denne  sande  for- 
stands anvendelse  fremmes. 

2.  hovedstykke. 

Om    menneskenes  store  elendighed  på  jorden,    og    især  om 
lyksalighedens  hindringer  i  den  borgerlige  verden. 

1.  lære:    Om  sygdommene. 

2.  lære:    Om  menneskenes  vildfarelser,  falske,    overtroiske, 

vantro  religionsbegreb. 


3-  lære:    Om  laster  og  dårligheder. 

4.  lære:    Om  privatpersoners  og  nationers  stridigheder   og 

om  uretfærdighed  og  vold   og   de   deraf  flydende  farer 
for  ejendom,  liv  og  levnets  nydelse. 

5.  lære:    Om   det  borgerlige   samfunds    mangler   og  ufuld- 

kommenheder. 

3.  hovedstykke. 

Om.  videnskaben   og  den   lærde  stands  formål  i  de7i  borger- 
lige verden. 

1.  lære:    Om  naturkundskab  og  medicin  i  særdeleshed. 

2.  lære:    Om  den  naturlige  religion,   kristendom  og  kriste- 

lig theologi. 

3.  lære:    Om  filosofi  og  kristelig  sædelære. 

4.  lære:    Om  lovkyndigheden. 

5.  lære:    Om  retsvidenskaberne. 

Alle  disse  lærdommens  dele  betragtes  kun  her,  for  så 
vidt  de  er  midler  til  at  formindske  elendigheden  og  fremme 
lyksaligheden  i  den  borgerlige  verden. 

6.  lære:    Om   universiteter,    om   fakultets-   og  hjælpeviden- 

skaber. 

4.  hovedstykke. 
Sædelære  for  studenter. 

1.  lære:    Om   en   students   værdighed   og  sande  stolthed  i 

hensyn  til  den  lærde  mands  bestemmelse. 

2.  lære:    Om  ungdommens  alvorlighed   og   dyd  som   følge 

af  hin  følelse  af  sin  værdighed. 

3.  lære:    Om  flid  og  dens  hindringer. 

4.  lære:    Om  kærligheden  til  grundighed  og  de  også  tørre 

videnskaber,  som  fremmer  den. 

Hertugens  hensigt  med  denne  lærebog  var,  at  den  skulde 
gøre  tjeneste  som  »håndbog  i  videnskabelig  encyclopædi«. 

Stor  bliver  forskellen  mellem  det  udannede  og  dannede 
menneskes  religion.  Medens  hins  kun  kan  blive  en  passiv 
autoritetstro,  kræver  dennes  et  »ræsonneret  samtykke«. 
Den  skal  grundes  på  »selvvirkende  tænkekrafts  prøvelse  og 
antages  ved  forstandens  evne«.  Hins  har  kun  at  gøre  med 
følelsen,  dennes  tillige  med  fornuften,  hvorved  den  bliver 
uendelig  vanskeligere  for  mennesket  at  tilegne  sig,  da  både 
den  menneskelige  egoisme  og  tidsånden  ofte  lægger  hin- 
dringer i  vejen. 

Enhver  stand  skal  altså  tilegne  sig  det  mål  af  kund- 
skaber og  færdigheder,  som  passer  for  den.  Men  hvor 
lidet  er  dette  tilfældet,  når  man  vender  blikket  rundt  om- 
kring? Grunden  kan  kun  være  den,  at  undervisningen  i 
ungdomsårene  er  bleven  ledet  på  en  uhensigtsmæssig  måde. 
Og  nu  kommer  hertugen  til  kærnen  i  sin  undersøgelse,  til 
hvilken  de  andre  betragtninger  kun  har  været  en  nødvendig 
indledning. 

Det  er  undervisningens  idé  at  udvikle  og  øve  alle 
menneskets  åndelige  kræfter.  Dets  sæder  skal  forfines  og 
forbedres,  der  skal  indplantes  det  kærlighed  til  orden  og 
lovmæssighed.  Imidlertid  godtgør  erfaringen  daglig,  at 
slebne  sæder  og  et  anstandsfuldt  væsen  —  »et  sådant,  som 
ikke  blot  kan  læres  på  en  danseskole«,  men  som  skyldes 
et  ædelt  hjærte,  megen  dannelse  og  klogskab,  sjældent  er 
forbundet  med  lærdom.  Og  dog  burde  man  med  rette 
vente  at  finde  ægte  humanitet  hos  den  lærde  stand.  Skylden 
ligger  i  den  gamle  pædagogiske  slendrian,  man  endnu  traver 
i,  og  hvis  udspring  hertugen  fører  lige  op  til  munkevæsenets 
og  skolastikens  dage.  Man  lagde  hovedvægten  på  ude- 
lukkende at  berige  hukommelsen  og  på  at  tilføre  ungdom- 
men et  så  stort  kvantum  positive  kundskaber  som  muligt. 
Hvorledes  disse  kundskabers  art  var,  om  de  fremmede 
sand  dannelse,  tænkte  man  ikke  på.  Men  nok  så  vigtig 
som   denne   materielle   side   ved    undervisningen,    hvor    blot 


72 

viden  efterstræbes,  er  den  formelle,  der  søger  på 
samme  tid  at  danne  hjærte  og  hoved,  som  véd,  at  det 
ikke  siger  saa  stort,  hvormeget  der  læres,  som  hvorledes 
der  læres. 

Det  kan  ikke  nægtes,  at  hele  denne  hertugens  udvikling 
er  overordentlig  sund  og  udmærker  sig  et  skarpt  blik  for 
den  daværende  undervisnings  svaghed.  Men  hans  stærke 
betoning  af  det  methodiske  bevirkede  på  den  anden  side, 
at  han  søgte  dette  altfor  strængt  gennemført  og  levnede 
både  lærer  og  elev  for  lidt  frihed.  Han  hævder  således 
ivrigt,  at  ynglingens  fantasi,  hukommelse,  dømmekraft  og 
skarpsind  ved  hensigtsmæssige  øvelser  skal  sættes  i  be- 
vægelse og  styrkes.  I  sine  bestræbelser  for  ikke  blot  at 
udvikle  hjærnen,  men  hele  mennesket,  onsker  han  også,  at 
skolen  skal  påtage  sig  at  vejlede  hver  enkelts  følelsesliv 
ved  at  fremkalde  hans  medlidenhed,  velvilje,  skønhedssans 
osv.  Her  stikker  theoretikeren  hovedet  for  langt  frem. 
Fragå  kan  man  imidlertid  ikke,  at  hans  forslag  stræber 
efter  at  gøre  den  så  meget  misbrugte  sætning:  Non  scholæ, 
sed  vitæ  discimus  til  sandhed. 

Som  de  højere  skoler  nu  er  beskafne,  kan  hertugen  i 
dem  ikke  se  andet  end  en  slags  forberedelsesskoler  til 
universitetet;  de  meddeler  en  særdannelse,  som  i  virkelig- 
heden hører  hjemme  på  et  senere  standpunkt  af  under- 
visningen, derimod  ingen  almindelig  kultur.  Dette  vil  senere 
hævne  sig  i  den  unges  liv.  Hvad  enten  den  akademiske 
borger  tænker  på  at  træde  i  statens  tjeneste  som  embeds- 
mand, eller  han  privat  vil  virke  som  forretningsmand,  vil 
han  behøve  et  almindeligt  humant  grundlag  for  sit  liv. 
Men  hvorledes  nåes  dette,  når  det  ikke  er  meddelt  ham  i 
ungdomsårene?  Det  ligger  udenfor  universitetets  opgave  at 
give  dette.  Her  ligger  netop  grænsen  mellem  skole  og 
akademi.  At  meddele  det  ægte  huma?ie  og  almindelig 
videnskabelige   præg    er    skolens    øjemed    og    bestemmelse. 

Universitetet  har  derimod  til  heiisigt  at  uddanne  til  et  eller 
andet  bestemt  offentligt  hverv.  Skolen  skal  umiddelbart  til- 
tilstræbe menneskets  dannelse,  akademiet  skal  kunne  danne 
den  borger,  som  vil  ofre  sig  for  et  bestemt  fag^).  Derfor 
skal  vægten  i  skolerne  lægges  på  humanitetens  udvikling 
fremfor  på  tilegnelsen  af  den  størst  mulige  mængde  kund- 
skaber.    Derfor  skal  skolen  reformeres  før  universitetet. 

Hvad  der  rent  positivt  skal  læres  i  skolen,  bliver  de 
»for  alle  velopdragne  mennesker  nuomstunder  nødvendige 
kundskaber«.  Herefter  kunde  man  formode,  at  hertugen 
vilde  forlange  undervisningen  i  de  gamle  sprog  afskaffet. 
Dette  vil  han  dog  ikke  absolut  gå  med  til,  men  foreslår 
en  deling,  hvorefter  der  skal  opettes  egne  latinske  og 
græske  klasser,  som  kun  de  elever,  der  vil  til  akademiet, 
skal  frekventere.  Her  er  altsaa  en  spire  til  delingen  mellem 
»realister«  og  »latinere«.  Men  forresten  vil  han  også  gærne 
have  undervisningen  i  de  gamle  sprog  indskrænket;  i  for- 
hold til  resultaterne  sluger  den  for  megen  tid,  og  han  be- 
mærker med  føje,  at  »den  græske  og  romerske  litteraturs 
indflydelse  på  smagens  og  tilbøjelighedens  dannelse  kun  er 
meget  lidet  at  mærke  hos  den  største  del  af  skoleungdom- 
men«. Og  skylden  bor  måske  her  ikke  alene  soges  i  den 
fejlagtige    metode. 

Når  skolerne  blev  ordnede  i  overensstemmelse  med 
hertugens  princip,  vilde  universitetet  tabe  sit  monopol  på 
videnskabelig  kultur,  som  nu  vilde  blive  alle  dannede  yng- 
linges særkende,  og  væsentlig  blive  en  fagskole  med  under- 
visning i  de  såkaldte  brødstudier  og  uddannelse  af  lærde  i 
enkelte  fag  og  af  lærere  for  universitetet  og  skolerne. 

Disse  tanker  om  skolens  reform  har  hertugen  oftere 
fået  lejlighed  til  at  udvikle,  i  reglen  med  en  trættende 
bredde    og    overflødighed    af  gentagelser.     Vi  skal  nu  se, 


')  Brev  til  Kronprinsen  af  '"  j,    1795.     Rigsarkivet. 

hvorledes    det    gik,    da   idéen  skulde   føres   ud   i   livet,    da 
theorien  skulde  blive  praksis. 


Allerede  ved  frdn.  af  17.  april  1739  havde  regeringen 
søgt  at  bøde  på  den  uheldige  forfatning,  de  fleste  latinskoler 
i  riget  var  stedte  i,  især  ved  at  indskrænke  deres  antal. 
I  den  følgende  tid  skete  også  jævnligt  mindre  forandringer, 
men  nogen  virkelig  forbedring  kunde  ikke  ventes,  før  man 
brød  med  det  gamle  lektie-  eller  hørersystem  og  derved 
underkendte  det  gældende  princip  for  undervisningen.  Guld- 
berg havde  vel  haft  sansen  åaben  for,  at  en  reform  var 
nødvendig,  men  den  kgl.  ordre  af  i.  decbr.  1774,  som  han 
havde  konciperet,  var  meget  ensidigt  affattet  og  blev  be- 
tydningsløs. Dens  vigtigste  bestemmelse  var  vel  den,  at 
man  fik  en  regelmæssig  undervisning  i  modersmålet  og 
fædrelandets  historie  fastslået,  men  ved  siden  heraf  lagdes 
der  en  utilbørlig  vægt  på  undervisningen  i  klassiske  sprog 
og  theologi,  så  at  skoleeksaminerne  snarest  måtte  opfattes 
som  en  slags  forberedelsesprøver  til  det  theologiske  studium. 
Til  almindelig  oplysende  og  dannende  fag  som  mathematik, 
fysik  og  naturhistorie  var  intet  hensyn  taget.  Undervis- 
ningen heri  ønskede  Guldberg  henlagt  til  universitetet. 

I  de  fleste  pædagogiske  kredse  herskede  da  også  en 
levende  følelse  af,  at  dette  arbejde  måtte  gøres  om.  En 
kommission,  som  nedsattes  i  1795,  fik  vel  intet  udrettet, 
men  samtidigt  viste  det  sig  gennem  et  utal  af  flyveskrifter 
og  piecer,  tU  hvilke  rektorerne  ved  de  lærde  skoler  i  reglen 
var  forfattere,    at  trangen  til  en   reform  var   oppe^).     Den 


^)  F.  eks.  Tauber:  Brøstfældigheden  i  det  lærde  Skolevæsen.  1789. 
Tauber:  Tanker  om  den  nuværende  Giæring  i  Undevisningsfaget. 
En  Tale.  1789.  —  I  »Minerva«  findes  en  mængde  afhandlinger  over 
samme  emne,  som:  H.  J.  Birch:  Tanker  om  det  lærde  Skolevæsens 
Indretning,      (novbr.  1790)  —   Boje:    Noget    om    skolevæsenet    (maj 

store  kommission  af  1790,  hvis  præses  hertugen  var,  be- 
gyndte sit  arbejde  med  at  søge  oplysninger  om  skolernes 
indtægter,  og  derefter  forhandlede  man  om,  hvorledes  en 
bedre  og  gennemgribende  ordning  af  det  højere  undervisnings- 
væsen  med  størst  udbytte  kunde  gennemføres.  Det  kan 
ikke  være  vor  opgave  at  følge  disse  forhandlinger  og  påpege 
de  enkelte  medlemmers  stilling  til  de  forskellige  spørgsmål, 
som  behandledes  i  kommission.  Hvad  der  her  interesserer 
os,  er  kun  hertugens  idéer,  og  at  se,  hvorledes  han  nu 
arbejder  på  at  få  dem  realiserede. 

Hertil  har  han  givet  et  meget  vægtigt  bidrag  i  den  for- 
nævnte, af  ham  selv  forfattede  afhandling:  ^-t Ideer  vort  lærde 
Skolevæsens  hidretning  vedkommende  og  fremlagde  i  den 
dertil  allernaadigst  ansatte  Commissio?i<f-. 

Han  begynder  med  at  sige,  at  en  reform  af  de  lavere 
skoler  egentlig  først  burde  finde  sted,  da  de  danner  grund- 
laget for  de  højere,  før  man  kan  forbedre  disse.  Dette  vil 
imidlertid  gøre  sagen  for  omstændelig,  og  han  holder  sig 
da  til  den,  som  den  foreligger.  I  lighed  med  det  tidligere 
udvikler  han  dernæst,  hvorledes  ingen  kundskab  kan  forbigås, 
som  ethvert  kultiveret  menneske  efter  »oplysningens  nær- 
værende højde«  må  sidde  inde  med.  Først  når  dette  sker, 
og  der  ikke  tages  ubetinget  hensyn  til  den  større  eller 
mindre  grad  af  lærdom,  som  erhverves,  vil  mennesket 
kunne  »vinde  den  grad  af  borgerlig  agtelse  og  anseelse,  der 
er  ham  i  mere  end  én  henseende  vigtig  og  nødvendig,  og 
som,  det  er  højligt  at  ønske,  altid  må  følge  navnet  student«. 

Hertugen  går  derpå  over  til  at  behandle  den  projek- 
terede reform  i  enkeltheder.  Intet  er  undgået  hans  op- 
mærksomhed. Han  begynder  med  undervisningsgenstandene 
og  behandler  derefter  lærebøgerne,  disciplinen,  eksamener, 
lærernes   stilling,   og   tilsidst   administrationen.      Det  vil  let 


I79i\    og    efterat  kommissionens  arbejde  er  begyndt,    og  denne  har 
opfordret  sagkyndige  til  at  udtale  sig,  stiger  antallet  i  en  betydelig  grad. 

falde  i  øjnene,  at,  hvor  meget  godt  og  smukt  der  end  ud- 
mærker hertugens  forslag,  gør  disse  dog  mere  indtryk  af 
at  være  tankefostre  end  at  hvile  på  praktisk  erfaring,  af  i 
højere  grad  at  skrive  sig  fra  en  stuelærd  end  fra  en  prøvet 
skolemand.  Hvor  meget  hold  der  alligevel  har  været  i 
dem,  viser  bedst  den  omstændighed,  at  de  —  rigtignok 
med  adskillige  modifikationer  —  endnu  efter  så  mange  års 
forløb  danner  det  væsentlige  grundlag  for  undervisningen 
ved  de  lærde  skoler. 

Foruden  undervisning  i  de  elementære  skolefag  (læsning, 
skrivning,  regning,  kundskab  i  modersmålet)  forlanger  her- 
tugen optaget  ved  siden  af  de  gamle  discipliner  som  klassisk 
sprogundervisning,  geografi  og  historie  følgende  ny  fag: 
elementerne  af  fysik,  naturhistorie  og  ren  mathematik,  »ud- 
videt theori  og  sædelære«,  tysk,  fransk  og  engelsk  som 
vigtige  for  enhver  dansk;  som  bidisciplinerer  til  sprog- 
undervisningen: grammatik,  rhetorik,  poetik,  mythologi, 
antikviteter,  literaturhistorie,  samt  en  kort  udsigt  over  logik 
og  den  gamle  filosofis  historie.  Som  en  ganske  ny  disci- 
plin fremtræder  elementær-kundskab  til  »borgerlige  kund- 
skaber« eller  anthropologi.  Dette  fag  er  særlig  karakteristisk 
for  tiden  og  lægger  vægten  på  at  fremstille  mennesket  som 
naturens  søn  og  som  medlem  af  det  borgerlige  samfund,  i 
modsætning  til  det  tidligere  specielt  theologiske  snit,  hvor 
man  med  forkærlighed  dvælede  ved  dets  forhold  til  det 
hinsidige.  I  samklang  hermed  skal  altså  efter  en  kort 
fysiologisk  indledning  grundtrækkene  af  samfunds-  og  stats- 
forfatningslæren  fremstilles,  og  herunder  almindelige  udsigter 
over  landmandens,  den  industridrivendes  og  købmandens 
sysler.  Tilsidst  gives  en  oversigt  over  fædrelandets  po- 
litiske og  juridisks  forfatning,  tilligemed  dets  almindelige 
borgerlige  love.  —  Sådanne  lærebøger  eksisterede  endnu 
ikke  i  det  danske  sprog;  de  måtte  derfor  skrives.  Flere 
skolemænd  gav  sig  også  i  lag  dermed,  dog  ikke  til  her- 
tugens   absolute    tilfredshed.      Da    rektor    Treschow  i   Chri- 

stiania  således  har  sendt  anden  del  af  sin  anthropologi 
herned  til  udgivelse  i  trykken,  udtaler  hertugen,  at  kritiken 
kan  have  adskilligt  at  erindre  imod  den  Treschow  synes 
at  have  holdt  sig  Basedows  eksempel  for  nær,  der  endog 
vilde  gøre  læren  om  forplantningen  til  genstand  for  under- 
visning i  skolen,  men  —  indvender  hertugen  —  »skulde 
det  f.  eks.  være  passende  i  en  lærebog,  der  er  bestemt  for 
skolen,  at  tale  om  forplantelsen,  mandlig  sæd  og  testes? 
]eg  troer  det  næppe«  i).  - —  I  forhold  til  den  mængde  disci- 
pliner, der  her  var  komne  til,  betød  det  kun  lidet,  at 
hertugen  vilde  indskrænke  undervisningen  i  religion  — 
eller  rettere  theologi  —  og  i  klassiske  sprog  nogle  timer, 
samt  begrænse  det  hebraiske  studium  til  kun  at  skulle 
gælde  vordende  theologer.  I  hvert  fald  drejede  det  <sig 
om  et  systemskifte,  om  brud  med  al  overlevering,  og  i 
første  række  var  det  spørgsmålet  om  religionsundervisnin- 
gens forandrede  skikkelse,  der  henledte  alle  interesseredes 
opmærksomhed  på  hertugens  projekt  og  skaffede  ham  mange 
modstandere  og  fjender  blandt  gejstligheden-). 

Hertugen  ønskede  nemlig  latinskolens  absolute  emancipa- 
tion fra  gejstlighedens  opsyn.  Det  var  sikkert  intet  tilfælde, 
at  Ba//e,  Sjællands  biskop,  ikke  fra  først  af  var  bleven 
indbudt  til  at  tage  sæde  i  kommissionen.  Der  er  næsten 
noget  komisk  i  det  blinde  had,  hertugen  nærer  til  præsterne. 
Han  betragter  dem  som  oplysningens  farligste  fjender,  og 
til  enhver  tid  er  han  rede  til  at  slå  et  slag  imod  dem,  selv 
om  det  oftest  bliver  en  kamp  med  vejrmøller.  Det  vrimler 
i  hans  indlæg  af  udfald  mod  »hierarkiets  ånd,  der  altid  er 
vågen«;  han  påviser  indtrængende,  at  gejstlighedens  opsyn 
over  skolerne  .skriver  sig  fra  hine  munkevæsenets  og  over- 
troens   dage,    da  man   søgte   at  spærre  vejen  for  hver  ren 


')  Brev  til  Kaas  af  '%    1800.     Rigsarkivet. 
^)  Baggesens  Biogiaphie.  II,  s.  149. 

erkendelses  lysglimt,  der  kunde  fremsnige  sig  fra  skolerne«. 
—  En  gang  har  det  theologiske  fakultet  protesteret  mod 
hertugens  bestræbelser  for  at  gøre  rektor  Hejberg  i  Odense 
til  stiftsprovst,  da  han  ikke  har  attestats.  Hertugen  har 
imidlertid  eksempler  på,  at  det  modsatte  er  sket,  og  tilføjer 
hoverende:  »Kleresiets  clamamus  er  nok  altså  ikke  at  be- 
frygte, og  overalt  er  jeg  ikke  bange  for  den«  ^).  Fremdeles 
bemærker  hertugen  i  anledning  af  skoleadministrationen,  at 
man  dog  vilde  finde  det  besynderligt,  om  der  gaves  en 
civil  embedsmand  opsyn  med  et  militært  korps  —  men  for- 
holdet her  er  det  samme.  Den  gejstlige  kan  i  sit  kald  være 
nok  saa  habil  —  har  han  ikke  skolemandens  kundskaber, 
duer  han  ikke  til  at  inspicere  skolen.  —  Dog  vil  hertugen 
ikke  ganske  frakende  den  øverste  gejstlige  ret  til  at  fore 
tilsyn  med  religionsundervisningen  og  dennes  »renhed«. 

Vi  har  i  det  foregående  flygtigt  gjort  os  bekendt  med 
hertugens  stilling  til  dette  spørgsmål  —  hvorledes  han 
skelnede  mellem  en  religion  for  dannede  og  udannede.  Nu 
forelå  der  både  fra  Jacob  Baden  og  fra  Skule  Thorlacius, 
rektoren  ved  Metropol itanskolen,  forslag  om  rent  at  forvise 
religionsundervisningen  fra  skolen  og  overlade  den  til 
præsterne.  Men  dette  opponerede  hertugen  bestemt  imod, 
og  kunde  efter  sin  lave  vurdering  af  gejstligheden  heller 
ikke  vel  gøre  andet.  »At  overlade  denne  undervisning  ude- 
lukkende til  den  i  henseende  til  indsigter,  talenter  og 
moralitet  så  blandede  præstestand,  vilde  såre  lettelig  snarere 
turde  fremme  overtro  på  den  ene  eller  indifferentismus  på 
den  anden  side  end  ægte  oplyst  religiøsitet  ....  Et  andet 
spørgsmål  er,  hvorledes  religionsundervisningen  maa  være 
beskaffen  i  skolen,  og  om  ikke  måske  især  i  den  tidligere 
religionsundervisning  mindre  skulde  indeholdes  kirkens  dog- 
mata  end  den  kristelige  anvisning  til  dyd  og  retskaffenhed, 


^)  Brev  af  1804  til  Kaas.     Rigsarkivet. 

og  af  troens  lærdomme  ikkun  sådanne,  der  kunne  fattes 
med  forstanden;  om  ikke  måske  skelnelærdommene,  de  dog- 
mata  nemlig,  der  ikke  antages  af  alle  kristne  menigheder, 
først  i  modnere  alder  skulde  læres,  og  denne  undervisning 
præsterne  overlades  ?  Jeg  tror  at  måtte  besvare  alle  disse 
spørgsmål  med  ja.  Jeg  holder  dem  for  vigtige,  men  de 
må  forsigtigen  berøres  for  ikke  at  give  anledning  til  skrål 
om  skjultfjendtligt  sindelag  mod  kirkesystemet«  i).  Dette 
undgik  hertugen  dog  ikke.  Da  planen  for  Frue-skole  i 
1796  var  udarbejdet,  og  religionsundervisningen  ordnet  efter 
foranstående  anskuelser,  sendtes  forestillingen  til  biskop 
Balles  erklæring.  Men  den  samvittighedsfulde  bisp  fandt, 
at  den  ikke  hvilede  på  symbolum  apostolicuni  og  den 
Augsburgske  konfession,  og  derved  altså  kom  i  strid  med 
kongeloven  2).  Dette  gik  på  ingen  måde  an,  og  man  enedes 
da  om  et  kompromis,  der  blev  en  blanding  af  den  prote- 
stantiske kirkes  læresystem  og  almindelig  moralske  grund- 
sætninger. Først  undervistes  efter  Campes  lærebog,  men 
snart  lykkedes  det  Balle  at  få  denne  ombyttet  med  sin  egen. 
Trods  alt  havde  dog  den  theologiske  ånd  i  skolen  lidt 
et  bestemt  nederlag,  og  hertugen  har  her  gået  i  spidsen. 
Intet  var  mere  naturligt.  Den  tid  nærmede  sig  sin  afslutning, 
da  den  theologiske  embedseksamen  var  et  nødvendigt 
stadium  paa  vejen  for  den  studerende,  hvad  enten  han  nu 
vilde  gå  embedsvejen  eller  hellige  sig  videnskaben.  De 
andre  fag  kræver  deres  ret,  og  det  kan  ikke  være  skolens 
sag  at  understøtte  theologen  på  juristens  bekostning.  For- 
bindelsen mellem  skole  og  kirke  hæves.  Skoleungdommen 
tager  ikke  mere  del  i  de  kirkelige  forretninger,  og  snart 
oprettes  et  eget  departement,  der  administrerer  hele  under- 
visningen. 


^)  Plan  til  gradviis  Fremgang  af  Sprog-  og  videnskabelig  Underviisning 

i  de  lærde  Skoler  i  Danmark  og  Norge.     Msp. 
^  Kirkehist.  Saml.  III.  4.  s.  23  ff. 

Som  et  led  af  »munkeorganisationen«  betragtede  her- 
tugen endelig  også  den  gamle  lektieinddeling,  den  han  nu 
forlangte  ombyttet  med  en  klassedeling,  samtidigt  med  at 
der  skulde  sørges  for  passende  undervisningslokaler  for 
hver  ny  klasse,  medens  man  hidtil  havde  hjulpet  sig  med 
et  eller  to.  Derimod  må  hans  forslag  om  en  speciel  op- 
rettelse af  fagklasser  indenfor  de  almindelige  siges  at  være 
yderst  upraktisk.  Man  vilde  således  have  3  »skriveklasser« ; 
den  første  elementær,  den  anden  orthografisk,  den  tredje 
kalligrafisk  —  og  efter  samme  mønster  for  de  fleste 
andre  fag^). 

Hovedsvagheden  ved  hertugens  plan  var,  at  den,  fuld- 
stændigt gennemført,  ved  sin  store  mængde  discipliner 
fordrede  alt  for  meget,  både  af  elever  og  lærere.  De 
sidste  sad  på  ingen  måde  inde  med  kundskaber  til 
at  kunne  tumle  dette  uhyre  stof.  På  papiret  tog  det  sig 
smukt  ud,  men  atter  her  havde  hertugens  theoretiske 
tilbøjeligheder  spillet  ham  et  puds.  Den  praktiske  skole- 
mand, Worm,  rektor  i  Horsens,  skrev  i  sin  betænkning  ikke 
uden  en  vis  ironi:  »Sandelig  den  yngling,  som  med  alle 
disse  kundskaber  og  denne  forberedelse  gik  fra  skolen, 
havde  årsag  at  prise  sig  lykkelig  og  med  en  medlidende 
storhed  at  se  ned  på  hoben  af  vore  dages  studentere.  — 
Men  her  kommer  mit  mismod  igen  med  spørgsmålet:  Er 
det  og  muligt?  Hvor  får  man  lærere  fra,  som  er  dygtige 
til  alt  dette  ? .  .  .  Hvor  får  man  hoveder  fra,  som  kunne  tage 
imod  alt  dette  uden  at  overvældes,  som  kunne  fordøje  det-f* 
....  Det  synes,  som  Deres  Durchl.  ønskede  at  gøre  vore 
skoler  til  gymnasier  eller  små  akademier.  Vistnok  en 
liberal  og  hæderlig  idé;  og  ønskeligt,  om  det  kunde  komme 


')  Dette  er  dog  næppe  nogensinde  kommet  til  udførelse.  Se  iøvrigt 
herom:  Paludan:  Det  højere  Skolevæsen  i  Danmark,  Norge  og 
Sverrig,  s.  76  ff. 


dertil ,  at  vi  blev  i  egentlig  forstand  lærere ,  da  vi  nu  er 
altfor  meget  hørere.  Men  her  synes  Deres  Durchl.  også 
at  have  bedre  tro  til  ungdommens  eftertanke  og  skønsomhed 
på  eget  bedste,  end  min  erfaring  tillader  mig  at  tro«  i). 

Hertugens  afhandling  hviler  væsentlig  på  fremmed  pæ- 
dadogisk  litteratur.  Han  lægger  heller  ikke  skjul  herpå, 
fremhæver  tværtimod,  at  den  vistnok  både  savner  originali- 
tetens og  nyhedens  interesse,  men  dette  er  for  så  vidt 
også  ligegyldigt,  som  det  for  ham  blot  kommer  an  på 
sandheden  og  nytten.  Han  håber  da  at  blive  fri  for  plagiat- 
beskyldninger, selv  om  man  vil  finde  steder,  der  direkte  er 
tagne  »af  en  eller  anden  mellem  vor  tids  fortjente  under- 
visningsskribenter«.  Denne  hertugens  kendskab  kommer 
navnlig  tilsyne,  da  han  behandler  skolebøgerne.  Han 
nævner  flere  tyske  lærebøger  som  passende  mønstre  og 
ønsker  efter  tysk  eksempel  også  et  blad  for  ungdommen. 
Som  den  første  betingelse  for  lærebøgerne  fremhæver  her- 
tugen, at  de  må  være  skrevne  i  et  letfatteligt  sprog  og 
intet  indeholde,  der  går  ud  over  barnets  fatteevne.  For- 
fatteren bør  ingenlunde  søge  at  efterligne  den  barnlige 
tankegang  eller  barnesprogets  ufuldkommenheder,  men 
foredraget  skal  være  livligt  og  ikke  for  systematisk.  Dog 
må  lærebogen  ikke  være  så  udførlig,  at  den  gør  lærerens 
gerning  og  personlige  indskud  overfløtiig.  —  Da  der  skal 
gives  undervisning  i  de  nyere  sprog,  er  det  nødvendigt,  at 
der  udarbejdes  ordbøger  i  disse.  For  de  ældre  sprogs 
vedkommende  vilde  det  ikke  være  afvejen,  om  man  i  de 
øverste  klasser  lagde  vægt  på  etymologien. 

Man  vil  se,  at  hertugen  ikke  gyser  tilbage  for  de 
mindste  enkeltheder,  og  at  det  ikke  var  helt  med  urette,  når 
kronprins  Frederik  i   uforstående  forbavselse   noget  hånligt 


^)  Nyerup:    Historisk-statistisk   skildring    af  Tilstanden    i    Danmark    og 
Norge.  II,  s.  315. 

gav  ham  tilnavnet  »ludimagister«.  Lige  så  interesseret  er 
hertugen  for  de  øvrige  skolematerier.  Han  afhandler  ud- 
førligt beløninger  og  straffe,  anser  alle  udvortes  ærestegn 
som  skadelige  for  karakteren,  og  med  samme  finfølelse 
taler  han  mod  den  hyppige  anvendelse  af  korporlige  straffe. 
»De  skader  ubeskriveligt,  når  de  uden  fornødenhed  bruges 
hos  ærekære  drenge  af  finere  følelse ;  men  for  en  lad  eller 
uvidende  lærer  er  de  rigtignok  de  letteste  strafFemidler«. 
For  lærerne  var  det  ingen  sinecure,  når  hertugen  ønskede, 
at  der  hver  aften  til  skolens  bestyrer  af  hver  enkelt  lærer 
skulde  indgives  en  skriftlig  beretning  om  »de  i  hver  time 
foretagne  pensa,  om  den  ved  deres  foredrag  iagttagne 
orden,  om  dette  foredrags  benytning  til  tænke-  og  føle- 
evnernes udvikling,  samt  hvad  ellers  mærkværdigt  i  læse- 
timerne kunde  være  forefaldet«. 

I  anledning  af  eksaminerne  og  de  ofte  middelmådige 
resultater  advarer  hertugen  bestemt  mod  at  give  ubegavede 
børn  adgang  til  den  lærde  undervisning.  Det  vil  kun  blive 
til  ulykke  for  dem  selv,  og  at  vise  skånsel  i  slige  tilfælde 
vilde  være  det  samme  som  en  forbrydelse  mod  individet, 
videnskaberne  og  staten. 

Hvor  stærk  end  den  humanitet  er,  som  bærer  de  fleste 
af  hertugens  forslag,  tyder  det  på  en  mærkelig  mangel  på 
forståelse  af  elevernes  tarv,  når  han  anser  enhver  ferie  for 
skadelig  for  dem.  Lærerne  vil  han  nok  skiftevis  indrømme 
en  4  å  6  ugers  ferie,  men  idet  han  altfor  theoretisk  går  ud 
fra,  at  disciplenes  kræfter  aldrig  må  anspændes  for  stærkt, 
slutter  han  heraf,  at  de  heller  ikke  behøver  nogen  absolut 
hvile.  Det  viser  ikke  megen  kendskab  til,  hvordan  det  ser 
ud  i  barnehjærner,  når  hertugen  gammelmandsagtigt  skriver: 
>.Det  er  af  megen  vigtighed,  at  de  unge  tidlig  gøres  for- 
trolige med  den  idé,  at  vederkvægelse  ikke  må  søges  i 
uvirksomhed,   i  blot   fysisk  angenem  tilværelse;    tværtimod 

må  de  opvokse  med  det  begreb,  at  den  rette  vederkvægelse 
findes  i  arbejdets  afveksling.« 

Lærernes  kår  ved  den  lærde  skole  var  dengang  så  lidt 
som  nu  blomstrende.  Hertugen  havde  også  øjet  åbent 
herfor  og  fremsatte  forslag  til  at  forbedre  dem.  Ved  hver 
skole  ønsker  han  3 — 4  overlærere  beskikket,  af  hvilke  den 
ene  skal  fungere  som  bestyrer  og  oppebære  700  rdlr.,  de 
andre  —  med  gage  fra  500 — 600  rdlr.  —  sammen  med 
ham  danne  et  skolesenat,  der  skal  varetage  skolens  indre 
anliggender.  Desuden  skal  de  have  nogle  underlærere  til 
hjælp.  Fra  senatet  skal  refereres  til  det  kollegium,  som 
hertugen  mener  bør  lede  hele  undervisningen  som  overdirek- 
tion, og  som  det  også  lykkes  ham  nogle  år  efter  at  få 
istand,  som  vi  straks  skal  se. 

Det  var  ikke  hertugen  ubekendt,  i  hvor  høj  en  grad 
hans  forslag  rev  ned  på  alt  det  bestående,  og  han  undlader 
derfor  ikke  at  tilføje  med  den  ham  egne  forsigtighed,  at 
skolernes  reform  er  en  så  vigtig  og  vanskelig  sag,  at  man 
må  gå  frem  med  største  forsigtighed.  I  1796  havde  man 
dog  i  alt  væsentlig  en  plan  færdig,  som  efter  kongens  approba- 
tion foreløbig  i  1797  blev  prøvet  i  Frue-skole.  Kommis- 
sionen ledede  undervisningens  gang,  da  man  ikke  kunde 
knytte  store  forventninger  til  Metropolitanskolens  rektor. 
Den  synes  at  have  gjort  sine  sager  tilfredsstillende,  thi  re- 
formen bestod  så  godt  sin  prøve,  at  den  endvidere  i  året 
i8cxD  indførtes  i  Christiania-skole  og  i  1802  ved  Odense 
gymnasium.  På  mange  måder  viste  kommissionens  mænd 
og  ikke  mindst  hertugen  deres  hberale  og  humane  tænke- 
måde, således  ved  at  give  jødiske  børn  adgang  til  latin- 
skolen, hvad  hidtil  havde  været  dem  forment.  Har  lærerne 
haft  grund  til  at  være  hertugen  taknemlige,  fordi  han  havde 
skaffet  dem  bedre  kår,  var  de  på  den  anden  side  ikke 
vante  til  så  skrapt  et  tilsyn,  som  hertugen  førte.  Det  hed 
sig   mellem  Metropolitanskolens   lærere,    at   de   knap   turde 

spj'tte  på  gulvet  uden  hertugens  tilladelse,  og  flere  breve 
til  Kaas  fra  den  tid,  han  var  stiftamtmand  over  Norge, 
godtgør,  at  hertugen  ligeså  minutiøst  har  våget  over,  at 
skolekommissionens  skoleplan  blev  efterlevet  i  Christiania 
som  i  København.  En  gang  klager  han  over,  at  man  ikke 
følger  timesystemet,  og  over,  at  skolerådets  indberetninger 
ikke  er  underskreven  af  det  påbudte  antal  lærere,  og  til- 
føjer kort  og  fyndigt:  »Efter  anordningen  skal  skolerådet 
bestå  af  5  medlemmer  ....  Forskriften  er  udtrykkelig. 
Hvorfor  efterleves  den  ikke.^<  ^).  En  anden  gang  forlanger 
han,  at  en  skolesag  skal  forfølges  med  lovens  strænghed, 
da  den  er  bleven  almindehg  bekendt.  Disciplene  har  kastet 
bøger  efter  lærerne,  har  taget  en  vægterpibe  med  paa 
skolen  og  spist  hummer  i  skolegangene  -).  Alvorsmanden 
glemmer  ganske  det  gamle  »Sunt  pueri,  pueri .  .  .  .« 

1805  gennemførtes  kommissionens  skoleplan  i  landets 
øvrige  latinskoler,  og  ved  frdn.  af  7.  novbr.  1811  ophøjedes 
den  til  lov  og  danner  delvis  endnu  grundlaget  for  den  lærde 
undervisning  i  Danmark. 

En  ting  kunde  ikke  undgå  kommissionens  opmærksom- 
hed: lærerne  var  langt  fra  i  besiddelse  af  den  fornødne 
dannelse  til  med  udbytte  at  kunne  give  undervisning  i  alle 
de  ny  fag  og  efter  den  ny  methode.  Det  lå  derfor  nær  at 
tænke  på  at  give  dem  en  tilstrækkelig  faglig  uddannelse, 
og  i  dette  øjemed  oprettedes  på  forslag  af  Moldenhawer  et 
Seminarium  pædagogicum  i  1799.  I  lang  tid  vidste  man 
ikke,  hvem  man  skulde  gøre  til  dets  leder;  thi  hertugen 
betonede,  at  det  mere  galdt  om  at  finde  en  oplyst  end  en 
lærd  mand.  Enden  på  disse  forhandlinger  blev,  at  Molden- 
haver  modtog  posten  som  direktør.  Da  man  ikke  havde 
store  midler  til  disposition,   måtte   man  tage  til  takke  med 


•)  Brev  til  Kaas  af  -%   1800.     Rigsarkivet. 
-)  Brev  til  Kaas  af  1802.     Rigsarkivet. 

lærere,  der  søgte  stillingen  ved  seminariet  som  et  bierhverv, 
men  ikke  udelukkende  kunde  ofre  sig  for  denne  gerning. 
Det  var  dels  professorer,  dels  sproglærere,  der  ad  denne 
vej  søgte  en  forøgelse  af  deres  indtægtskilder.  Det  viste 
sig  snart,  at  seminariet  ikke  svarede  til  sin  bestemmelse, 
og  1 8 10  ophævedes  det. 

Da  hertugen  bestemt  fordrede,  at  gejstligheden  skulde 
udelukkes  fra  bestyrelsen  af  den  lærde  skole,  var  det  klart, 
at  noget  andet  måtte  træde  i  dens  sted.  Allerede  1795 
havde  han  leilighedsvis  udtalt  sig  om  det  hensigtsmæssige 
i,  at  hele  skolevæsenet  underlagdes  en  fælles  overbestyrelse. 
I  et  privat  brev  til  kronprinsen  fra  1 798  ^)  genoptager  han 
denne  tanke  i  udvidet  skikkelse.  Det  danske  kancelH 
trænger  højligt  til  at  reformeres.  Forretningsgangen  lider 
stærkt  ved  de  få  kollegier,  i  hvilke  sager  ophobes  og  kun 
langsomt  ekspederes.  Således  sorterer  for  øjeblikket  alle 
kirke-  og  skolesager  under  justitskollegiet.  Kronprinsen 
har  foreslået  at  oprette  et  eget  politikollegium,  men  —  ind- 
vender hertugen  —  vil  dette  kunne  skilles  fra  det  alminde- 
lige justitskollegium,  og  vil  det  ikke  kunne  give  anledning 
til  despoti  og  vilkårlighed?  Redningen  ser  hertugen  i  op- 
rettelsen af  et  eget  departement  for  kirke-  og  skolevæsenet, 
som  ikke  bør  betroes  jurister,  da  styrelsen  kræver  særegen 
viden  og  uddannelse.  Forslaget  om  en  egen  overdirektion 
hidrører  ikke  fra  egennyttige  hensigter.  Gennemføres  det, 
vil  ganske  vist  patronatet  bortfalde,  og  skønt  dette  ikke 
yder  hertugen  anden  tilfredsstillelse  end  bevidstheden  om 
at  gøre  sin  pUgt,  anser  han  det  for  en  selvfølge,  at  den 
pligttro  embedsmand  ikke  lader  sig  lede  af  sine  personlige 
lyster  og  handler  i  lune.  At  han  selv  skulde  stræbe  efter 
posten  som  chef  for  det  ny  departement,  afviser  hertugen 
med  den  bemærkning,   at  personlige  forhold,    der  gør  ham 


')  Brev  af  ^"/\,   1798.     Rigsarkivet. 

det   nødvendigt   at  være    borte   fra   byen   halvdelen   af  året, 
forhindrer  ham  i  at  tænke  derpå. 

Spørgsmålet  om  den  ny  direktion  synes  imidlertid  at 
være  stillet  i  bero,  indtil  hertugen  1802  i  sin  kritik  af  for- 
slaget om  almueskolens  reform,  opfrisker  det.  Hennings 
fortæller,  at  planen  også  er  bleven  forelagt  statsrådet,  men 
dér  strandet  på  Reventlows  og  kancellipræsidenten  Fr. 
Moltkes  modstand  1).  Hertugen  indså  da,  at  han  måtte 
indskrænke  den  tilsigtede  direktions  område  til  alene  at 
omfatte  universitetet  og  de  lærde  skoler.  Forslaget  udar- 
bejdedes af  hertugen  i  forening  med  Kaas,  der  i  1803  var 
bleven  kancelliets  præsident.  Derimod  har  Wegener  uret, 
når  han  vil  vide,  at  tanken  om  at  danne  et  eget  departe- 
ment for  kirke-  og  undervisningsvæsenet  overhovedet  først 
fremkom  efter  Kaas'  udnævnelse'^).  Efter  at  forslaget  var 
blevet  diskuteret  i  statsrådet,  og  arveprinsen  og  Reventlow 
forgæves  havde  opponeret  mod  det,  gik  det  igennem,  så- 
ledes, at  der  stilledes  3  direktører  i  spidsen  for  det  ny  de- 
partement. Disse  blev  hertugen,  Moldenhaiver  og  Ove 
Malling,  medens  L.  Engelstoft  knyttedes  til  direktionen 
som    dens    sekretær.      Når  hertugen   således  imod  sine  tid- 


^)   >Briefe  aus  Kopenhagen«    1802.     Msp. 

Af  Reventlows  dagbog  ses  det,  at  han  hos  kronprinsen  har 
søgt  at  modarbejde  hertugens  plan  om  »at  fa  det  danske  skolefag  og 
kirke-sagerne«  løsrevne  fra  kancelliet,  og  sammesteds  erfarer  vi,  at 
forholdet  mellem  hertugen  og  Moltke  ikke  har  været  det  bedste. 
Reventlow  fortæller,  at  hertugen  er  rejst  efter  at  have  havt  en 
eksplikation  med  Moltke,  »og  sådan,  at  den  ikke  gør  hans  forstand 
og  næppe  hans  hjærte  ære,  om  hvilket  sidste  jeg  dog  ikke  vil 
dømme,  da  han  ikke  har  underrettet  mig  om  anledningen  til  samtalen 
....Svag  er  du,  gode  hertug,  og  lidenskabelig.  Dit  hjærte  vil  jeg 
ikke  dømme,  jeg  kender  det  ikke  nokc  (Efterladte  Papirer  fra  den 
Revntlowske  Familiekreds  I,  s.  237  &  246.) 

-)  Wegener:     Aktenmåssige     Beitråge     zur    Geschichte    Danemark    im 
19.  Jahr.  s.  74. 

ligere  udtalelser  lod  sig  vælge  til  direktionens  præses,  kan 
Wegener  heri  kun  se  udslaget  af  en  utilbørlig  ærgærrighed 
efter  at  drage  alle  videnskabelige  stillinger  ind  under  sin 
magt.  Og  han  fremstiller  tillige  sagen,  som  om  dette  førte 
til  skarpe  brydninger  mellem  hertugen  og  Kaas,  der  iøyrigt 
vaagede  over,  at  den  gejstlige  administration  vedblivende 
var  knyttet  til  kancelliet.  Wegeners  kilde  er  næppe  nogen 
anden  end  den  dagbog,  son  prins  Christian  (VIII)  førte 
som  ungt  menneske,  og  som  Wegener  har  aftrykt  bag  i 
sine  »Aktenmassige  Beitrage«  i).  Den  unge  prins  nærede 
imidlertid  stor  uvilje  mod  hertugen,  hvorfor  hans  vidnesbyrd 
ikke  ubetinget  kan  tages  for  gode  varer,  en  uvilje,  som 
han  delte  med  sin  fader,  arveprinsen;  fra  denne  skriver  sig 
sikkert  de  uvillige  og  fejlagtige  meddelelser,  derimod  næppe 
fra  Kaas,  hvad  Ørsted  også  er  tilbøjelig  til  at  antage"-). 
Vistnok  var  Kaas  og  hertugen  absolute  modsætninger. 
Kaas  var  en  robust  og  praktisk  natur,  ingen  videre  dannet 
mand,  men  netop  en  af  dem,  der  passede  til  Frederik  VI's 
forretningsgang.  Det  er  således  forklarligt,  om  Wegener 
—  vildledet  ved  prinsens  ytringer  —  har  sporet  stor  uvilje 
mellem  de  to  mænd.  Men  selv  om  forholdet  flere  år  efter 
blev  mindre  godt  imellem  dem,  idet  Kaas  optrådte  som  Fre- 
derik VI's  håndgangne  mand  og  bestemt  modstander  af 
Christian  August's  uafhængighedsplaner,  hvad  der  atter 
havde  til  følge,  at  denne  stemplede  Kaas  som  en  fordrukken 
og  rå  person  i  sine  breve  til  sin  broder  bertugen,  der  ikke 
blev  upåvirket  heraf  s),  var  det  i  de  her  omhandlede  år  et 
ganske  andet.  Dette  viser  den  betydelige  korrespondance 
mellem  hertugen  og  Kaas,  som  Wegener  ganske  har  ladet 
ude    af   betragtning,    hvis    han    har    kendt    den.      Som    en 


')  S.  316. 

'^)  Ørsted:  Af  mit  Livs  og  min  Tids  Historie,  s.  167  ff. 
=')  Aall :  Erindringer.  2.  Udg.  s.  262  fi. 

hovedgrund  til  uenigheden  mellem  dem  anfører  Wegener 
efter  prins  Christians  dagbog  hertugens  adfærd  i  1805  over 
for  Herlufsholms  stiftelse.  Hertugen  skal  nemlig  have 
ønsket,  at  den  —  skønt  privat-stiftelse  —  skulde  inddrages 
under  direktionens  myndighed,  og  at  dens  indtægter  skulde 
tilfalde  »den  almindelige  lærde  skolefond  til  almenbrug«. 
Undervisningen  ved  anstalten  blev  vel  også  foreløbig  stillet 
under  direktionens  tilsyn;  derimod  er  den  sidste  del  af  på- 
standen urigtig  allerede  af  den  grund,  at  der  den  gang  slet 
ikke  eksisterede  nogen  skolefond.  Desuden  var  det  skik, 
at  den  enkelte  skoles  formue  altid  kun  anvendtes  til  skolens 
eget  brugi). 

Nogen  personlig  fordel  kan  hertugen  umulig  have  set 
ved  vedblivende  at  ofre  undervisningsvæsenet  sine  kræfter. 
Vi  tør  sikkert  antage,  at  naar  han  forblev  ved  det  arbejde, 
han  engang  havde  påtaget  sig,  var  det  —  som  han  udvik- 
lede for  kronprinsen  —  af  pligtfølelse.  Først  når  den 
bygning,  hvis  opførelse,  han  har  påbegyndt,  er  færdig,  vil 
han  trække  sig  tilbage-).  I  et  privatbrev,  hvor  hertugen 
bestemt  værger  sig  mod  den  tanke,  at  han  nogensinde 
skulde  have  ladet  personlige  hensyn  gøre  sig  gældende 
under  sin  embedsfølelse  —  »det  er  under  min  værdighed 
at  kabalere  mod  den  modsatte  mening,  langt  mindre 
kabalerer  jeg  altså  mod  dens  forfægteres  personer«  — 
skriver  han  også:  »Jeg  har  intet  at  sky,  min  personlige 
interesse  er  på  ingen  måde  med  i  spillet,  da  jeg  ikke  har 
noget  mere  levende  ønske  end  at  forlade  denne  trældom 
og  vende  tilbage  til  mit  rolige  hjem,  så  snart  jeg  kan  gøre 
det  uden  at  fornærme  pligt  og  anstand«  3).  Andre  udtalelser 
kunne    også  fremdrages,    der  vidner  om,    at  hertugens   ny 


^)  Melchior:  Historiske  Efterretninger  om  Herlufsholm.  2.  Udg.  s  225. 
"-)  Brev  til  kronprinsen  af  -* ,,   1805.     Rigsarkivet. 
■^)  Brev  til  Kaas  af  -- j   1802.     Rigsarkivet. 

stilling  har  lagt  beslag  på  alle  hans  kræfter,  som  f.  eks. : 
»Igår  og  imorgen  har  jeg  så  meget  med  Ålborgs  og 
Christianssands  skolesager  at  bestille,  at  det  er  mig  ganske 
umuligt  at  bestille  noget  andet«. 

Angående  forretningernes  deling  imellem  direktionens 
medlemmer  ønskede  hertugen  som  forhen  at  overtage 
universitetets  affærer,  som  han  var  nøje  inde  i.  I  spidsen 
for  de  lærde  skoler  stillede  han  Moldenhawer.  Moldenhawer 
nød  megen  anseelse  på  grund  af  sin  lærdom  og  havde 
jo  også  siddet  i  undervisningskommissionen,  men  på  den 
anden  side  var  hans  rygte  som  privatmand  ikke  det  bedste. 
Imidlertid  havde  han  ved  flere  lejligheder  givet  prøver  på 
sin  arbejdskraft  og  praktiske  sans,  og  det  er  vel  disse  om- 
stændigheder, der  har  bevæget  hertugen  til  at  foreslå  ham 
valgt.  Personlig  synes  han  ikke  at  have  havt  meget  til- 
overs for  ham.  I  et  brev  til  Baggesen  udtaler  han  sig  med 
beklagelse  over  hans  hang  til  usandfærdighed,  der  endog 
har  gjort  ham  til  latter  udenfor  landets  grænser  i),  og  ved 
indstillingen  til  kronprinsen  giver  hertugen  Moldenhawer 
den  noget  tvivlsomme  anbefaling:  »Hvorfor  kaste  den  citron 
bort,  som  man  endnu  kan  presse,  især  da  vi  har  så  få, 
som  duer  noget.''«  Til  første  deputeret  foreslår  han  Ove 
Malling,  og  til  bureauchef  Engelstoft,  om  hvis  gode  anlæg 
han  taler  i  høje  toner-). 

Vi  har  nu  fulgt  hertugen  i  hans  bestræbelser  for  at 
reformere  undervisningsvæsenet  i  Danmark  og  Norge.  Vi 
har  set,  hvorledes  der  på  bunden  af  disse  hviler  en  ærlig 
stræben,  som  altid  vil  det  bedste  og  højeste.  Han  frygter 
ikke  for  at  sætte  alle  sine  kræfter  ind  på  den  sag,  han  har 
gjort  til  sit  livs  hovedopgave.  Undertiden  går  han  endog 
for  vidt  ved  sin  arbejden  i  detaljer,  hvorved  han  let  mister 


^)  Baggesens  brevveksling,  nr.  43. 

-)  Brev  til  kronprinsen  af  -^/^   1805.     Rigsarkivet. 

overblikket.  Han  opgiver  trods  sin  stadige  fordring  om  at 
følge  den  praktiske  fornufts  rettesnor  ikke  helt  sine 
ungdomsidealer;  de  tanker,  han  deler  med  sin  tid  om 
menneskets  høje  værd,  gør  ham  det  til  en  livssag  at  fa 
dette  så  dygtigt  som  muligt.  Ofte  spiller  det  personlige 
moment  dog  med  og  standser  ham  på  halvvejen:  han  kan 
ikke  gå  med  til  kravet  om  ubetinget  lighed,  han  kan  ikke 
glemme,  at  der  er  stor  forskel  på  menneskets  stilling  i 
samfundet,  og  at  der  derfor  ikke  lader  sig  fastsætte  en 
fælles  norm.  Deraf  den  skarpe  sondren  hos  ham  mellem 
en  over-  og  underklasse.  Hertil  kommer  også  den  neget 
pedantiske  pukken  på,  at  alle  underordnede  tilbørligt  skal 
erkende  ham  som  deres  rette  overhoved.  Da  den  bekendte 
præst  og  institutbestyrer  Christiani  således  ikke  tilbørligt 
har  bejlet  til  hans  gunst,  slår  hertugen  ganske  hånden  af 
ham  og  er  meget  forbitret  på  ham.  Han  er  ikke  bange 
for  at  ofre  noget  for  at  spænde  sig  i  selen  til  enhver  tid; 
han  er  venlig  og  hjælpsom  mod  dem,  der  appellerer  til 
hans  nåde;  men  synes  det  ham,  at  der  ikke  vises  ham  til- 
børlig respekt  og  underdanighed,  kan  han  blive  smålig  og 
glemme,  at  han  arbejder  i  en  større  sags  tjeneste. 

Det  er,  som  vi  tidligere  har  konstateret,  opdragelse 
og  natur,  demokraten  og  aristokraten,  der  ikke  ret  kan 
komme  i  samklang. 


Hertugen  befandt  sig  trods  det  store  arbejde,  der  optog 
næsten  hele  hans  tid,  ikke  vel  i  København.  Skønt  hans 
frisindede  anskuelser  efterhånden  stærkt  afdæmpes,  og  han 
efter  begivenhederne  i  Frankrig  i  hvert  fald  ikke  mere 
gør  sig  til  talsmand  for  dem,  men  tværtimod  ved  enkelte 
lejligheder  ganske  taler  og  skriver  i  kronprins  Frederiks 
ånd,   synes   forholdet   mellem   svogrene   dog   ikke  derfor  at 

være  bleven  bedre.  Om  man  med  hertugens  tyske  biograf 
har  lov  til  at  betegne  året  1797  (Bernstorffs  dødsår)  som  et 
vendepunkt^),  så  at  de  fra  denne  tid  kun  omgås  og  for- 
handler, når  embedsforretninger  kræver  det,  turde  dog  være 
et  spørgsmål.  Det  er  ikke  muligt  at  opdage,  hvad  der 
kan  have  bragt  forfatteren  til  just  at  sætte  dette  skelne- 
mærke. Men  ganske  vist  begynder  ved  denne  tid  her- 
tugens flere  gange  løseligt  udtalte  ønske  om  at  trække  sig 
tilbags  fra  statstj enesten  for  ganske  at  kunne  ofre  sig  fa- 
milielivet og  sine  børns  opdragelse  nu  at  antage  fastere 
former  2). 

Ved  slotsbranden  i  1794  var  hertugen  bleven  husvild. 
En  kort  tid  var  han  indlogeret  hos  Schimmelmanns,  men 
derefter  købte  han  sig  et  palais  i  bredgade,  så  at  han  altså 
først  nu  efter  otte  års  ægteskab  fik  egen  husstand.  Imid- 
lertid opholdt  familien  sig  den  største  del  af  året  pa  Als, 
medens  hertugen  på  grund  af  sine  forretninger  måtte  for- 
blive i  hovedstaden;  denne  dobbelte  husholdning  trak  store 
veksler  på  hans  i  forvejen  beskedne  formue.  I  et  brev  til 
kronprinsen  3)  søger  han  da  også  bestemt  at  lade  denne 
forstå,  at  det  er  grunden  —  og  ikke  ligegyldighed  — ,  der 
nøder  ham  til  at  fremsætte  ønsket  om  at  trække  sig  til- 
bage. Ved  sin  nuværende  levemåde  sætter  han  årligt 
15,000  rdlr.  til.  Da  han  i  1805  er  gået  ind  på  at  blive 
direktør  for  det  ny  undervisningsdepartement,  udbeder  han 
sig  derfor  et  højst  nødvendigt  tillæg.  Under  de  vanske- 
lige forhold  i  1807  blev  han  nødt  til  at  hæve  sin  hof  hold- 
ning i  København  og  sælge  sin  gård.     Kun  den  ene  halvdel 


M  Biografien  i   -^AWg.  Deutshe  Biographie«  af  K.  D.  Lorentzen. 

-)  Allerede  i  1790  skal  hertugen  have  tænkt  på  helt  at  trække  sig  til- 
bage fra  Danmark  i  misfornøjelse  over  kronprinsens  giftermål  og 
prins  Carls  voksende  indflydelse.  (Biographie  des  Herzogs  Friedrich 
Christian,  gesch.  von  Herzog  Friedrich.     Msp.) 

•')  Brev  af  -^ '^   1799-     Rigsarkivet, 

af  året  knnde  han  opholde  sig  på  Augustenborg,  i  den 
anden  levede  han  stille  og  indesluttet  i  hovedstaden,  efter 
at  Frederik  VI's  optræden  1806  i  det  holstenske  spørgsmål 
havde  stemt  hertugens  sind  uvilligt  mod  ham.  Han  tænkte 
nu  kun  på  at  spare,  og  hensynet  til  hans  børns  opdragelse, 
der  vilde  lide  ved  den  stadige  skiften  opholdssted,  synes 
også  at  have  været  bestemmende  for  ham.  Nogle  breve 
fra  1809  og  1810I),  inden  det  var  kommet  til  et  afgørende 
brud  med  kongen,  ånder  det  dybeste  mismod  og  melankoli. 
De  tre  sidste  sørgelige  og  ensomme  vintre  i  København 
har  både  givet  hans  helbred  og  hans  humør  et  knæk,  som 
han  ikke  let  vil  forvinde-).  Når  han  nu  mener  at  måtte 
tage  hensyn  til  sin  stilling  ikke  blot  som  borger  i  staten, 
men  også  som  menneske,  må  kongen  vel  af  hans  tidligere 
færd  kunne  dømme,  at  det  hverken  er  egennyttige  betragt- 
ninger eller  ondt  lune,  som  leder  ham.  Det  har  hverken 
før  eller  nu  manglet  ham  på  vilje  til  at  tjene  fædrelandet. 
Men  det  er  hans  overbevisning,  at  en  familiefader  heller 
ikke  tør  forsømme  sine  pligter,  hvorfor  kongen  må  fritage 
ham  for  at  tilbringe  vinteren  i  København.  —  Det  er  vel 
værdt  at  mærke,  at  disse  breve  går  forud  for  den  senere 
i  tonen  bitre  korrespondance,  i  hvilken  hertugen  rent  ud 
fordrer  at  blive  løst  fra  statens  tjeneste,  så  at  det  ikke 
alene  —  som  det  hidtil  er  bleven  fremstillet  —  er  følelsen 
af  forurettelse  over  kongens  handlemåde  i  18 10,  der  fører 
ham  til  dette  skridt.  Dette  har  kun  været  den  ydre  an- 
ledning; grunden  ligger  dybere.  Når  han  hidtil,  ofte  imod 
sin  tilbøjelighed,  har  udskudt  sit  ønske  om  afsked,  er  det 
væsentlig   hensyn  til   kongen,    der   har  holdt  ham   tilbage; 


^)  Breve  af  '-"/g   1809  og  '-'^/g   18 10.     Rigsarkivet. 

-)  Reventlow  skildrer  også  hertugen  i  1807  med  ordene:  »Der  herzog 
ist  gråmlich,  mager  und  blass«.  (Efterladte  Papirer  fra  den  Revent- 
lowske Familiekreds  I,  s.  136.) 


93 

først  da  han  mener  ikke  mere  at  skylde  denne  noget  sådant, 
er  det,  at  han  gør  alvor  af  sin  oftere  udtalte  beslutning. 

Om  livet  inden  de  fire  vægge  erfarer  vi  i  disse  år  kun 
grumme  lidt.  Baggesen,  der  var  en  kærkommen  gæst  på 
Augustenborg  og  Gravensten,  har  henkastet  et  tiltalende 
lille  billede  af  sommerlivet  her:  »Taflet  krydres  sædvanligen 
ved  Sokratisk  underholdning.  Hertuginden,  prinsesse  Louise 
(hertugens  søster)  og  jeg  disputerer  sædvanlig  over  en  filo- 
sofisk genstand,  hvorved  rollerne  omtrent  er  således  fordelte: 
Prinsesse  Louise  fremkalder,  opliver  og  nærer  underhold- 
ningen ved  skærende  modsigelser,  levende  ytringer,  skarpe, 
rene,  strængt  logiske  sætninger  og  prompte  repliker.  Her- 
tugen benægter  eller  modificerer  hendes  påstande,  belærer 
og  kritiserer ;  hertuginden  taler  destoværre  mindst,  men  hvad 
hun  siger,  er  rolig  visdom;  hun  er  virkelig  en  Athene,  og, 
selv  når  hun  tier,  den  mest  underholdende  i  ethvert  klogt 
selskab.  Jeg  blander  godt  lune  i  det  hele  og  søger  at  for- 
ene de  stridende  partier.  Fra  taflet  går  det  til  kaffestuen, 
hvor  man  grupperer  sig  i  samtale  med  en  eller  anden  ven 
eller  bekendt  iblandt  de  indbudne.  Derpå  tilbringer  jeg 
sædvanlig  nogen  tid  hos  min  Sophie  og  går  derefter  en 
promenade  med  hende,  de  øvrige  damer  og  hertugen,  med 
hvem  jeg  derpå  spiller  et  parti  skak,  indtil  damerne  efter 
theen  samler  sig  i  Charitindernes  tempel,  hertugindens 
kabinet,  hvor  jeg  som  gratiernes  og  musernes  præst  fore- 
læser værker  af  Schiller,  Shakespeare,  Lessing  og  lignende 
forf  Stundom  spiller  også  Urania  på  sit  klaver,  og  synger 
hun  dertil,  henrykkes  jeg  i  den  højeste  himmel.  Som  den 
ene  dag,  således  alle  de  andre«  ^). 

Hertugen  havde  tre  børn.  Christian  Carl  Frederik 
August  (f  1798),  Frederik  August  Emil  (f  1800)  og  Caroline 
Amalie  (f    1796). 


O  Baggesens  Biographie.     II,  s.   155  ff. 

Hertugens  sympathier  var  som  sagt  på  mange  punkter 
blevne  ændrede.  Illusioner  var  bristede,  og  dette  havde 
igen  ved  enkelte  lejligheder  en  forbavsende  stærk  reaktion 
til  følge.  Omslaget  mærkes  dog  næppe  af  andre  end  dem, 
med  hvem  hertugen  står  i  så  nær  forbindelse,  at  han  veks- 
ler breve  af  privat  natur  med  dem.  Han  var  altfor  tilbage- 
holdende til  nogensinde  at  give  uvedkommende  indblik  i 
sine  rent  personlige  og  intime  sympathier  og  meninger,  og 
—  så  lidt  som  før  —  trådte  han  nu  offentligt  frem  med 
disse.  Alligevel  har  vi  eksempler  nok  til  at  godtgøre,  at 
han  er  bleven  skeptisk  ved  den  megen  tale  om  frihed,  og 
at  rædselsherredømmet  i  Frankrig  har  knækket  hans  tro  på 
ligheden:   i  alle  mennesker  at  se  brødre. 

De  patriotiske  følelser  stod  ikke  i  kurs  hos  oplysnings- 
tidens mennesker.  At  begrænse  sin  interesse  til  ét  land, 
ét  folk,  at  elske  dette  på  bekostning  af  alle  andre,  opfattedes 
som  tegn  på  et  indskrænket  og  borneret  sind.  Kosmo- 
politisme var  tidens  løsen,  internationalitet  et  videre  begreb 
end  nationalitet.  Baggesen  taler  om  »nationalt  giftblanderi«, 
og  Birckner  viser,  at  fædrelandskærlighed  kun  med  urette 
kan  kaldes  en  dyd.  Bestemte  ytringer  af  hertugen,  der 
peger  i  samme  retning,  kan  vel  ikke  påvises,  men  der  kan 
vist  næppe  være  tvivl  om,  at  han  i  ungdomsårene  også  på 
dette  punkt  har  delt  fremskridtspartiets  anskuelser.  Men 
senere  kommer  reaktionen  efter  revolutionen,  og  hertugen 
udtaler  da  ofte  sin  kærlighed  til  fædrelandet,  ja  giver  endda 
sine  sympathier  en  bestemtere  adresse  ved  at  ønske  død 
og  undergang  over  Danmarks  fjender.  Til  Baggesen  skriver 
han  i  1797  om  den  uægte  filosofi,  som  i  kærlighed  til  fædre- 
landet kun  ser  et  udslag  af  egoisme  og  barnagtighed,  som 
ikke  har  brug  for  det  uden  til  at  tilfredsstille  personlig 
ærgærrighed   og   forfængelighed  i).     I    1802    taler    han    i   et 


Baggesens  bre\-\-eksling,  nr.  36. 

brev,  hvor  de  politiske  konstellationer  behandles,  med  foragt 
om  dem,  der  dadler  regeringen,  fordi  den  ikke  straks  kryber 
til  korset  for  Englands  trusler.  »Skal  vi  have  krig,  må  vi 
vise  os  som  mænd  og  forsvare  os  med  yderste  anstrængelse. 
At  give  efter,  at  svige  vore  indgangne  forbindtligheder, 
hvilken  brav  dannemand  kunde  råde  til  det  eller  ønske  det«  ^)? 
Under  de  truende  udsigter  mod  syd  i  begyndelsen  af  1806 
skriver  hertugen  til  kronprinsen:  »Min  tiltro  til  forsynet 
lader  mig  håbe,  at  den  gud,  der  så  ofte  reddede  Danmark 
ud  fra  overhængende  fare,  også  vil  hjælpe  os  ud  deraf 
denne  gang«  -).  Før  belejringen  i  1807  giver  han  ligeledes 
bevis  på  sit  danskvenlige  sindelag  i  et  brev  til  kronprinsen, 
hvor  han  udtaler  sit  håb  om  et  godt  udfald.  »Vi  håber 
efter  alle  efterretninger,  at  København  ikke  blot  vil  holde 
sig  så  længe,  som  det  behøves,  men  at  det  vil  forsvare  sig 
med  megen  hæder.  Da,  nådige  herre !  er  Deres  navn  udøde- 
ligt, og  enhver  dansk  må  være  salig  ved  at  høre  til  dette 
fædreland  og  denne  tid.« 

Et  endnu  tydeligere  omslag  viser  sig  i  en  række  be- 
tragtninger over  det  dansk-norske  inilitærvæsen.  Man  vil 
erindre,  at  hertugen  tidligere  havde  lagt  sin  absolute  aver- 
sion for  dagen  overfor  kronprinsens  militære  tilbøjeligheder. 
Man  måtte  da  antage,  at  han  selv  betragtede  militærvæsenet 
som  et  nødvendigt  onde,  som  det  var  ham.  ganske  uved- 
kommende og  ubehageligt  at  opholde  sig  ved.  Men  det 
modsatte  er  nu  tilfældet.  Ganske  vist  var  det  undersøgelser 
af  undervisningen  ved  militærskolerne,  der  førte  ham  ind 
på  dette  emne,  men  da  han  først  er  kommen  i  lag  dermed, 
slipper  han  det  ikke,  og  intetsteds  har  vistnok  hertugens 
standsfordomme  givet  sig  stærkere  luft.  Det  er  den  stiveste 
aristokrat,    som    her  fører  ordet.     Ethvert  demokratisk  pust 


^)  Brev  til  Kaas  af  '  .,   1801.     Rigsarkivet. 
-)  Brev  af  '^.,   1806.     Rigsarkivet. 

er  som  bortvejret.  Til  kronprinsen  klager  han  således  over, 
at  subordinationen  i  flådens  kadetkorps  tager  af;  grunden 
er  vistnok  den,  at  enhver,  der  har  råd  til  at  betale  loo  rdlr. 
kan  blive  optaget,  »han  være  iøvrigt  borger-  og  bonde- 
søn, skomager  eller  skrædder.  <  Og  han  viser  sig  som  endnu 
ivrigere  militarist  i  det  forslag,  han  efter  kronprinsens  op- 
fordring fremsætter  om  et  reglement  for  det  norske  militær- 
institut 1).  —  Efter  at  hertugen  først  har  behandlet  en  række 
pædagogiske  detaljer  angående  eksamen  osv.,  advarer  han 
imod  at  lade  aspiranterne  bo  ude  i  byen  hos  borgerne.  Da 
det  nemlig  er  institutets  mål  at  gøre  sine  elever  til  soldater 
med  liv  og  sjæl,  vil  det  være  rigtigst,  om  de  stadigt  er  under 
opsigt,  boer  og  spiser  sammen. 

Imod  dette  forslag,  mod  hvis  konsekvens  der  ganske 
vist  ikke  kunde  være  noget  at  indvende,  gjorde  kronprinsen 
den  betragtning  gældende,  at  et  stadigt  samliv  vilde  kunne 
give  anledning  til  megen  usædelighed.  Men  hertugen  så  — 
som  det  var  hans  vane  —  mere  abstrakt  på  sagen.  »Vi 
kan  dog  ikke  nægte,  at  soldaterstanden  kræver  en  ejen- 
dommelig dannelse;  den  ægte  soldaterånd  må  først  frem- 
kaldes ad  kunstig  vej.  Lidenskabelig  kærlighed  til  soldater- 
standen, agtelse  og  værdsættelse  af,  hvad  hver  soldat  må 
vide,  selv  de  mindste  detaljer,  som  hører  til  tjenesten,  sub- 
ordinationsånd,  ubetinget  lydighed  imod  de  overordnedes 
befalinger,  iver  og  punktlighed,  når  disse  befalinger  skal 
udrettes;  en  levende,  om  også  ofte  ubestemmelig  og  dunkel 
følelse  af  soldatens  ære,  dristighed,  energi,  mod  og  dyd, 
som  ikke  er  uden  forbindelse  med,  hvad  han  i  barndommen 
og  ungdommen  er  bleven  vænnet  til,  og  med  hvem  han  har 
omgåedes,  og  dertil  en  levende,  ja  til  lidenskabehghed 
grænsende  følelse  af  usselheden  ved  alle  de  modsatte  fejl: 
fejghed,  kvindagtighed,   mangel  på  energi  og  forsagthed  — 


^)  Breve  til  kronprinsen  af  -75  og  ^e   "TQ^-     Rigsarkivet. 

alle  disse  egenskaber,  som  har  udspring  fra  én  og  samme 
kilde,  og  som  består  i  tidlig  at  være  vænnet  til-  at  anse 
soldaterstanden  for  den  første  stand,  og  inderlig  være  over- 
tydet om  denne  stands  vigtighed  og  føle  dens  betydning 
for  det  borgerlige  samfund ;  —  således  er  den  ægte  soldater- 
ånd beskaffen,  og  denne  ønsker  jeg  armeen,  som  står  under 
Deres  kongelige  befaling.  Sikkert  er  dette  ønske  ikke  efter 
vor  nuværende  filosofis  smag,  men  så  længe  soldaterstanden 
ikke  kan  undværes,  beholder  ægte  soldaterånd  også  sit  store 
værd  og  bør  omhyggelig  bevares  og  holdes  oppe.  Det  er 
overhovedet  en  mistænkelig  filosofi,  der  overalt  og  til  alle 
tider  vil  gøre  sine  abstraktioner  gældende  uden  hensyn  til 
de  forhåndenværende  mennesker,    ting   og    omstændigheder. 

At  vække  og  danne  denne  militære  ånd  burde  være 
hovedopgaven  for  enhver  militær  opdragelsesanstalt;  thi  det 
er  vigtigere,  at  denne  ånd  indblæses  alle  eleverne,  end  at 
deres  erkendelse  og  hoved  uddannes  ved  en  omhyggelig 
undervisning.  Det  var,  så  vidt  jeg  ikke  tager  fejl,  også 
kong  Frederik  II  af  Preussens  mening.«  Med  ham  er  hertugen 
også  enig  i,  at  alle  officerer  bør  tages  af  adelig  stand. 

Men  tidsånden  er  ikke  den  militære  ånd  gunstigt  stemt, 
fortsætter  hertugen.  Det  er  bleven  mode  at  anse  alle 
militærtjenestens- detaljer  for  bagateller  og  barnagtigheder 
og  at  betragte  dem  som  tåbeligt  pedanteri.  Man  regner 
ikke  soldater  for  stort  andet  end  slaver;  at  lystre  blindt  er 
uforeneligt  med  den  menneskelige  værdighed,  råber  man, 
og  i  den  militære  æresfølelse  vil  man  kun  se  en  forældet 
og  tosset  fordom.  Enten  kalder  man  soldaterne  blotte 
maskiner  i  en  despots  hånd,  beklager  dem  som  ulykkelige 
slagtofre  for  en  andens  ærgærrighed,  eller  man  hader  og 
foragter  dem,  når  de  vil  bringe  ro  tilveje  i  staten.  »Så 
tænker  og  føler  vor  tids  ungdom,  så  tænker  og  føler  næsten 
alle  kvinder  og  desuden  mange  uforstandige,  halvt  oplyste 
mænd.« 

Det  vil  derfor  kunne  være  til  stor  skade  for  de  op- 
voksende officerer,  om  de  uhindret  til  stadighed  kan  færdes 
i  private  kredse  og  påvirkes  af  den  militærfjendtlige  stem- 
ning. For  at  vogte  den  unge  for  dette  »moralske  letsind« 
må  man  give  ham  en  alvorlig  og  stræng  opdragelse,  tidligt 
uddanne  en  religiøs  (men  ikke  dogmatisk)  tænkemåde  hos 
ham  og  også  meddele  ham  en  »følelsernes  religiøsitet«. 
Endvidere  skal  han  holdes  borte  fra  alle  selskaber  og  for- 
samlinger, hvor  han  kan  få  smag  på  en  yppigere  levemåde. 

—  Man  kunde  fristes  til  at  tro,  det  var  en  gammel  Romer, 
som  havde  skrevet  dette;  så  barsk  er  tonen,  så  lidt  hensyn 
er  her  taget  til  de  ungdommelige  krav.  Det  er  den  mindst 
tiltalende  side  ved  »borgerdyden«,  som  hertugen  her  vender 
frem.  — 

Vi  så  fremdeles,  at  hertugen  i  1793  havde  indsendt  en 
protest  mod  den  påtænkte  indskrænkning  af  trykkefriheden, 
»dette  vort  palladium«,  og  erfarede  hans  mening  af  brevet 
til  søsteren  (s.  41,  note  3.)  Det  følgende  år  havde  han  i  en 
skrivelse  til  kronprinsen  advaret  regeringen  mod  at  optræde 
mod  generalmajor,  greve  v.  Schmettau,  der  i  sit  skrift: 
Patriotische  Gedanken  ei7ies  Dånen  Uber  stehe7ide  Heere^ 
politisches  Gleichgeivicht  und  Staatsrevolution  (i793)  havde 
gjort  adskillige  »håmische  Ausfålle«  mod  den  danske  hær 
og  prins  Karl  af  Hessen  i).     Kommer  sagen  for  domstolene 

—  skriver  hertugen  —  vil  den  sandsynligvis  medføre  grevens 
frikendelse,  og  dette  vil  kun  styrke  den  almindelige  opinion 
med  regeringen  -).    Senere  betonede  hertugen  i  sin  universi- 


^)  N.  M.  Petersen:  Den  danske  Literaturs  Historie.  V.,  s  40,  anm.  I. 
2.  udg. 

-)  Brev  til  kronprinsen  af  "1^  1794  Rigsarkivet.  —  I  et  brev  til  greve 
Ahlefeldt-Laurvig,  der  har  anmodet  hertugen  om  at  intervenere  til 
fordel  for  greve  v.  Schmettau,  erklærer  han  dog,  at  dertil  mangler 
han  ganske  lyst.  (Arkivet  på  Tranekær.  Meddelt  mig  af  hr.  cand. 
Bobé.) 

tetstale  (s.  165)  den  oftentlige  menings  betydning,  men 
hævdede  tillige,  at  denne  endnu  var  såre  lidt  udviklet. 
Derfor  kommer  han  nu  ganske  naturligt  til  den  slutning, 
at  det  er  regeringens  pligt  at  give  den  fornødne  vejledning. 
Misfornøjelsen  med  plakaten  af  4.  decbr.  1790,  der 
havde  ophævet  reskriptet  af  20.  oktbr.  1773  og  atter  flyttet 
myndigheden  over  forfattere  og  bogtrykkere  fra  politi- 
mesteren til  domstolene,  var  lige  stor  på  alle  sider.  Re- 
geringen var  misfornøjet  med,  at  den  kun  sjældent  kunde 
ramme  den  gængse  uvornhed,  og  de  få,  hvem  den  ramte, 
klagede  over,  at  de  var  prisgivne  vilkårlighed.  Man  søgte 
derfor  at  få  dette  forhold  forandret  ved  en  ny  forordning. 
I  1793  havde  som  sagt  en  sådan  været  på  tale,  og  dengang 
skrev  hertugen  til  Baggesen:  »Lykkes  forsøget,  er  Danmarks 
lykke,  indre  ro  og  regeringens  anseelse  spildt«  ^).  Efter- 
hånden synes  han  imidlertid  at  have  fået  blikket  op  for,  at 
de  goder,  som  i  Danmark  hidtil  var  vundne  ved  trykke-. 
friheden,  var  såre  betingede.  I  virkeligheden  vil  ingen  vel 
nu  nægte,  at  den  gav  anledning  til  mange  misbrug,  at  det 
skrivende  og  læsende  publikum  endnu  i  halvfemserne  af 
forrige  årh.  ikke  var  modent  til  dette  gode.  Og  med  hvor 
megen  iver,  ja  forbitrelse,  end  den  absolute  skrivefrihed  for- 
svaredes af  P.  A.  Heiberg,  Birckner  og  andre,  syntes  den 
ofientlige  mening  dog  at  stille  sig  noget  tvivlende  overfor 
den.  En  adresse  med  300  underskrifter  bad  kongen  om  at 
råde  bod  på  den  forargelige  tilstand  -).  Det  går  ikke  an 
her  kun  at  regne  med  de  unge,  der  var  gennemsyrede  af 
den  europæiske  revolutionsånd  og  i  reglen  var  de,  der 
råbte  højst  og  stærkest.  De  besindigere  og  mere  modne 
så  anderledes  på  sagen,  uden  at  man  derfor  kategorisk  kan 


*)  Baggesens  Biographie.     II.     Tillæg  XXV. 

")  Brandts    erklæring   i   anledning    af  kommissionen    I797    (Arkivet    på 
Pederstrup). 

stille  dem  i  reaktionens  rækker.  Reventlow  udtalte  således 
i  statsrådet,  at  det  kun  synes  forfatterne  at  være  magt- 
påliggende at  skrive  noget  fornærmeligt  eller  ugudeligt,  som 
opvækker  publici  nysgærrighed.  Skal  der  opretholdes  følelse 
og  kærlighed  i  folket  til  det,  som  er  godt.  vil  det  være 
nødvendigt  at  stanse  pressefrihedens  misbrug. 

Når  hertugen  nu  stiller  sig  på  denne  side,  er  det  i  nøje 
samklang  med  hans  øvrige  optræden  i  disse  år.  Den  bærer 
overalt  spor  af,  at  hans  mening  er,  at  man  vistnok  er  kom- 
men for  vidt,  og  derfor  må  holde  igen. 

Det  er  allerede  ovenfor  vist  (s.  57),  hvorledes  han 
klager  over,  at  en  stor  del  af  den  akademiske  ungdom  øder 
sin  tid  på  at  sammenmakke  en  mængde  umodne  skriblerier, 
hvis  hensigt  kun  er  at  fiske  i  rørt  vande,  tale  til  folks  dår- 
ligere instinkter  og  skaffe  deres  forfatter  en  indtægt.  Og  i 
et  brev  til  professor  Abildgaard,  hvem  han  lykønsker  til 
pladsen  som  formand  for  det  »selskab  af  hæderfulde  mænd, 
der  under  navn  af  det  Skandinaviske  selskab  agter  at  stifte 
en  nøjere  forening  af  Danmarks  og  Sveriges  litteratur« 
råder  samme  tone  i):  »Det  var  og  tid  at  foretage  noget 
alvorligt  til  at  råde  bod  på  det  ustyr,  der  beskæmmer  den 
nyere  litteratur.  Den  stive,  ensidige  systemånd,  der  truer 
at  udbrede  sig  over  hele  litteraturen  og  langt  fra  at  ligne 
beskeden  visdom,  bærer  alle  det  rasende  sværmeris  skelne- 
mærker, må  bestrides.  Kådheden,  hvem  intet  er  helligt,  og 
der  kun  stedse  vil  storme  og  nedbryde,  uden  tillige  at  op- 
bygge påny,  eller  skåne  og  befæste  det  tilværende  gode, 
må  drives  tilbage.  Litteraturen  må  ophøre  at  fremstille  en 
kampplads  for  rå,  nedrige  lidenskaber,  og  den  med  gavnlig 
videnskabs  herredom  tilbagevendende  urbanitet  må  med 
skændsel  og  skam  tilbagevise  pøbelens  sprog,  hvor  .det 
henhører.«     Det  er  da  kun  i  overensstemmelse  hermed,  når 


^)  Aftrykt  i  »Den  nordiske  Tilskuer«   1816.     Nr.   16. 

hertugen  i  anledning  af  »Aristokraternes  Katechismus«  kalder 
Malthe  Conrad  Bruun  »ein  elender  bube«  ^). 

I  1797  blev  omsider  nedsat  en  kommission  bestående 
af  generalauditør  Nørregaard,  Ove  Malling,  justitsråd  Frisch 
og  professor  Cold,  der  skulde  udarbejde  et  forslag  til  trykke- 
frihedens indskrænkning.  Imidlertid  tilfredsstillede  kommis- 
sionens udkast  til  en  forordning  ikke  statsrådet,  og  hertugen 
var  den,  der  talte  ivrigst  derimod:  Kommissionen  havde 
fra  først  af  stillet  sig  på  et  urigtigt  standpunkt,  og  dens 
arbejde  var  derfor  blevet  mislykket.  Af  denne  grund  turde 
der  dog  ikke  være  anledning  til  at  stanse  det,  da  sagen 
allerede  var  bleven  temmelig  udbredt,  og  pressens  tøjlesløs- 
hed kun  vilde  vokse,  hvis  det  nu  blev  henlagt.  Han  frem- 
sætter derefter  selv  de  grundsætninger,  på  hvilke  efter  hans 
mening  et  nyt  forslag  burde  hvile  '^). 

Forholdene  i  Preussen  har  hertugen  her  som  ved  for- 
handlingerne om  militæret  taget  til  mønster.  I  dette  land 
findes  censur  —  skriver  han,  men  den  er  velordnet,  og  i 
så  fald  er  det  kun  tomme  fraser  at  tale  om  dens  lænker. 
Men  selv  om  man  måske  bør  betænke  sig  pa  at  genindføre 
censuren,  vil  man  i  hvert  fald  kunne  fastsætte  straffe  for 
presseforseelser,  der  »krænker  statens  og  de  enkeltes  fuld- 
komne rettigheder«.  Disse  forseelser  bør  efter  deres  karak- 
ter dels  falde  ind  under  landets  almindelige  domstoles  af- 
gørelse, dels  sortere  under  politiet.  Til  den  første  gruppe 
henregner  han  ethvert  skrift,  der  angriber  statsforfatningen 
eller  regentens  person,  som  opfordrer  til  oprør  eller  er  af 
injurierende  art.  Derimod  må  det  nok  kunne  tillades  ganske 
abstrakt  at  drøfte  fortrin  og  mangler  ved  en  anden  stats- 
forfatning.    Til  den  sidste  gruppe   må  de  skrifter  henføres. 


^)  Baggesens  brevveksling,  nr.  55. 

-)  De  enkelte  kommissionsmedlemmers  og  hertugens  erklæringer  findes 
i  pakken  vedr.  frdn.  -* ,,   1799.     Rigsarkivet. 

som  spotter  religionen  eller  bevidst  kan  fremme  irreligiøsitet 
eller  religiøs  gæring,  fremdeles  skrifter  af  usædeligt  indhold 
og  skrifter,  der  indeholder  skjulte  angreb  på  regeringen. 
Forfatterne  til  denne  anden  klasse  af  skrifter  vil  hertugen 
med  den  humanitet  og  tolerance,  som  aldrig  svigter  ham, 
dog  ikke  have  straffede  —  »thi  straf  for  straffens  skyld  er 
hævn«  — ;  men  politiet  skal  gennemlæse  ethvert  trykt  skrift, 
før  det  bringes  i  handelen,  og  undertrykke  det,  hvis  det 
forsynder  sig  mod  et  af  de  sidstnævnte  punkter.  Dog  skal 
politiet  være  liberalt  instrueret.  —  Et,  som  man  let  vil  se, 
for  forfatter  og  forlægger  ikke  synderligt  praktisk  forslag. 

Hertugen  værger  sig  bestemt  mod  den  opfattelse,  at 
det  skulde  være  hans  hensigt  at  ville  gribe  ind  i  den  al- 
mindelige forhandlingsfrihed.  Ethvert  religiøst  og  moralsk 
spørgsmål  bør  kunne  behandles,  selv  om  det  ikke  opfattes 
i  overensstemmelse  med  den  almindelige  mening.  I  modsat 
fald  vilde  man  kunne  berøve  ethvert  religiøst  parti  lejlighed 
til  at  udtale  sig,  ja  undertrykke  det,  hvad  der  vilde  være 
det  skammeligste  åndsdespoti.  Når  hertugen  endog  intet 
har  imod  at  drage  spørgsmålet  om  guds  eksistens  og  mo- 
ralens grundvold  med  ind  i  diskussionen,  viser  dette  klart, 
at  han  ikke  har  hørt  til  dem,  der  billigede  assessor  Collet'?, 
afskedigelse  i  1797,  fordi  han  havde  tilladt  sig  at  formene, 
at  dyd  og  atheisme  ikke  var  uforenelige.  Tværtimod  kan 
det  formodes,  at  han  netop  har  fremdraget  dette  punkt  for 
derved  at  give  forfægterne  af  hin  sag  et  velfortjent  hip. 
Man  kan  overhovedet  ingenlunde  beskylde  hans  forslag  for 
at  være  Uliberalt.  Det  er  mere  formen  end  indholdet,  han 
vil  tillivs,  og  at  han  har  følt  sig  frastødt  af  den  mangel  på 
urbanitet,  som  klæbede  ved  størstedelen  af  de  udkomne 
skrifter,  vil  man  billigvis  ikke  kunne  bebrejde  ham. 

Hele  dette  spørgsmål  synes  at  have  interesseret  her- 
tugen stærkt,  og  han  ønskede,  at  det  ny  lovforslag  ikke 
skulde   udarbejdes   i  kancelliet,    men  i  statsrådet,    i   hvilket 

fald  han  tilbod  at  påtage  sig  dette  arbejde.  Som  bekendt 
blev  det  imidlertid  Colbjørnsen,  der  konciperede  frdn.  af 
27.  septbr.   1799. 

Om  hertugens  stilling  til  landboreformerjie  véd  vi  såre 
lidet.  Vi  har  kun  en  enkelt  udtalelse  at  støtte  os  til,  men 
denne  giver  os  ret,  når  vi  formoder,  at  hertugens  umis- 
kendelige standsfordomme  og  skarpe  sondren  mellem  sam- 
fundets forskellige  lag  ikke  har  gjort  ham  til  en  ven  af  disse. 
Måske  er  det  også  på  dette  område  gået  ham  som  ved 
mange  andre  lejligheder,  hvor  vi  har  set,  at  han  i  begyndelsen 
var  frihedsmand,  men  hvor  tiden  tvang  ham  til  at  skifte 
position.  Hemiings  udtaler  sig  i  følgende  lidet  velvillige 
ord  om  ham:  »Hertugen  er  en  ivrig  herremand,  som  man 
har  kaldet  det,  og  som  sådan  er  han  uforsonlig  stemt  mod 
alt,  hvad  der  i  de  senere  tider  er  sket  til  bondestandens 
opkomst  og  oplysning,  fordi  hans  forfædre  ved  deres  liberale 
tænkemåde  har  forringet  hans  indkomster  med  6000  rdlr.« 
Rigtignok  stemmer  denne  udtalelse  ikke  med  de  økonomiske 
reformer  af  universitetets  gods,  som  blev  gennemførte  under 
hertugens  patronat;  men  på  den  anden  side  kan  det  jo  ikke 
absolut  benægtes,  at  han  har  indtaget  en  noget  skarpere 
stilling  som  privat  godsejer.  I  hvert  fald  er  det  vist,  at 
hertugen  modsatte  sig  den  ny  tiendeordning,  der  var  ud- 
arbejdet af  landbokommissionen  1804,  og  som  var  sidste 
nummer  på  reformprogrammet.  Den  gik  ud  på  at  afløse 
tiende  i  kærven  med  tiende  i  en  én  gang  for  alle  fastsat 
årlig  pengesum.  Mange  godsejere  modsatte  sig  dette  for- 
slag, de  betragtede  som  et  indgreb  i  deres  rettigheder.  De 
vilde  i  det  højeste  gå  ind  på  at  slutte  tiendeakkorden  på 
åremål,  og  hertugen  var  af  samme  mening.  Man  må  imidler- 
tid betænke,  at  han  ikke  alene  har  talt  for  sig  selv,  men 
også  for  universitetet  og  de  stiftelser,  hvis  styrelse  var  ham 
betroet.     Det  ansås  nemlig  i  hin  tid  for   urimeligt,    at   ejer- 

manden  ikke  skulde  have  fordel  af  den  forøgede  produk- 
tion, som  man  kunde  vente,  og  man  overså  ganske,  at  en 
stedse  voksende  tiendeydelse  vilde  blive  en  byrde,  som 
jorden  ikke  kunde  bære.  Den  ny  tiendeordning  trådte 
også  forst  i  kraft  i  1810,  efter  at  hertugen  havde  trukket 
sig  tilbage  fra  sine  embeder  i). 

Om  hertugens  øvrige  færden  i  de  her  omhandlede  år 
(c.  1794 — c.  1805)  vides  så  godt  som  intet.  Et  enkelt  træk  kan 
dog  fremdrages,  der  konstaterer  hans  udprægede  tilbageholden- 
hed og  forsigtighed,  og  vel  også  kan  opfattes  som  pegende 
i  retning  af  voksende  konserv^ative  tilbøjeligheder.  Det  er, 
da  historikeren  Vedel  Simonsen  søger  om  tilladelse  til  at 
benytte  arkivalier  til  en  Griffenfeldts  historie,  og  hertugens 
betænkning  afæskes  herom.  Da  Grififenfeldt  spiller  en  så 
vigtig  rolle  i  suverænitetens  og  kongelovens  historie,  mener 
hertugen,  at  man  må  være  yderst  betænkelig  ved  at  give 
en  historiker,  hvis  takt  man  endnu  ikke  kender,  adgang  til 
statsforhandlingernes  historie.  Det  synes  ham  rådeligst,  at 
denne  del  af  Danmarks  historie  forbliver  i  det  halvmørke, 
som  hviler  over  den.  Vil  forfatteren  derimod  ikke  skildre 
Grififenfelds  statsstyrelse,  men  indskrænke  sig  til  at  skrive 
processens  historie,  er  der  formentlig  ingen  grund  til  at 
nægte  ham  at  gennemgå  procesakterne-). 


Vi  ville  som  slutning  på  dette  afsnit  fremdrage  et  brev 
fra  hertugen  til  hans  søster  som  et  vistnok  i  høj  grad 
konkret  udtryk  for  de  følelser,  der  rørte  sig  i  hans  indre  i 
den  sidste  del  af  perioden-^).     Han  var  kommen  vel  til  ende 


^)  Ørsted:  Af  mit  Livs  og  min  Tids  Historie.  III.  s.  129  fif. 
-)  Brev  til  kronprinsen  af  1807.     Rigsarkivet. 
■')  Originalen  i  arkivet  på  Primkenau. 

med  en  stor  opgave,  men  følte  sig  endnu  ikke  tilfredsstillet 
herved.  Han  kræver  endnu  mere,  og  med  sin  stærke 
selvhævden  føler  han  det  som  et  savn,  at  han  har  måttet 
nøjes  med  at  forberede  vejen  for  den  enkelte  til  forbedret 
kundskab  og  dannelse.  Han  vil  mere,  han  vil  være  som 
en  lærer  for  hver  især,  vise  ham,  hvorledes  livet  skal  leves 
—  et  stort  og  for  et  forstandsmenneske  mærkeligt  højt- 
flyvende mål.  Kun  når  hertugen  således  ganske  privatissime 
åbner  sig  for  en  fortrolig,  mærker  vi  endnu  noget  til 
idealisten  fra  ungdomsdagene.  Han  er  ellers  overalt  veget 
for  realisten,  for  den  praktiske  styrer  af  undervisningsvæsenet. 
Brevet  viser  os  fremdeles,  at  han  står  ene,  føler  sig  for- 
ladt. Nu  da  den  store  opgave  er  fuldbragt,  har  han  intet 
mere  at  gøre.  Han  søger  et  nyt  mål,  men  kan  ikke 
finde  det: 

»Kære  søster! 

Jeg  er  atter  i  meget  hypokondert  lune,  der  sandsynlig- 
vis blot  er  følgen  af  en  forandring  i  min  dyriske  maskine. 
Over  denne  stemning  skulde  rigtignok  det  menneske  kunne 
byde,  som  har  gjort  det  til  sin  grundsætning  i  alle  til- 
fælde at  kunne  styre  sin  ånd  og  sjæl.  Men  såvidt  er  jeg 
endnu  ikke  nået.  Mit  ideal  om,  hvad  jeg  vil  være,  hvad 
jeg  bør  gøre  og  virke,  synes  mig  idag  endnu  mere  uopnåe- 
ligt og  fjærnt  end  nogensinde  før  —  det  har  ganske  ned- 
slået følelsen  af  mine  kræfter  og  af  mit  værd.  Jeg  véd 
ikke  af  nogen  anden  kilde  til  mit  mismod  end  denne; 
i  hvert  fald  er  det  den  hovedkilde,  hvorfra  alt  det  andet 
udspringer. 

Måske  er  mit  ideal  for  højt,  måske  er  det  overhovedet 
uopnåeligt  for  et  menneskes  svage  kræfter,  eller  i  hvert 
fald  for  mine  specielle  anlæg.  Jeg  har  endnu  aldrig  ret 
anstillet  en  sammenligning  mellem  dem.  Jeg  har  endnu 
aldrig  tydelig  udviklet  det  for  mig  selv;  men  en  altid  noget 

uklar  følt,  men  dog  stor  og  kraftig  trang  til  virksomhed  og 
til  at  vise  velvilje  er  et  hovedtræk  hos  mig;  men  denne 
energi  skulde  være  af  en  mere  åndelig  karakter,  mere  bestå 
i  at  udkaste  velgørende  og  meget  omfattende  planer  og  i 
at  våge  over  deres  realisation,  end  i  at  befatte  mig  med 
økonomiske  og  politiske  sager,  fulde  af  detaljer  o.  1.; 
—  lovgivning  derimod,  opdragelsesvæsnet,  sædernes  dan- 
nelse, nationens  oplysning,  almindelige  planer,  som  bringer 
alle  statsforfatningens  forskellige  grene  ind  under  et  fælles 
mål  —  det  var  genstande,  som  jeg  kunde  ønske  mig  at 
have  at  gøre  med  som  statsmand.  Jeg  vilde  gærne  selv 
være  en  af  de  mest  fuldkomne  og  største  mænd,  ikke  alene 
i  henseende  til  mine  åndsevners  storhed  og  udvikling  eller 
til  det  mål  af  kundskaber,  jeg  kunde  ønske  mig,  men  også 
i  henseende  til  den  moralske  side  ved  mine  tilbøjeligheder; 
dog  har  det  sidste  mindre  at  sige,  da  det  nødvendigvis  er 
en  følge  af  hint.  Et  til  en  vis  grad  dannet  menneske  har 
altid  kun  velordnede  tilbøjeligheder.  Jeg  vilde  ønske  at 
være  som  lærer  og  ven  for  ethvert  menneske  og  hos  et- 
hvert menneske  at  nyde  den  anseelse,  i  hvilken  en  højagtet 
og  elsket  ven  og  lærer  står;  ytringerne  af  andres  kærlighed 
skulle  tillige  indeholde  tavse  indrømmelser  af  min  åndelige 
og  moralske  overlegenhed.  Intet  vilde  gøre  mig  lykkeligere 
end  denne  følelse.  Men  jeg  er  for  velvillig  og  klog  til  at 
ytre  sligt.  Men  hvor  meget  hører  der  ikke  også  til  for  at 
nå  en  sådan  højde!  Jeg  mistvivler  ikke  om  mit  naturlige 
anlæg  dertil,  men  selv  det  bedste  anlæg  kræver  en  om- 
hyggelig dannelse;  plan  og  orden  må  iagttages,  og  for  at 
skaffe  sig  disse  må  man  kunne  overse  hele  vejen,  hvad 
jeg  ikke  kan. 

]eg  taler  med  dig  som  med  mig  selv;  jeg  fremlægger 
hele  min  tænkemåde  for  dine  øjne.  Du  vil  se,  at  jeg 
sværmer,  thi  sværmeri  blander  sig  i  denne  stemning;  men 
selv  om  du  netop   derfor  vil   beklage   mig,    så  vil   du   ikke 


holde   mig   uværdig  til  din  agtelse;   thi    der  er  ikke  så  lidt 
ædelt  i  dette  sværmeri. 

Tilgiv  mig,  hvis  denne  tale  synes  dig  noget  stolt. 
Forfængelighed  er  i  dette   øjeblik  sikkert  ikke    dens   kilde. 

Jeg  må  vistnok  gennemgaa  mange  smertefulde  kriser, 
før  det  overdrevne  og  falske  i  mine  ovenfor  fremlagte  planer 
bliver  udskilt.     Hvem  véd,  om  det  vil  lykkes  mig  i  dette  liv? 

Måtte  jeg  dog  finde  en  ven,  som  kunde  angive  mig 
vejen!  Hvor  er  han?  Jeg  kender  ingen;  han  måtte  have 
gennemvandret  den  samme  vej,  ad  hvilken  jeg  nu  vandrer, 
og  allerede  gennem  prøvelser  være  nået  til  målet:  en  med 
naturen  mere  overensstemmende  tænkemåde,  for  ganske  at 
kunne  gå  ind  på  min  nuværende,  og  for  at  kunne  give  mig 
trådene  i  hånden,  ved  hvilke  jeg  kunde  finde  ud  af  Laby- 
rinthen. Det  er  endda  næppe  rimeligt,  at  jeg  kunde  nå 
til  en  så  vedholdende  høj  grad  af  ærbødig  agtelse  for  et 
menneske,  hvad  dog  vilde  være  nødvendigt  for  ganske  at 
lede  mig. 

Det  måtte  da  være  en  Pythagoræisk  ven,  hvem  min 
fuldkommengørelse  vilde  være  ligeså  magtpåliggende  som 
mig  selv.  Sådanne  mennesker  er  sjældne.  Jeg  har  endnu 
aldrig  truffet  på  nogen.  —  Dog  jeg  må  bryde  af;  jeg 
sværmer.     Det  er  på  tide,  at  jeg  hører  op.     Lev  vel. 

Frederik  Christian.« 

okyerne  begynder  at  tårne  sig  i  horizonten.  Trods 
kontrasten  mellem  kronprins  Frederiks  og  hertugens  karakter, 
havde  forholdet  mellem  dem  hidtil  været  venskabeligt.  Vi 
har  set,  at  der  endog  var  enkelte  punkter,  på  hvilke  de 
måtte  siges  fuldt  ud  at  sympathisere.  Når  det  nu  lidt 
efter  lidt  kølnedes  for  tilsidst  at  slå  ud  i  hæftig  uvilje  og 
et  stærkt  brud  fra  hertugens  side,  var  dette  en  følge  af  de 
politiske  konstellationer.  Et  indgreb  fra  regeringens  side  i 
hertugens  formentlige  rettigheder  kan  der  vistnok  også  være 
grund  til  at  betragte  som  bestemmende  for  hans  personlige 
holdning,  som  vi  straks  skal  se.  Derimod  vil  det  være 
ganske  misvisende  med  Lorentzen  allerede  nu  at  drage  det 
nationale  spørgsmaal  med  ind  i  undersøgelsen.  Dette 
rejstes  først  —  og  endda  kun  delvis  —  af  de  hertugelige 
efterkommere.  For  så  vidt  man  virkelig  kunde  tale  om, 
at  »ensidige  danske  tendenser«  gjort  sig  gældende  hos 
regeringen  i  styrelsen  af  Slesvig  og  Holsten  —  og  det  var 
jo  netop  manglen  heraf,  man  senere  har  bebrejdet  Frederik 
VI's  regering  —  var  hertugen  i  hvert  fald  ingen  mod- 
stander heraf.  Ikke  én,  men  gentagende  gange,  udtaler 
han  sin  nøje  tilslutning  til  Danmark,  føler  sig  som  dansk 
borger,  og  vi  må  desuden  vel  erindre,  at  der  dengang 
ingen   sydlig  nabomagt  eksisterede,   der  i  en   ultra-national 

følelse     kunde     puste     vind     i     sejlene     for     en     antidansk 
bevægelse. 

Den  første  anledning,  hvor  jeg  mener  at  kunne  spore 
en  alvorligere  følelse  af  forurettelse  hos  hertugen,  skriver 
sig  allerede  fra  1804.  Det  er  flygtigt  berørt  ovenfor  ved 
omtalen  af  faderen  (s.  3)  og  drejer  sig  om  den  i  sin  tid 
ved  mageskiftet  af  de  Plonske  godser  med  den  danske 
regering  (»successionsforliget«)  tilståede  frihed  for  over- 
ordentlige skatter  for  hertugen  og  hans  »domestici«.  En 
kongelig  kommission  vilde  nu  i  1803  fortolke  »domestici« 
som  tjenestefolk;  hertugen  viser,  at  skattefriheden  imidler- 
tid hidtil  har  gældt  ikke  alene  hans  kavalerer  og  damer, 
men  også  alle  folkene  på  de  hertugelige  gårde.  Kom- 
missionen har  ganske  vist  henstillet  til  den  kongelige  nåde 
vedblivende  også  at  indrømme  dette,  men  det  frabeder 
hertugen  sig  i  et  brev  til  kronprinsen  bestemt  i).  Han 
ønsker  ikke  at  modtage  som  en  nåde,  hvad  han  kan 
fordre  som  ret.  Friheden  for  skat  beroer  hvorken  på 
usurpation  eller  gunst;  den  er  ganske  simpelt  en  erstatning 
for  et  offer,  familien  i  sin  tid  har  bragt  regeringen,  og 
som  sådant  dyrt  nok  købt.  Kongen  har  desuden  under- 
tegnet denne  kontrakt  ikke  som  landsherre,  men  som  chef 
for  en  ældre  linje  med  en  yngre  linje.  Hele  familiens 
gamle  arv  er  nu  i  kongehusets  besiddelse  —  den  sidste 
re.st  har  hertugens  fader  frivilligt  afstået  mod  et  ringe 
ækvivalent.  »Skulde  det  nu  —  spørger  hertugen  —  være 
foreneligt  med  retfærdighed  og  højmod  også  at  ville  gøre 
indgreb  i  denne  erstatning?  Og  i  dette  øjemed  give  forliget 
en  anden  fortolkning,  end  kontrahenterne  har  tænkt  sig.?« 
Vilde  det  ikke  være  både  liberalere  og  klogere  for  en 
ubetydelig  fordels  skyld  en  gang  for  alle  at  fjærne  ethvert 
nok    så  'ringe    påskud    til    klage    over    kontraktens    mislig- 


1)  Brev  af  "/^   1804.     Rigsarkivet. 

holdelse?  —  Sikkert  nok  har  hertugen  ret  i,  at  det  vilde 
være  klogere. 

Endelig  reserverer  hertugen  sig  mod  den  tanke,  at 
udelukkende  personlige  interesser  har  bragt  ham  til  at 
gribe  pennen  i  denne  sag.  Men  det  er  hans  pligt  som 
chef  for  familien  at  handle,  som  han  gør;  og  han  håber 
bestemt,  at  kongen  ikke  vil  gøre  nogen  indskrænkning  i 
de  få  familierettigheder,  man  endnu  har  tilbage.  Det  må 
ikke  anses  for  hykleri,  når  hertugen  udtrykker  sig  således. 
Vi  vil  i  det  følgende  flere  gange  få  lejlighed  til  at  påvise, 
at  slægtsfølelsen  og  de  dynastiske  interesser,  er  meget 
stærkt  udviklede  hos  ham,  og  at  han  vil  føle  ansvaret 
hvile  på  sig,  såfremt  han  nogensinde  undlader  at  forsvare 
slægtens  ret.  Denne  ensidige  betoning  af  familiebåndene 
hænger  formodentlig  sammen  med  familiens  isolerede  liv 
nede  på  Als  gennem  mange  slægtled.  Man  glemmer  det 
store  for  at  tænke  på  det  små. 

Tonen  i  denne  skrivelse  tyder  på,  at  hertugen  har 
følt  sig  krænket  og  er  bleven  uretfærdigt  behandlet;  ellers 
vilde  han  næppe  have  skrevet  så  djærvt.  Sagen  må  vist- 
nok være  bleven  ordnet  til  hans  tilfredshed,  thi  vi  hører 
ikke  mere  om  den.  —  Et  endnu  kraftigere  bevis  på  ha,ns 
energi  i  at  værge  slægtens  rettigheder  finder  vi  i  1806. 

I  dette  år  fandt  det  tyske  riges  opløsning  sted. 
Holsten  var  bleven  løst  fra  sin  forbindelse  med  dette;  og 
da  man  ikke  ønskede  at  knytte  det  til  de  midlertidig  op- 
rettede, nordtyske  eller  westfalske  forbund,  var  der  kun  én 
udvej  åben:  at  knytte  det  ved  en  statsretslig  forbindelse 
til  kongeriget.  Navnlig  vakte  den  forhåndenværende  poli- 
tiske situation  trods  dens  vanskelighed  kronprinsregentens 
interesse.  Der  bestod  et  underligt  misforhold  mellem  hans 
lyst  og  ærgærrighed  til  at  herske  over  større  landområder 
og  evner  til  at  regere  disse.  Det  simpleste  vilde  være 
uden    videre    at    inkorporere    Holsten    under    den    danske 

krone  og  ved  en  deklaration  erklære  den  Sønderborgske 
linjes  arveret  til  Holsten  ugyldig,  hvad  måske  kunde  for- 
svares, da  der  ingen  fordring  var  fremkommet  ved  Christian 
VII's  forlening  med  Holsten  i  1788  med  hensyn  til  den 
Augustenborgske  slægts  simultanforleningsrettigheder;  disse 
var  heller  ikke  udtrykkeligt  blevne  godkendte  i  anledning 
af  den  Plonske  cessionsakt  i),  men  anerkendtes  almindelig 
af  den  danske  regering,  så  meget  mere  som  man  ved  mage- 
skiftet med  Rusland  i  1773  var  gået  ind  på,  at  kun  den 
mandlige  arvefølge  skulde  gælde  for  »den  gamle  gottorpske 
del«  af  Holsten.  Derfor  ømmede  man  sig  nu  ganske  natur- 
ligt ved  med  ét  slag  uden  begrænsning  at  udslette  disse. 
Der  fandt  imidlertid  forhandlinger  sted,  om  det  ikke  lod  sig 
gøre;  disse  kom  hertugen  af  Augustenborg  for  øre  og  havde 
hans  kraftige  interpellation  i  statsrådet  til  følge,  som  vi  ret 
straks  skal  se.  Frederik  VI  ønskede  det  vistnok  også,  men 
formodentUg  efter  samråd  med  Chr.  Bernstorff,  der  var  hos 
kronprinsen  i  Kiel,  opgav  man  at  indføre  noget  derom  i 
patentet  af  9.  september. 

Ordlyden  af  dette  blev  følgende:  »Vort  hertugdømme 
Holsten,  vort  herskab  Pinneberg,  vort  grevskab  Rantzau  og 
vor  stad  Altona  skal  herefter  under  den  fælles  benævnelse 
hertugdømmet  Holsten  være  forbundne  med  det  hele,  vort 
scepter  undergivne  monarki  som  en  i  enhver  henseende 
fuldkommen  nadskilt  (v'dllig  ii7igetrennt)  del  af  samme  og 
således  fra  nu  af  alene  stå  under  vor  egen  uindskrænkede 
regering.«  Dette  aktstykke  udmærkede  sig  ikke  ved  tyde- 
lighed eller  ved  præcision.  Holstens  fremtidige  stilling  var 
ikke  klart  fremsat  og  navnlig  frembød  ordet  ^^  ungetre nnt'f. 
senere  fortolkere  en  hård  nød   at   knække.     Forfattere  med 


')  J.  E.  Larsen :  Om  Simultanforlehningsinstitutet  med  Hensyn  til  Succes- 
sionen i  Hertugdømmet  Holsten  (Anti-slesvigliolst.  Fragmenter  II)  s.  36 
jfr.  også  Saml.   Skrifter  I  R.  III. 

slesvig-holstenske  sympathier  ^)  har  med  iver  hævdet,  at 
regeringen  listigt  undgik  at  bruge  den  glose,  som  nøje  vilde 
svare  til  dets  usurpatoriske  hensigter:  »unsertrennlzck<s.  (uad- 
skillelig) og  derfor  hjalp  sig  med  det  vage  og  intetsigende 
^ungetrenntv..   »Så  betegnende  hint  var,  så  intetsigende  dette.« 

På  den  anden  side  har  en  så  dansksindet  forfatter  som 
Wegener  i  virkeligheden  vistnok  næret  samme  opfattelse 
med  hensyn  til  grundbetydningen  af  de  tvende  ord.  Skønt 
han  langt  fra  udtrykker  sig  klart  om  hertugdømmets  stilling 
til  Holsten,  mener  han  øjensynligt,  at  »unzertrennlich«  måtte 
indbefatte  en  så  skarp,  næsten  usurpatorisk  tilknytning  til 
kongeriget,  som  tænkes  kunde.  Derfor  nøjedes  man  med 
det  noget  mildere  »ungetrennt«,  hvis  betydning  han  imidler- 
tid ikke  prøver  på  at  præcisere.  Wegener  angiver  Chr. 
Bernstorff  som  ophavsmand  til  dette  ord,  og  erklærer  det 
for  en  skammelig  usandhed,  at  man  skulde  have  tænkt  på 
at  bruge  »unzertrennlich«  her  2).  Både  den  første  og  sidste 
af  disse  påstande  er  urigtige. 

Imidlertid  har  også  Droysen  &  Samwer  ganske  uret  i 
deres  argumentation  med  hensyn  til  de  to  ords  fortolkning. 
Sagen  forholder  sig  noget  anderledes,  end  almindelig  antaget. 
Skønt  det  ikke  ligger  i  planen  for  dette  skrift  at  gennemgå 
Holstens  inkorporations  historie,  tør  vi  dog  ikke  gå  denne 
sag  helt  forbi,  da  adskilligt  i  den  gængse  opfattelse  trænger 
til  korrektion. 

Koncepten  til  patentet  —  formodentlig  udarbejdet  af 
Bernstorff  og  kronprinsen  i  forening  —  blev  sendt  til  Møsting, 
for  at  han  kunde  gennemlæse  den  og  knytte  sine  bemærk- 
ninger dertil.  Det  pågældende  sted  lød  i  denne  koncept 
som  følger:   y>Unser  herzo^thum  Holstein,  unsere  herrschaft 


')  Droysen  &  Samwer:     Die  Herzogthiimer  Schleswig-Holstein  und  das 

Konigreich  Danemark,  s.   15.     Ligeledes  Lorentzen  i  sin  biografi. 
^)  Wegener:    Actenmassige  Beitrage,  s.  83,  note  118. 

Pinneberg,  unseregrafschaftRaunzau  und  unsere  stadt  Altona 
sollen  fortan  unter  der  gemeinsamen  beiiennung  des  Jierzog- 
tkiims  Holstein  mit  dent  gesavimten  staatsk'orper  der  unserm 
k'onigl.  scepter  tintergebenen  monarchie  durch  eine  nnd  die- 
selbe  verfassiing  vereinigt,  mtd  solchemnach  von  jeder 
fremden  beziehung getrennt,  unserer alleinigen umimschrånkten 
regieriing  iinterworfen  seyn.«  Da  Møsting  sendte  koncepten 
rettet  tilbage,  vedføjede  han  en  skrivelse,  hvori  han  be- 
mærker, at  han  har  haft  de  samme  hovedpunkter  for  øje 
som  kronprinsen,  nemlig:  i)  Holstens  adskillelse  fra  det 
tyske  rige,  2)  »Die  iinzertrennliche  verbindung  dieses 
herzogthums  mit  dem  konigreich«.  Men  som  man  har  om- 
formet dette  udtryk  i  konceptens  ordlyd,  finder  Møsting 
det  for  svagt.  Denne  siger  ikke  andet,  end  at  kongeriget 
og  hertugdømmet  skal  forenes  ved  én  og  samme  forfatning, 
men  antyder  ikke  den  forøgede  magt,  den  rene  inkorporation 
(med  forandret  arvefølge),  som  man  dog  tilstræber.  »Så 
længe  Holsten  ikke  bliver  erklæret  for  en  integrerende  del 
af  det  danske  monarki  og  en  i  samme  inkorporeret  provins, 
har  man  ikke  sørget  for  den  vedblivende  udelte  opret- 
holdelse og  for  kongens  hele  magt«.  I  overensstemmelse 
hermed  foreslår  han  da  først,  at  man  skal  undgå  for  hyppigt 
at  bruge  benævnelsen  »hertugdømmet  Holsten«,  da  man 
ligesom  derved  sanktionerer  dettes  suveræne  stilling,  og 
dernæst  mener  han  at  forhøje  virkningen  af  det  tilsigtede 
ved  at  omredigere  det  pågældende  sted  på  følgende  måde: 

» Unser  herzogthiim.  Holstein sollen  fortan  .  ,  .  mit 

dem  gesammten  staatsk'orper  der  unserm  kd7iigl.  scepter 
untergebenen  mo7iarchie  als  ein  in  jeder  b e zie hung  v ol- 
lig  ungetrennter  theil  derse Iben  verbunden  U7id  sol- 
chemnach von  71U71  a7i  U7iserer  alleinige7i  U7i7i77ischrd7ikte7i 
bot77tåssigkeit  U7iterworfe7i  sey7i<.<  i). 


^)  Pakken   »Stemanniana«   i   »Kongens  Kabinetsarkiv«.     Rigsarkivet. 

Som  man  ser,  fulgtes  Møstings  forslag  på  en  ubetydelig 
undtagelse  nær.  Det  er  altså  ham  og  ikke  Bernstorff,  ordet 
»ungetrennt«  skyldes,  og  meningen  med  dette  skal  efter 
Møstings  opfattelse  da  tydeligt  nok  være  den,  at  det  ud- 
trykker styrkegraden  for  Holstens  tilknytning  til  kongeriget, 
at  det  binder,  ikke  slapper,  forstærker  virkningen,  ikke 
svækker  den.  Om  Mosting  har  været  heldig  med  valget 
af  glose  eller  ej,  vil  man  kunne  strides  om;  det  kan  forså- 
vidt  være  os  ligegyldigt. 

Imidlertid  påtrænger  der  sig  uvilkårligt  den  betragtning, 
hvorfor  Mosting  skulde  anse  »ungetrennt«  for  at  være  et 
mere  adækvat  udtryk  end  »unzertrennlich«.  Den  svenske 
Chargé  d'affaires,  baron  Taube,  antog  også  de  to  ord  for 
identiske  og  gengav  dem  ved  »inséparable«  ^).  Det  må  dog 
antages  for  at  være  sandsynligt,  at  Møsting  har  haft  en  bi- 
hensigt med  just  at  anvende  dette  ord.  Ørsted,  der  på 
grund  af  sit  nøje  kendskab  til  de  pågældende  statsmænd 
kan  antages  at  være  særligt  i  stand  til  at  rede  hine  ind- 
viklede tråde  fra  hverandre,  forklarer  »ungetrennt«,  som  om 
det  blot  skulde  referere  sig  til  Holstens  indre  anliggender  og 
enkelte  dele  (Rantzau,  Pinneberg,  Altona  osv.),  hvis  ind- 
byrdes sammenhæng  og  uadskillelig  sluttede  helhed  derved 
skulde  tilkendegives,  så  at  arvekrav  på  enkelte  dele  af  Hol- 
sten dermed  for  evig  vilde  være  tilintetgjorte.  Således  har 
Wegener  muligvis  også  tænkt  sig  det,  skønt  han  fra  sit 
standpunkt  naturligvis  ikke  holder  af  at  berøre  denne  noget 
kildne  sag;  men  at  det  ikke  er  grundbetydjiingen  af  ordet, 
bliver  klart,  når  man  ser  hen  til  patentet,  der  jo  udtrykkeligt 
sætter  Holstens  uadskillelighed  i  forbindelse  med  kongenets 
(»vollig  ungetrennter  Theil  derselbe<s.  o:  der  monarchie). 

Dog  kan  jeg  ikke  forklare  valget  af  netop  dette  ord, 
uden  det  tillige  skal  tage  henblik  på  Holstens  stilling  over- 


il E.Holm:  Danmark-Norgesudenrigspolitiske Historie  1791-1807,11,5.  lOi. 

for  sig  selv,  som  Ørsted  udvikler  det;  og  er  dette  tilfældet, 
har  man  altså  med  ét  ord  villet  pointere  to  ting:  Hol- 
stens udelte  tilknytning  til  kongeriget,  og  en  annulering 
af  de  besværlige  arveprætentioner  på  hertugdømmet. 
Var  dette  ikke  meningen  —  hvorfor  skulde  Møsting  da 
foretrække  just  dette  ord  for  »unzertrennlich«,  og  hvorfor 
skulde  så  hertugen  af  Augustenborg,  der  faldt  til  føje  og 
bad  om  undskyldning  for  sin  tidligere  optræden,  da  der 
mod  hans  forventning  intet  direkte  forlød  i  patentet  om  den 
holstenske  arv,  —  trods  sine  forsikringer  til  kronprinsen,  a!; 
han  nu  var  beroliget  —  i  de  samme  dage  skrive  til  sin 
fætter,  hertugen  af  Beck,  at  »den  hensigt  at  unddrage  de 
yngre  linjer  deres  arveret  er  tilstede  in  petto«  i)?  Dette 
sidste  moment  synes  mig  et  godt  bevis  for,  at  patentets 
mening  ligger  under  overfladen.  Hertugen  var  ikke  så  tro- 
skyldig, som  han  gav  sig  mine  af;  hans  mistænksomhed 
var  vakt,  hvad  han  også  langt  senere  vedgår,  og  grunden 
hertil  var  sikkert  den,  at  han  var  kommen  på  spor  efter, 
hvorledes  det  famøse  »ungetrennt«  med  god  vilje  kunde 
fortolkes.  — 

Efter  denne  digression  vil  vi  atter  vende  tilbage  og 
følge  hertugens  færd  i  begyndelsen  af  septbr.  1806.  Da 
hertugen  havde  hørt  om  forhandlingerne  om  Augusten- 
borgernes  arveret  til  dele  af  Holsten,  vågnede  atter  hans 
følelse  for  sin  slægt  stærkt.  Det  er  familien,  han  kæmper 
for;  en  simpel  politisk  tilknytning  har  ingen  fjende  i  ham. 
Hvis  hertugen  havde  næret  et  så  bestemt  håb  om  konge- 
stammens uddøen,  som  Wegener  gærne  vil  tillægge  ham, 
kunde  inkorporationen  —  fra  hans  synspunkt  set  —  for 
ham  eller  hans  ældste  søn  heller  ikke  være  andet  end  fordel- 
agtig.    Spørgsmålet  om  den  yngre    agnatiske   linjes   arveret 


')  Droysen  &  Samwer:     Die  Herzogthiimer  Schleswig-Holstein    und  das 
Konigreich  Danemark,  s.  28. 

til  Holsten  efter  den  kongelige  mandsstammes  død  er  altfor 
intrikat,  til  at  vi  vil  vove  videre  at  berøre  det.  Efter 
augustenborgsk  opfattelse  var  arveretten  erhvervet  ad  for- 
skellig vej  for  de  forskellige  dele.  For  den  gottorpske  del 
stillede  forholdet  sig  således:  Da  hertugen  af  Plon  byttede 
de  ved  kejserretten  ham  tilfaldne  grevskaber  Oldenburg  og 
Delmenhorst  med  andre  besiddelser  under  Christian  V, 
reserverede  han  dog  ved  det  Plonske  cessionsinstrument  af 
22.  Juni  1676  sit  hus'  agnater  arveretten  til  dem.  Da  her- 
tugen af  Plon  nu  er  stamfader  til  det  Sonderborgske  hus, 
er  altså  successionsretten  i  tilfælde  af  den  kongelige  mands- 
stammes  uddøen  forbeholdt  dette.  Nu  har  den  Augusten- 
borgske linje  ifølge  aftale  af  1633  primogenitur  i  det  Sønder- 
borgske hus,  og  da  de  to  grevskaber  i  1773  bortbyttes  med 
den  tidligere  Gottorpske  del  af  Holsten,  må  denne  tilfalde 
Augustenborgerne.  —  I  den  Pinnebergske  del  er  alle 
Christian  I's  mandlige  descendenter  arveberettigede  —  det 
vil  sige:  både  kongehuset  og  det  Sønderborgske  hus  (til- 
sammen den  kongelige  linje).  Uddør  det  første,  er  det  sidste 
arveberettiget,  hvilket  atter  vil  sige  Augustenborgerne.  Selv 
om  også  hele  mandslinjen  i  det  Sønderborgske  hus  ud- 
slukkedes, vilde  arveretten  til  Holsten  ikke  kunne  gå  over 
til  Danmark,  da  i  så  fald  det  Brandenborgske  hus,  og  ikke 
den  danske  kvindelige  linje,  vilde  være  nærmeste  arving.  — 
Blev  kongelovens  arvefølge  nu  indført  i  Holsten,  vilde  alle 
disse  udsigter  forspildes,  og  da  hertugen  —  inden  patentet 
var  udkommet  —  ventede,  at  dette  vilde  ske,  rejste  han 
ubetænksomt  og  overflødigt  i  statsrådet  d.  3.  septbr.  opposi- 
tion mod  den  påtænkte  indlemmelse  af  Holsten,  uden  direkte 
at  berøre  sine  arverettigheder,  hvad  dog  kun  var  spilfægteri. 
Hvor  bevæget  hertugens  sind  ved  denne  lejlighed  har 
været,  kan  måske  bedst  sluttes  deraf,  at  den  ellers  så  for- 
sigtige og  taktfulde  mand  begik  det  brud  på  formen  at 
kalde  J.  Bernstorff,  og  Rantzau,  første  deputeret  i  det  tyske 

kancelli,  ind  i  statsrådet,  for  at  de  kunde  hore  ham  læse 
sit  votum  op.  Da  dette  var  sket,  forlod  han  umiddelbart 
derpå  salen  efter  at  have  erklæret,  at  han  slet  ikke  vilde 
diskutere  arvespørgsmålet  for  sit  eget  vedkommende.  Han 
afgav  sit  votum  til  fremsendelse  til  kronprinsen  i). 

Hertugen  indrommede  heri,  at  det  vilde  være  uheldigt, 
om  man  lod  Holsten  tiltræde  det  nordtyske  forbund,  men 
at  dets  eventuelle  tilknytning  til  kongeriget  dog  måtte  forud- 
sætte, at  alle  privilegier  og  rettigheder  udtrykkeligt  blev 
respekterede  og  garanterede.  Det  vilde  være  en  fornærmelse 
mod  regeringen  og  kongen,  såfremt  man  troede,  at  han 
vilde  berøve  den  holstenske  agnatiske  linje  arveretten  til 
fordel  for  kongehuseis  kvindelige  linje.  »Et  sådant  rov 
vilde  fordunkle  det  ry  hos  nutid  og  eftertid,  som  regerin- 
gen har  vundet  ved  en  klog  og  retsindet  optræden«.  Men 
selv  om  man  kunde  tro  på  det  partis  sejr,  som  vilde  ofre 
det  hæderlige  for  det  nyttige,  måtte  man  i  hvert  fald  be- 
tænke ,  at  en  simpel  inkorporation  af  Holsten  i  kongeriget 
kunde  fremkalde  en  faretruende  politisk  situation,  idet 
Rusland  ifølge  traktaten  af  1773  havde  en  af  lensforbindel- 
sen  med  Tyskland  uafhængig  arveret  til  den  Gottorpske 
del  af  Holsten,  når  den  danske  kongestammes  mandlige 
linje  døde  -).  Endelig  vilde  derved  også  alle  de  yngre 
linjers  interesser  blive  skilte  fra  kongehusets,  og  et  fjendt- 
ligt forhold  kunne  opstå,  som  under  en  svag  regering  og  i 
tilfælde  af  succession  vilde  kunne  ryste  riget  ved  uro  og 
borgerkrig.  —  Konklusionen  heraf  bliver  da  den,  at  Holsten 
vel  politisk  bor  knyttes  til  Danmark,  dog  uden  at  miste 
sin  stilling  som  suverænt  hertugdomme,  og  således  at  den 
yngre  linjes  arverettigheder  bor  bevares. 


Frederik  VI's  Kabinetsarkiv.     Rigsarkivet. 

Dette  var  vel    også    en    af  grundene  til,    at  man  tilsyneladende  i  pa- 
tentet lod  arvespørgsmålet  urørt. 

Denne  erklæring  blev  ledsaget  af  følgende  bemærkning: 
»Jeg  kan  måske  have  den  ulykke  at  miste  Deres  nåde,  bifald 
og  tillid,  men  i  hvert  fald  vil  jeg  bestræbe  mig  for  ved- 
blivende at  fortjene  Deres  agtelse«.  Kronprinsen  blev  både 
forbitret  og  —  tilsyneladende  —  forundret,  og  skrev  under 
6.  septbr.  tilbage ,  at  han  havde  handlet  i  overensstemmelse 
med  fædrelandets  interesser  og  ikke  indså  det  uretfærdige 
i  sin  fremgangsmåde,  da  der  ikke  var  gjort  noget  indgreb 
i  Holstens  specielle  ret.  Han  truede  endelig  svogeren  med 
at  berøve  ham  sit  venskab.  Denne  var  dog  ikke  tilsinds 
at  give  efter  i,  hvad  han  anså  for  sin  ubrødelige  ret,  og 
svarede  d.  8.  septbr. :  »Deres  godhed  er  mig  — jeg  smigrer 
ikke  —  kærere  end  livet.  Men  kærere  end  alt  er  mig  dog 
ære  og  pligt,  og  hvad  skæbnen  end  måtte  have  bestemt 
med  mig,  vil  jeg  ikke  stå  for  min  samtid  og  for  efter- 
kommerne som  et  karakterløst  og  fejgt  menneske«  ^).  Han 
sluttede   med   at   bede    om    orlov  til  en  rejse  på  nogen  tid. 

Da  deklarationen  næste  dag  udkom ,  fik  hertugen 
lejlighed  til  at  se,  at  han  havde  taget  for  voldsomt  fat. 
Der  var  jo  intet  håndgribeligt  motiv  til  yderligere  angreb. 
Han  mente  da,  at  det  var  hans  resolute  optræden,  som  var 
skyld  i,  at  resolutionen  havde  fået  en  anden  ordlyd  end 
oprindelig  bestemt;  men  vi  véd  jo,  at  Møsting,  og  ikke 
han,  denne  gang  har  spundet  de  politiske  tråde.  Han  be- 
stræbte sig  nu  ivrigt  for  at  undskylde  sin  voldsomhed, 
takkede  kronprinsen  og  erklærede,  at  han  nu  ingen  anled- 
ning havde  til  at  rejse;  kun  vilde  han  rent  formelt  nedlægge 
en  reservation  af  de  yngre  agnaters  ret  i  arkivet.  I  et 
senere  brev  erklærer  han  dog  også  dette  for  unødvendigt, 
da  patentet  af  9.  septbr.  ingen  grund  kan  give  til  klage 
eller  forbehold,  og  frygten  for,  at  agnaternes  tavshed  kan 
blive  givet  en  for  dem  ufordelagtig  udtydning,  er  overflødig. 


M  Brev  i   »Kongens  Kabinetsarkiv«.     Rigsarkivet. 

—  »Overhovedet«  —  disse  ord  lægger  hertugen  megen 
vægt  på,  da  man  jo  fra  enkelte  sider  vilde  fremstille  hans 
arveret  til  Holsten  som  tvivlsom,  fordi  familien  i  flere 
slægtled  ikke  havde  begæret  sin  lensret  fornyet,  og  fordi 
der  indenfor  den  Plonske  og  Augustenborgske  linje  var 
sket  ustandsmæssigt  giftermål  —  »går  arveret  til  land  og 
folk  ikke  tabt  ved  tavshed;  dertil  kræves  en  formel 
renunciation  på  husets  fædrenearv.  Så  længe  denne  ikke 
eksisterer,  bliver  den  Sonderborgske  linjes  krav  retsgyldige 
i  hele  deres  omfang.  Jeg  tror  derfor,  at  jeg  for  øjeblikket 
kan  forholde  mig  rolig  uden  at  krænke  min  pligt  som  fa- 
miliens overhoved.«  Desuden  er  tiden  for  alvorlig  til  videre 
at  drøfte  dette  emne,  som  ikke  ligger  for;  det  vilde  være 
ubilligt  at  give  plads  for  særinteresser,  når  faren  truer 
fædrelandet.  »Da  stiller  enhver,  som  har  følelse  for  pligt 
og  ære,  sig  om  tronen  og  ofrer  liv  og  gods  for  den 
fælles  sag«. 

Forhandlingerne  om  det  holstenske  spørgsmål  fortes 
således  foreløbigt  til  ende,  men  om  hertugens  tilfredshed 
dermed  må  man  have  lov  til  at  tvivle.  Han  mærkede  som 
sagt  allerede  nu,  at  man  ikke  drev  helt  åbent  spil  og 
mente  vel  derfor,  at  det  var  nok  at  gøre  gode  miner  til 
slet  spil.  —  Da  han  senere  (i  1813)  atter  kommer  ind  på 
denne  sag  i  nogle  breve  til  Møsting,  udtaler  han  sig  —  nu, 
da  hans  sind  ved  de  mellemliggende  begivenheder  er  blevet 
adskilligt  bitrere  —  med  skarphed  om  regeringens  holdning 
overfor  Holsten.  Hvad  ret  havde  overhovedet  kongen  af 
Danmark  til  at  gøre  Holsten  til  en  dansk  provins.-  Han 
havde  —  ikke  som   dansk   konge,    men  som   landets  herre 

—  højtideligt  lovet  at  opretholde  landets  ret,  og  tværtimod 
dette  løfte  blev  der  givet  en  ikke  erobret  provins  forfatning 
og  lov,  der  skrev  sig  fra  den  hovedstat,  med  hvilken  den 
havde  regent  fælles.  Man  har  handlet  stik  imod  al  morali- 
tet   og  retfærdighed,    søgt   at   træde   bestående  rettigheder 

under  fødder,  og  ikke  handlet  bedre  end  den,  der  gennem 
en  uretfærdig  krig  og  ved  erobring  søger  at  udbrede  sit 
herredømme.  —  Hvad  hertugen  tidligere  delvis  havde  ind- 
rømmet var  en  politisk  nødvendighed,  véd  han  senere  ikke 
at  finde  tilstrækkeligt  dadlende  ord  for.  Men  da  var  han 
bleven  et  stykke  af  en  fanatiker;  da  skød  den  slesvig- 
holstenske uafhængighedslyst  og  trods  sin  første  spire. 


Hvad  der  hidforte  det  afgørende  brud  mellem  hertugen 
og  Frederik  VI,  var  begivenhederne  i  Sverige.  Christian 
August,  hertugens  broder,  havde  som  bekendt  under  de 
vanskelige  tider  formået  den  danske  konge  til  at  love  at 
godkende  ham  som  svensk  tronfølger.  Christian  August  så 
ikke  med  blide  øjne  på  den  danske  regerings  holdnings- 
løshed, og  det  tør  formodes,  at  han  har  påvirket  sin  noget 
svagere  broder,  med  hvem  han  stod  på  en  meget  god  fod, 
i  samme  retning.  Vi  har  jo  kunnet  konstatere  det  omslag, 
der  foregik  i  hans  følelser  overfor  Kaas,  hvem  Christian 
August  under  sit  ophold  i  Norge  havde  fattet  både  uvilje 
og  foragt  for.  Hertugen  besøgte  sin  broder  ved  Ramlosa 
i  Maj   1810  kort  før  dennes  død. 

Det  brændende  spørgsmål  var  nu,  hvem  der  skulde 
være  den  gamle  og  barnløse  Carl  XIII's  efterfølger.  Det 
var  kong  Frederiks  inderlige  ønske,  at  valget  måtte  falde 
på  ham.  Foreningen  af  de  tre  nordiske  kroner  vilde  ganske 
udslette  det  triste  skær,  som  hidtil  havde  hvilet  over  hans 
regering  som  konge.  Ved  agenter  søgte  han  også  straks 
at  sætte  sig  i  forbindelse  med  de  ledende  kredse  i  Sverige 
og  vinde  dem  for  sig.  Sympathien  for  den  danske  konge 
var  imidlertid  ikke  stor  her;  for  ikke  ret  mange  år  siden 
havde  han  været  i  landet  i  spidsen  for  en  krigsførende  hær. 

Og  for  ganske  kort  siden  havde  man  fra  dansk  side  oven- 
ikøbet  tænkt  på  en  landgang  i  Skåne.  De  svenske  var 
endnu  arvefjender  overfor  Danmark  og  omvendt.  Ikke 
mindre  afskrækkende  virkede  Frederik  VI's  kendte  util- 
bøjelighed til  at  ville  dele  regeringen  med  råd-  eller  lov- 
givende stænder.  Man  havde  faaet  tilstrækkeligt  af  enevolds- 
regimentet  under  Gustaverne  og  skottede  ikke  om  at  fort- 
sætte det.  Det  fortælles  også,  at  hertugen  havde  ladet  sig 
forlyde  med,  at  en  skandinavisk  union  kun  vilde  være  mulig, 
når  de  tre  riger  fik  en  fælles  fri  konstitution  og  arvefølge. 
Men  dette  vilde  i  hvert  fald  kræve  Ruslands  —  fri  eller 
nødtvungne  indvilgelse  ^).  Fra  den  svenske  regering  tilflød 
der  aldrig  Frederik  VI  nogen  indbydelse  eller  imøde- 
kommen, hvad  der  vist  smertede  ham  lige  så  stærkt,  som 
det  skar  hertugen  i  hjærtet,  da  han  blev  nødt  til  at  opgive 
den  kongekrone,  også  han  havde  drømt  om,  og  som  han 
var  meget  nærmere  ved  at  gribe  -). 

Den  svenske  regents  tanker  var  nemlig  få  dage  efter 
Christian  Augusts  død  falden  på  hertugen  som  sin  successor, 
og  han  indbød  ham  i  begyndelsen  af  Juni  måned  til  at 
komme  til  Sverige  under  påskud  af,  at  den  afdøde  broders 
papirer  skulde  ordnes  og  gennemgås.  Hvorfor  hertugen 
afslog  denne  første  indbydelse,  er  ikke  let  at  forstå.  Skyldes 
den  det  overraskende  og  ny  i  sagen  og  som  følge  deraf 
hans  svigtende  evne  til  at  tage  en  beslutning,  hans  util- 
bøjelighed til  åbenlyst  at  træde  op  som  sin  svogers  rival, 
eller  hans  hustru,  der  mere  arbejdede  for  sin  broder  end 
for    sin   mand    og   ingen  lyst  følte  til  at  ombytte  det  rolige 


')  Lorentzen  i  »Allg.  Deutsche  Biographie«. 

-)  Frederik  VI's  kendte  svar  til  den  svenske  deputation ,  der  ganske 
kort  efter  Gustav  IV's  afsættelse  vilde  tilbyde  ham  kronen :  »Jeg 
underhandler  ikke  med  rebeller«  ,  gjorde  naturligvis  heller  ingen 
lysten  efter  nu  at  gøre  forsøget  om. 


122 

ophold  på  landet  med  hoflivet ?i).  Vi  véd  det  ikke.  Men 
sikkert  er  det,  at  hertugen  forspildte  store  chancer  ved  ikke 
straks  at  gribe  til  og  ved  at  trække  sagen  i  langdrag. 
I  Sverige  var  foruden  kongen  et  parti  med  Georg  Adler- 
sparre i  spidsen  ham  gunstig  stemt  og  arbejdede  for  hans 
valg.  I  nogle  »Tankar,  rorande  svenska  thronfoljarevalet  i 
Orebro«  2),  hvis  anonyme  forfatter  måske  netop  er  Adler- 
sparre, da  skrivelsen  er  rettet  til  kongen,  fremsættes  det, 
hvilke  fordele  man  vil  kunne  vente  ved  at  vælge  hertugen 
af  Augustenborg.  Hans  personlige  elskværdighed  er  stor 
og  meget  omtalt  af  dem,  der  har  omgåedes  ham  ved 
Ramlosa.  I  samtaler  har  han  lagt  megen  intelligens  for 
dagen,  om  han  end  ikke  nåer  op  i  højde  med  den  afdøde 
tronfølger,  hvem  han  forøvrigt  ligner  både  i  hårets  farve, 
øjnenes  udtryk  og  i  figur.  Han  er  desuden  uafhængigt 
stillet,  og  hans  slægtskab  med  det  danske  kongehus  vil 
kun  kunne  være  til  rigets  fordel.  Rigsdagen  bør  derfor 
snarest  sammenkaldes,  samtidigt  med  at  man  skriver  til 
Napoleon  for  at  opnå  hans  billigelse  af  valget. 

Rigtignok  mangler  det  ikke  på  røster  fra  modsat  side. 
Greve  Wrede,  gesandt  i  Paris,  skriver  således  til  Engestrøm : 
»At  vælge  en  mand  uden  personlige  fortjenester  er  det 
samme  som  at  undertegne  en  dødsdom;  af  alle  dem,  som 
der  kan  være  tale  om,  anser  jeg  hertugen  af  Augustenborg 
for  at  være  den  mindst  skikkede;  jeg  har  talt  med  folk, 
som    kender    ham    nøje,    og    min   dom   hviler   ikke    på   løs 


^)  Aufzeichnungen  von  Friedrich  Emil  von  Schleswig-Holstefii-Nohr 
Ziirich,  1861.  s.  280.  Sml.  også  Engestrøm:  Minnen  och  Antecknin- 
gar  II,  s.  171,  hvor  det  fortælles,  at  Silfverstolpe,  der  sammen  med 
oberstløjtnant  Holst  var  sendt  til  Augustenborg  for  at  undersøge  for- 
holdene, ved  sin  hjemkomst  erklærede,  at  hertuginden  i  hvert  fald 
var  imod  sin  gemals  valg,  da  hun  ønskede,  at  hendes  broder,  kongen 
af  Danmark,  skulde  vinde  den  svenske  krone. 

^)  Handl,  rorande  Sveriges  historia.  IX.   1830—32.  S.  i  ff. 

snak«.  Han  anser  det  for  en  hån  mod  den  svenske  nation, 
om  man  vilde  lade  den  regere  af  en  »ludimagister«.  Enge- 
strøm personligt  var,  skønt  han  stod  på  sin  konges  side, 
heller  ingen  beundrer  af  hertugen.  Han  holdt  ham  for  en 
ubetydelig  mand,  der  i  hvert  fald  ikke  var  skabt  til  at  re- 
gere. Silfverstolpe  skildrede  også  i  mindre  voldsomme 
udtryk  hertugen  som  en  ubestemt  og  ubeslutsom  karakter, 
der  selv  havde  erklæret  sig  for  uskikket  til  at  være  konge. 
Det  sidste  betyder  dog  næppe  noget;  thi  hertugen  var 
mistænksom  overfor  Silfverstolpe  og  derfor  ikke  åben 
mod  ham^). 

Efter  at  rigsdagen  var  sammenkaldt  til  Orebro  den 
23de  juli,  og  Napoleons  samtykke  var  indhentet,  sendte 
den  svenske  konge  d.  10.  juli  en  fornyet  indbydelse  til 
hertugen  med  oberstløjtnant  Holst,  der  havde  stået  den 
afdøde  tronfølger  nær.  Denne  gang  forespurgte  man  uden 
reservation,  om  Augustenborgeren  vilde  modtage  et  even- 
tuelt valg  som  svensk  tronfølger.  Samme  dag,  som  kureren 
var  ankommen  (16.  juli),  skrev  hertugen  til  Frederik  VI  og 
udbad  sig  tilsyneladende  loyalt  hans  mening  herom.  Såfremt 
kongen  selv  troede  at  have  nogen  sandsynlighed  for  at 
blive  valgt  og  derved  kunde  forene  de  tre  nordiske  riger 
—  som  vi  véd,  troede  hertugen  ikke  herpå  — ,  burde  han 
ingen  skjul  lægge  på  det.  »Mit  svar  er  da  afgjort.  Jeg 
afslår  kronen  og  forsikrer  helligt,  at  det  intet  offer  er  mig«  -). 

Hvad  betød  dette?  Vilde  hertugen  ofre  kronen  for 
den  slægtning,  for  hvem  han  ingen  sympathi  følte,  som 
forekom  ham  smålig  og  herskelysten?  Hans  optræden  i 
det  følgende  tyder  ikke  derpå;  da  kronens  håb  synes  at 
skulle  glippe  for  ham,  klynger  han  sig  krampagtigt  til  det, 


^)  Wegener:  Actenmåssige  Beitråge  etc.    s.  140,   159.     Engestrøm:    Anf. 

St.  s.  159,    162,    171.   —  Schinkel:  Minnen  ur  Sveriges  nyare  Historia. 

V.,  s.  255. 
-)  Wegener:  Actenmåssige  Beitråge  etc.  s.  141   ff.     Beilage  no.  42. 

og  da  det  er  udslukt,  vender  han  sin  forbitrelse  mod  den, 
der  har  været  hans  rival  —  den  danske  konge.  Dette 
dobbeltspil  virker  ikke  tiltalende  og  stemmer  kun  lidet 
overens  med  hertugens  ellers  noble  karakter.  Jeg  véd 
ikke  at  forklare  sagen  rettere,  end  at  her  er  spillet  bag 
kulisserne.  Louise  Augusta  følte  sig  fra  barndomsdagene 
nøje  knyttet  til  sin  broder,  hvem  hun  elskede  højt  og 
lignede  noget  i  væsen.  Intet  træk  viser  os  derimod  hendes 
kærlighed  til  hertugen.  Det  har  da  harmet  hende,  om 
denne  nu  skulde  opnå,  hvad  hendes  broder  kongen  så 
stærkt  eftertragtede,  og  som  vakte  ulyst  hos  hende  selv; 
hun  kan  da  have  presset  sin  gemal  til  ikke  at  modarbejde 
sin  broder  og  benyttet  sig  af  hans  svaghed  til  at  lade  ham 
love  at  skrive,  som  han  gjorde.  Meget  taler  for  denne 
opfattelses  rigtighed,  som  vi  straks  skal  få  lejlighed  til  at  se. 
Samme  dag  som  hertugens  brev  af  i6.  juli  afgik  til 
hovedstaden,  havde  Frederik  VI  skrevet  et  brev  til  her- 
tugen, i  hvilket  han  ytrede,  at  han  havde  det  bedste  håb 
om  at  blive  valgt  til  svensk  tronfølger  i).  Dette  brev  nåede 
imidlertid  på  grund  af  kurerens  langsomhed  først  Augusten- 
borg fire  Dage  efter,  og  forinden  havde  hertugen  gjort 
udkast  til  en  skrivelse  til  Carl  XIII,  hvori  han  modtog  for- 
slaget om  at  stille  sig  til  valg  på  visse  betingelser.  Kun 
når  valget  ikke  udgik  fra  et  enkelt  parti,  men  var  et  udtryk 
for  de  samlede  stænders  ønske,  vilde  han  modtage  det. 
Desuden  anså  han  det  for  heldigst,  om  man  i  så  fald  vilde 
give  ham  ret  til  at  adoptere  enten  Frederik  VI  eller  prinsen 
af  Vasa  (Gustav  IV 's  søn);  stænderne  vilde  da  efter  hans 
død  kunne  vælge  enten  en  af  de  adopterede  eller  hertugens 
ældste  son,  som  rigets  interesser  krævede  det-).  —  Det 
var    hensigten,    at  Holst,    den  svenske  kurer,    skulde  lægge 


■')  Smst.     Beilage  43. 

-)  Droysen  cS:  Samwer:  Die  Herzogthiimer  Schlesvvig-Holstein,  s.  36. 

vejen  til  Sverige  over  Kjøbenhavn,  i  en  audiens  forevise 
kongen  udkastet,  og  først  derefter  meddele  den  svenske 
konge  det,  hvis  det  fandt  billigelse  hos  Frederik  VI i). 
Imidlertid  var  dennes  brev  ankommet,  og  hertugen  skrev 
da  et  nyt  brev  af  23.  juli  til  Carl  XIII,  om  hvilket  det  hos 
Wegener  hedder,  at  »det  i  formen  var  et  afslag,  men  i 
virkeligheden  en  indvilgelse«.  Det  pågældende  sted  lyder 
således:  »Sire,  jeg  er  ved  min  ed  og  alle  erkendtlighedens 
bånd  knyttet  til  hans  majestæt,  den  danske  konge.  Hans 
samtykke  udkrævedes,  til  at  jeg  kunde  gå  ind  på  det  for- 
slag. Deres  majestæt  har  værdigedes  at  gore  mig.  Men 
jeg  erfarer,  Sire,  at  den  store  og  smukke  plan  om  en  frem- 
tidig forening  af  de  tre  nordiske  riger  stiller  sig  i  vejen  for 
mit  valg  til  tronfølger,  at  det  danske  hof  allerede  har  hen- 
vendt sig  til  Deres  majestæt,  og  at  denne  plan  favoriseres 
og  støttes  af  de  franskes  kejser.  Min  person  og  min  fa- 
milie kan  da  ikke  mere  komme  i  betragtning-).« 

Frederik  VI's  sv^ar  på  hertugens  første  brev  var  en 
tak  for  hans  loyalitet.  Til  sin  søster  skrev  han  samtidigt: 
»Jeg  erkender  min  svogers  noble  handlemåde  mod  mig,  det 
vil  jeg  aldrig  glemme  ham«.  Derefter  fulgte  et  nyt  brev 
af  25.  juli  fra  hertugen  til  kongen'^),  hvori  han  først  forklarer 
denne,  at  tingenes  hast  nødte  ham  til  at  handle,  som  han 
gjorde,  og  derefter   drøfter  det  svenske  tronfølgespørgsmål. 


■^)  Wegener  har  gjort  et  stort  nummer  ud  af  denne  sag  og  anført  den 
som  bevis  på  hertugens  træskhed,  skønt  her  egentlig  intet  er  at  dadle. 
Han  har  i  sin  iver  læst  for  hurtigt,  når  han  påstår,  at  Droysen  & 
Samwer  fortæller,  at  Holst  meddelte  Frederik  VI  en  afskrift  af 
dette  brev,  hvad  han  simpelt  hen  erklærer  for  løgn.  I  virkeligheden 
siger  de  tyske  historikere  kun,  at  det  var  bestemmelsen,  at  udkastet 
skulde   forevises  den  danske  konge,  men  ej,  at  dette  skete. 

^  Wegener:  Actenmåssige  Beilråge.     Beilage  nr.  47. 

^)  Wegener:  Actenmåssige  Beitrage.  Beilage  nr.  48.  Droysen  &  Sam- 
wer :  Die  Herzogthiimer  Schl. -Holst.  Beilage  nr.  4. 

Dette  viser  tydeligere  end  noget  andet,  at  hertugen  langt 
fra  har  slået  tanken  herom  af  hovedet.  Han  påviser  først, 
at  planen  om  en  forening  af  de  tre  nordiske  riger  støtter 
sig  på  følgende  tre  forudsætninger,  at:  Den  svenske  nation 
vil  og  kan  vindes  for  samme,  at  Napoleon  vil  understøtte 
planen,  at  Rusland  af  frygt  for  Napoleon  må  finde  sig  heri. 
—  Nu  følger  hertugens  kritik  af  disse  tre  punkter.  Den 
svenske  nation  ønsker  —  som  kammerherre  Silfverstolpe 
har  forsikret  ham  —  ingen  fornyelse  af  den  gamle  Kalmar- 
union. Det  svenske  folks  sindelag  er  alt  andet  end  gunstigt 
stemt  overfor  det  danske,  hvad  hertugen  selv  under  sit 
ophold  i  Ramlosa  har  iagttaget.  Når  man  er  stemt  for 
ham,  er  han  derfor  overbevist  om,  at  det  ikke  kommer  af 
hans  personlige  egenskaber,  men  fordi  han  er  broder  til 
den  afdøde  elskede  kronprins.  —  Frankrig  vil  ikke  let 
kunne  påtvinge  et  folk  med  den  svenske  nations  selvfølelse 
en  konge  mod  dets  vilje.  En  borgerkrig  vilde  skade 
Frankrigs  politik,  thi  kom  danske  og  franske  tropper  til 
Sverige,  vilde  Rusland  fra  modsat  side  sende  andre,  og  en 
deling  af  landet  vilde  da  let  blive  følgen;  men  Sveriges 
undergang  vilde  ikke  tjene  Napoleons  politik.  »Så  vidt  mig 
bekendt,  er  Napoleons  forsikringer  i  hans  breve  til  kongen 
af  Sverige  ingenlunde  af  den  art,  at  de  synes  at  tale  til 
gunst  for  Deres  majestæts  forhåbninger«.  —  Endelig  vil 
Rusland  ikke  med  det  gode  finde  sig  i  en  koalition  af  de 
tre  nordiske  riger.  —  Brevet  slutter  med  følgende  vist  ikke 
synderligt  dybtfølte  ord:  »Deres  majestæt  kan  være  for- 
sikret om,  at  jeg  ikke  ønsker  den  svenske  krone,  og  at 
jeg  kun  vil  modtage  den,  såfremt  valget  trods  mit  svar 
skulde  falde  på  mig,  når  jeg  i  dette  valg  troer  at  kunne 
spore  forsynets  kald,  hvis  hånd  så  umiskendelig  styrer  min 
families  skæbne.  Fri  for  al  intrigeren  og  smålig  ærgærrig- 
hed  (åbenbart  en  spydighed  mod  Frederik  VI)  har  jeg  ikke 
udstrakt    min   hånd    efter  denne  krone,    men   heller   ikke  at 

vise  den  tilbage,  når  den  af  en  højere  styrelse  sættes  på 
mit  hoved,  det  troer  jeg  at  skylde  mit  ansete  navn,  mine 
børn,  Sverige,  mit  fædreland,  ja  selv  Deres  majestæt  og 
kongehuset«. 

Hvad  der  er  sket  i  de  nærmest  følgende  dage,  er  ikke 
muligt  bestemt  at  følge.  Som  svar  på  ovennævnte  skrivelse 
indløb  et  brev  fra  Frederik  VI,  dateret  28.  juli^).  Denne 
er  sikkert  bleven  meget  opbragt  over  hertugens  skrivelse, 
thi  at  han  erklærer  denne  for  et  nyt  bevis  på  hertugens 
fædrelandskærlighed  og  venskabelige  sindelag,  kan  umuligt 
tages  for  alvor,  men  må  kun  opfattes  som  den  høfligheds- 
frase  i  begyndelsen  af  et  brev,  den  er.  løvrigt  hedder  det 
i  brevet,  at  når  kongen  befinder  sig  i  opposition  til  her- 
tugen, handler  han  kun  af  pligtfølelse  og  i  statens  interesse. 
Om  kongen  allerede,  da  han  afsendte  brevet,  har  lagt  de 
planer  om  at  sikre  sig  hertugens  person,  der  en  uges  tid 
senere  blev  realiserede,  og  blot  har  villet  gøre  denne  tryg, 
må  stå  hen.  Det  første  vilde  ikke  helt  passe  med  Frede- 
rik VI's  ellers  åbne  og  lidet  sammensatte  karakter.  Om 
hertugen  på  samme  tid  har  gjort  noget  yderligere  skridt 
for  at  sikre  sig  den  svenske  krone,  vides  heller  ikke.  Hus- 
læreren på  Augustenborg,  Krog  Meyer,  skriver  til  Overlærer 
Platou  i  Christiania,  at  hertugen  havde  sagt,  »at  han  umuligt 
kunde  ønske,  at  valget  måtte  falde  på  ham«,  —  men  til- 
føjer, sikkert  med  fuld  ret:  »Dog  er  jeg  overbevist  om,  at 
han  tager  mod  valget,  hvis  det  træffer  ham«  2).  Imidlertid 
kom  der  rygter  op  om,  at  hertugens  parti  vilde  bortføre 
ham  fra  Als  på  en  svensk  orlogsmand.  Der  har  absolut 
ikke  været  noget  om  dette ;  men  hvis  hertugen  intet  andet 
har    gjort    for    at    modarbejde    kongen    og    støtte    sin    sag, 


^)  Wegener:    Smst.    Beilage  Nr.  49. 

^  Smst.    Beilage  Nr.  50.  —  Se   også   hertugens   personlige   udtalelse  til 
Rist  i  dennes   »Lebenserinnerungen«  II.  2.  Aufl.  s.  82. 

hvad  der  ikke  er  troligt  efter  hele  hans  mangel  på  energi 
i  dette  spørgsmål,  er  det  måske  dette,  der  er  kommet 
hertuginden  for  øre.  Hun  har  fæstet  lid  dertil  og  skriver 
efter  en  mundtlig  tradition,  som  Wegener  kender^),  derom 
til  kongen,  hvorefter  hun  styrter  ind  til  en  hofdame  og 
udbryder;  »Nun  ist  es  gethan!  Lass  nun  geschehen,  was 
da  will!«  Hvor  lidet  Wegeners  behandling  end  indbyder 
til  at  fæste  lid  til  sligt,  synes  der  dog  at  være  så  meget 
plausibelt  i  denne  tradition,  at  den  forekommer  mig  ikke 
ubetinget  at  kunne  afvises.  Hertuginden  har  da  sandsynlig- 
vis åbenbaret  kongen  hertugens  virkelige  sindelag  og  ved 
siden  af  formodentlig  meddelt  rygterne  om  bortførelsen. 
Ellers  vilde  den  store  hast  næppe  kunne  forklares,  hvormed 
kongen  under  8.  august  skriver  til  hertugen  og  meddeler 
ham,  at  han  lader  kanonbåde  afgå  til  Als  for  at  beskytte 
hertugens  sikkerhed,  da  det  er  kommet  ham  for  øre ,  at  et 
parti  vil  bortføre  hertugen  til  Sverige.  »Thi  —  hedder  det 
tilsidst  —  intet  parti  må  bortføre  Dem,  og  alene  min 
approbation  kunde  gøre  Dem  til  tronfølger  i  Sverige,  men 
den  har  jeg  ikke  givet«-).  —  Her  er  masken  kastet:  her 
står  medbejlerne  overfor  hinanden  3). 


^)  Wegener:   Actenmåssige  Beitrage,  s   163. 

^)  Smst.     Beilage  nr.  52. 

^)  Hverken  i  marineministeriets  resolutionsprotokol  eller  i  H.  P.  (Krigs- 
arkivets  hemmelige  protokol)  findes  nogen  instruks,  som  altså  må 
være  bleven  given  mundtlig,  hvad  den  hastighed  og  hemmeligholdelse, 
hvormed  sagen  skulde  sættes  i  værk,  gør  let  forklarlig.  Dette  be- 
kræfter også  to  breve  fra  Frederik  VI  til  landgreven  af  Hessen  og 
til  Major  Buchwald,  hertugindens  hofchef  (aftrykte  i  »Meddelelser 
fra  Krigsarkivet«  V,  s.  7 — 9).  I  dem  begge,  der  er  affattede  i  fornøden 
korthed  og  intet  åbenbarer  om  kongens  virkelige  sindelag,  hedder  det 
blot,  at  overadjutant  Ltitzen  er  tilstrækkelig  instrueret  om  hensigten  med 
den  rejse ,  kongen  har  beordret  ham  at  foretage  til  Augustenborg, 
og  at  man  vil  have  at  retfe  sig  efter  ham.  Ordlyden  i  den  første 
passus    i    brevet    til  landgreve  Carl:     ».   .   .  da  vi  ere   overbeviste  om, 

Hvad  kunde  hertugen  svare  hertil?  Hvis  han  ikke 
åbent  vilde  vedgå;  at  han  trods  alt  tragtede  efter  den 
svenske  krone  og  således  give  Frederik  VI  for  gode  kort 
på  hænderne,  måtte  han  formelt  takke  kongen  for  denne 
sikkerhedsforanstaltning,  hvad  han  også  gjorde  i  et  brev  af 
lO.  august^),  samtidigt  med,  at  han  i  dette  vedblivende 
drøfter  mulighederne  for  at  blive  svensk  tronfølger,  hvortil 
han  i  hvert  fald  ikke  kan  undvære  kongens  samtykke. 
Men  det  er  ganske  uforståeligt,  hvorledes  Wegener  kan 
tage  denne  tak  for  ramme  alvor  -).  Skont  øen  var  cerneret 
af  kanonbåde,  og  overadjutant  Liitzen  —  som  det  straks 
udførligt  skal  blive  dokumenteret  —  havde  ordre  til  at  be- 
vogte hertugen,  mener  han,  at  denne  ingen  grund  havde 
til  klage,  og  erklærer  ovenikøbet  beretningen  om  fangen- 
skabet for  en  senere  opspunden  Augustenborgsk  tradition-^). 
Men  dette  er  så  langt  fra  at  være  tilfældet,  at  netop  det, 
at  man  berøvede  hertugen  hans  frihed  og  derved  enhver 
mulighed  for  at  nå  sine  ønskers  mål,  at  rivalen  altså  be- 
nyttede sig  af  sin  magt  til  at  tilintetgøre  ligheden  i  chancer 
mellem  de  to  og  knuse  modstanderen,  blev  anledningeyi  til 
den  forbitrelse  og  uvilje,  hvormed  hertugen  resten  af  sit 
liv  betragtede  sin  kongelige  svoger-^). 


at  han  (d:  hertugen)  afskyer  samme  (plan)  lige  så  meget  som  vi,  så 
love  vi  ham  al  den  beskyttelse ,  som  vi  er  ham  som  vor  undersåt 
skyldige«,  bevarer  tydeligt  nok  den  officielle  reservation.  Mere  be- 
tydning ligger  der  i  den  tredje :  >Major  Buchwald  har  vi  underrettet 
om  planen  og  befalet  ham  at  anvende  den  ham  betroede  magt  til  at 
forebygge  samme«.  At  kongen  har  draget  kammerherre  Buchwald 
med  ind  i  denne  sag  trods  hans  særlige  tilknytning  til  hertuginden, 
kunde  også  tyde  på  rigtigheden  af  vor  formodning,  at  hun  har 
arbejdet  sin  broder  i  hænde. 

O  Wegener :  Actenmåss.  Beitr.     Beilage  nr.  53. 

■^)  Smst.,  s.  156. 

^)  Smst.     Note  nr.  268. 

*)  Rist:  Lebenserinnerungen.  2.  Aufl.  II,   5.82.   261 — 62. 

Hvad  der  yderligere  styrkede  denne  vrede  sindsstem- 
ning, var,  at  hertugen  havde  grund  til  at  formode,  at  kon- 
gens politiske  agenter  ikke  skånede  hans  navn  i  Sverige, 
men  forsøgte  at  latterliggøre  hami).  Vistnok  har  han  troet, 
at  også  dette  stillede  sig  hindrende  i  vej  en  for  hans  valg. 
Stemningen  i  Sverige  havde  nemlig  forandret  sig,  og  selv 
hertugens  politiske  partifæller  indså,  at  nødvendigheden 
krævede  en  anden  tronfølger.  Forf.  til  de  ovenfor  anførte 
»Tankar  rorande  svenske  tronfoljarevalet«  skriver  således 
senere,  at  trods  alle  hertugens  udmærkede  egenskaber  har 
det  almindelige  omdomme  forandret  sig.  Han  personlig  er 
endnu  fuldt  overtydet  om  hertugens  udmærkede  kundskaber, 
ædle  tænkemåde  og  faste  karakter.  Alligevel  er  ganske 
modsatte  meninger  overalt  blevne  udbredte  og  har  fæstet 
rod.  Under  sådanne  forhold  kan  man  ikke  vente,  at  en 
ærekær  fyrste  skal  ombytte  sit  rolige  hjem  med  poUtikens 
storme.  —  En  anden  svensk  statsmand  erklærer  ligeledes, 
at  hertugen  ikke  kan  modtage  et  valg,  der  ikke  stemmer 
med  Napoleons  ønsker,  og  som  desuden  kan  krænke  den 
danske  konges  egenkærlighed.  Denne  —  tilføjer  han  — 
har  sikkert  haft  formodning  om,  at  hertugens  afslag  ikke 
var  videre  oprigtigt  ment,  »især  da  alle  de  danske  kongers 
adfærd  imod  den  Augustenborgske  linje  og  ligeledes  mod 
selve  hertugen  ikke  altid  har  været  den  ædleste«-). 

En  samling  breve,  der  indtil  afvigte  sommer,  da  den 
skænkedes  til  rigsarkivet,  var  i  privatbesiddelse  og  hvoraf 
et  uddrag  tidligere  har  været  publiceret  i  »Berlingske  Ti- 
dende«, viser  også  tilfulde,  at  hertugen  indtil  sidste  øjeblik 
krampagtigt  klyngede  sig  til  håbet  om  at  blive  svensk 
tronfølger.     Denne   korrespondance   er   den    eneste    kilde  til 


O  ^ogle    af  disse   rygter    er    fortalte   af  Adlersparre  i  hans  Bog:    1809 

och  1 8 10,  III.  s.  147  ff. 
•)  Droysen  &  Samwer:  Die  Herzogthtimer  Schl.-Holst.  s.  38. 

vor  viden  om,  hvad  der  er  foregået  på  Als,  og  da  den 
giver  flere  bidrag  til  hertugens  karakter  og  yderligere  be- 
kræfter vor  mistanke  om  det  dobbeltspil,  hertuginden  i  for- 
ening med  kongen  har  drevet  bag  hans  ryg,  vil  det  være 
rigtigt  et  øjeblik  at  dvæle  ved  den. 

Korrespondenten,  der  er  anonym,  er  øjensynligt  ingen 
anden  end  overadjudant  Liitsen,  der  foruden  at  overbringe 
hertugen  kongens  brev  af  8.  august  under  venskabs  maske 
skulde  nærme  sig  denne  og  under  sit  ophold  på  Augusten- 
borg søge  at  udspionere  hertugen.  Af  Liitzens  forste 
skrivelse  til  Frederik  VI  får  vi  at  vide,  at  man  har  for- 
stærket den  militære  besætning,  som  til  daglig  lå  på  Au- 
gustenborg slot  under  påskud  af  en  nær  forestående  revues 
afholdelse,  og  at  hertuginden  stadigt  korresponderer  med 
sin  broder  om ,  hvorledes  det  bedst  skal  lykkes  at  få  her- 
tugen til  at  trække  sig  tilbage.  Når  Liitzen  mener,  at  han 
straks  ved  sin  ankomst  har  gjort  hertugen  tryg  og  faet 
ham  til  at  tro,  at  han  kun  vil  hædre  den  hertugelige 
familie  med  sit  besøg,  har  han  vistnok  undervurderet  her- 
tugens gode  hovede  og  fæstet  for  megen  lid  til  sine  diplo- 
matiske evner.  Kort  efter  må  han  også  indrømme,  at  her- 
tugen troer.  »at  hensigten  med  min  ankomst  hertil  er  den, 
den  virkelig  er«.  Hertuginden  magede  det  således,  at 
Liitzen  stadigt  opholdt  sig  sammen  med  familien  og  intet 
øjeblik  tabte  hertugen  af  syne.  Naturligvis  må  dette  have 
gjort  et  pinligt  indtryk  på  hertugen,  og  at  han  bagefter 
har  kaldt  dette  lede  spioneri  fangenskab,  kan  ikke  undre. 
Tilsidst  bad  han  da  også  sin  vogter  om  at  moderere  sin 
omsorg  for  ingen  opsigt  at  vække,  da  man  ellers  let  kunde 
tro,  han  var  statsfange.  Liitzen  tilføjer:  »Dette  sagde  han 
i  spøg«.  Der  har  dog  vist  været  ikke  så  liden  bitterhed  i 
denne  spøg.  Liitzen  er  ligeså  naiv  som  Wegener  at  tage 
hertugens  takkeskrivelse  til  kongen  for  alvor.  Senere  blev 
han  dog  rokket  i  sin  tro  på  hertugens  taknemmelighed,  da 

han  opdagede,  at  hertugen  fremdeles  modtog  breve  fra 
Sverige,  og  denne  flere  gange  ytrede,  at  han  var  overbevist 
om,  at  hans  valg  gik  igennem.  Kanonbådene  lod  man 
patrouillere  langsmed  den  slesvigske  kyst  for  at  give  det 
udseende  af,  at  deres  ankomst  skyldtes  frygt  for  angreb  af 
Englænderne. 

I  et  brev^  af  14.  aug.  underretter  kongen  sin  spion  om, 
at  hertugen  har  forespurgt  ham,  om  han  i  tilfælde  af  at 
han  blev  valgt,  da  kunde  rejse  med  de  svenske  skibe  fra 
Als:  kongen  har  gennem  sin  søster  nægtet  at  approbere  dette 
og  fremstillet  en  sådan  handling  som  stridende  mod  den 
undersåtlige  pligt.  Liitzen  skriver  samme  dag  i  vedblivende 
troskyldighed,  at  det  nu  er  lykkedes  ham  fuldstændig  at 
berolige  hertugen,  og  at  denne  kun  er  optagen  af  tanken 
om  sin  tilstundende  herlighed.  »Jeg«  —  skal  hertugen  have 
sagt  —  »anser  alt,  hvad  der  i  denne  sag  sker,  for  at  være 
en  bestemmelse  af  forsynet,  men  vil  dog  ikke  kunne  glemme 
det  i  8  dage,  hvis  jeg  ikke  bliver  valgt.«  Her  har  korre- 
spondenten for  en  gangs  skyld  vist  en  smule  menneske- 
kundskab, når  han  i  klammer  tilføjer:  »Han  glemmer  det 
vist  ej  i  sin  hele  levetid«.  Et  par  dage  efter  melder  Liitzen, 
at  en  svensk  estafette  er  ankommen,  der  har  sat  hertugen 
i  det  mest  glimrende  humor.  Hertugen  skal  have  fortalt 
ham,  at  hvis  han  afslog  at  modtage  valget,  vilde  man  i 
fortvivlelse  vælge  en  fransk  prins.  —  Her  tog  hertugen  fejl 
—  et  parti  i  Sverige  med  grev  Morner  i  spidsen  havde  for- 
længst i  det  skjulte  arbejdet  for  Bernadottes  valg.    ' 

Under  18.  aug.  stiller  Frederik  VI  overadjudanten  til 
sin  søsters  disposition,  så  at  hun  kommer  til  at  bestemme, 
når  han  kan  rejse.  I  samme  skrivelse  til  Liitzen  hedder 
det  med  en  åbenhjærtethed,  som  under  disse  forhold  står 
ganske  ene:  >Jeg  skal  tilskrive  min  søster,  at  hun  må  an- 
vende alle  de  midler,  hun  kan,  for  at  få  hertugen  til  ej  at 
tage  mod  valget,   thi  ugærne  måtte  han  tvinges  til  at  gøre 

sin  undersåtlige  pligt;  thi  forskellige  årsager  nøder  mig  til 
at  anvende  alle  mulige  midler  på  hertugen,  derfor  ønsker 
jeg,  at  han  overtaledes.  Jeg  tror  det  muligt,  thi  når  han 
nogen  tid  har  udraset,  må  han  lettelig  føle  de  farer,  hans 
kostbare  og  dyrebare  liv  udsættes  for.  Når  han  nu  fik 
håb  om  kommandør-korset,  hans  tvende  sønner  blev 
oberster,  og  man  derved  tillige  forestillede  ham,  hvad  for 
en  rolle  han  derved  spillede  i  Europas  øjne,  og  andet  mere, 
som  passer  på  manden,  troer  jeg  det  går.  Brug  Dem 
snildt,  tal  med  min  søster,  og  da  hun  véd  besked,  lykkes 
det  (?);  der  er  dog  en  prøve  værd«.  —  Frederik  VI  har 
øjensynligt  afluret  hertugen  hans  svage  side,  hans  store  for- 
fængelighed. Han  delte  sikkert  ogsaa  sin  adjudants  op- 
fattelse af  ham,  når  denne  i  næste  brev  skrev  til  kongen: 
»Efter  at  have  lært  hans  durchlauchtighed  nøjere  at  kende 
tænker  jeg  ikke  at  forse  mig,  om  jeg  vover  at  tro  om 
ham,  at  han  er  en  særdeles  forunderlig  herre.  Endskønt 
han  siger,  at  han  først  vil  indhente  Deres  majestæts  tilladelse, 
kunde  han  godt  falde  på  den  idé  straks  at  rejse  med 
kureren«. 

Liitzen  arbejdede  stadigt  i  forening  med  hertuginden 
på  at  bevæge  hertugen  til  at  opgive  tanken  om  den  svenske 
kandidatur,  på  hvis  heldige  udfald  både  han  og  Frederik 
VI  synes  at  have  været  ganske  visse.  Hertugen  vilde 
imidlertid  ikke  lade  sig  røre  og  erklærede  efter  Liitzens 
referat:  »Dersom  jeg  var  et  fruentimmer  og  ikkuns  tænkte 
så  langt,  som  min  næse  rækker,  lod  jeg  mig  afskrække; 
men  jeg  tænker  på  mit  fødelands,  Sveriges  og  hele  Nordens 
vel;  jeg  véd  meget  vel,  at  idet  jeg  måske  er  valgt,  be- 
gynder man  i  Sverige  at  præparere  min  gift  (hertugen 
troede  ikke  på  sin  afdøde  broders  naturlige  død),  men 
denne  frygter  jeg  ikke,  jeg  troer,  at  jeg  bør  opofre  mig  for 
det  almindelige;  jeg  troer  også,  at  jeg  gør  kongen  en 
tjeneste  ved    at   modtage   valget,    da    ellers    vist   en   svensk 


134 

eller  oldenborgsk  prins  vil  blive  tronfølger.  Senere  hen  i 
samtalen  sagde  han:  Jeg  begriber  aldeles  ikke,  hvorfor  disse 
kanonbåde  skulle  her  til  Als«. 

I  det  sidste  brev  af  28.  aug.  giver  korrespondenten 
endelig  med  en  vis  skadefryd  en  malende  skildring  af  det 
voldsomme  indtryk,  det  har  gjort  på  hertugen  at  erfare 
Bernadottes  valg.  »Et  godt  kvarter  forinden  den  svenske 
estafettes  ankomst  promenerede  jeg  med  hans  durchl.,  og 
da  jeg  ytrede,  at  efter  de  ankomne  tyske  aviser  var  der 
sandsynlighed  for,  at  prinsen  af  Ponte  Corvo  vilde  blive 
valgt,  sagde  hertugen:  Nej,  hvor  kan  De  tro  det?  jeg  bliver 
valgt !  og  endvidere  fortalte  han  mig  (hvilket  han  også  før 
har  gjort),  at  en  svensk  kronprins  havde  hver  dag  til  sin 
opvartning  i  sit  forgemak  2  kammerherrer,  og  nu,  aller- 
nådigste konge,  straks  derefter  var  alt  håb  ude;  mer- 
bemeldte  tidende  satte  sig  straks  i  hans  ene  ben  og  der- 
efter i  maven;  hertugen  har  nu  mavekrampe,  dog  var  han 
oppe  dermed.  Men  ligeså  nedslaget  hans  durchl.  er,  ligeså 
lykkelig  føler  hendes  kgl.  højhed  med  prinserne  og  prin- 
sessen sig«.  —  Dette  brev  faldt  sikkert  i  god  jord  hos 
kongen,  ikke  mindst  ved  sin  forcerede  skildring  af  hertugen 
som  en  nar,  hvad  han  trods  sin  forfængelighed  ingenlunde  var. 

Hertugen  tilgav  ikke  sin  svoger,  at  han  havde  stillet 
sig  ivejen  for  hans  lykke,  og  efter  Wegeners  mening^)  gav 
han  »en  prøve  på  sin  ondskabsfuldhed«  ved  at  sende  Frederik 
VI  et  brev  fra  Carl  XIII  til  sig,  hvori  denne  kaster  skylden 
for  hertugens  uheld  på  kongen.  Dennes  opførsel  er  her- 
tugen et  eksempel  på,  hvorledes  »lidenskaberne  blander  sig 
med  politiken  —  og  til  hvilket  resultat  har  ikke  denne 
blanding  allerede  ført  de  hæderligste  karakterer?«  Han 
tvivler  vel  ikke  på,  at  kongen  i  hint  øjeblik  følte  beskæm- 
melse ved  og  angrede  sin  fremgangsmåde  overfor  sin  eneste 


')  Wegener:  Actenmassige  Beitrage,  s.  170. 

sasters  gemal,  »men  følelsen  af  hans  herskerværdighed  lod 
ham  tie  dertil  og  forhindrede  ham  i  en  noblere  adfærd  i)«. 
—  Hertugen  håbede  fremdeles  på  en  revolution  i  Sverige, 
og  i  en  skrivelse  til  en  fortrolig  ven  ytrede  han,  at  han 
forudså  partikampe  mod  den  ny  svenske  kronprins  -).  Lige- 
ledes bad  hertugen  i  et  brev  til  Møsting  denne  om  at  give 
ham  oplysninger  om  de  rygter,  der  har  bredt  sig  om,  at 
man  efterstræbte  kronprinsens  liv-^).  — 

Xår  vi  allerede  i  det  foregående  har  set  breve  fra 
hertugen ,  i  hvilke  han  udtalte  ønsket  om  at  blive  løst  fra 
sine  embedspligter,  vil  det  ikke  undre,  at  dette  voksede 
stærkt  hos  ham  under  de  nuværende  forhold.  Da  han  vil 
afbryde  enhver  forbindelse  med  Frederik  VI,  hvem  han 
ikke  engang  mere  ønsker  at  se,  forlanger  han  nu  sin  afsked 
for  tydeligt  at  demonstrere,  at  det  ikke  er  forsagthed,  der 
har  bragt  ham  til  at  opgive  kronen.  Dette  fører  til  en 
vidtløftig  korrespondance  mellem  ham  og  kongen,  der  nu 
også  bliver  trodsig  og  til  det  yderste  fastholder,  at  hertugen 
først  kan  gå,  når  han,  kongen,  har  givet  ham  lov  dertil. 
Den  udstrækkes  gennem  et  helt  år  og  giver  anledning  til 
megen  smålighed  og  pedanteri  på  begge  sider  —  ikke  alene 
på  hertugens,  som  Wegener  siger  ^). 

Den  åbnes  med  et  formelt  brev  af  30.  oktbr.  18 10  fra 
hertugen,  hvori  han  nævner  sundhedshensyn  som  frem- 
herskende grunde  for  ham  til  at  trække  sig  tilbage  til 
privatlivets  fred.  Kongen  erklærer,  at  han  ikke  vil  hindre 
ham  heri,  men  foreslår  ham  i  stedet  at  udbede  sig  en  for- 
længet orlov;  dog  vil  han  ikke  insistere  herpå,  såfremt 
hertugen  fastholder  sit  forlangende.  Da  der  nu  forlob  tre 
måneder,    uden    at  hertugen  fik  noget  svar  på  sin  fornyede 


^)  Droysen  &  Samwer:  Die  Herzogthiimer  Schl. -Holst.,  c.  39. 

ansøgning,  tilskrev  han  flere  af  sine  tidligere  kolleger,  si- 
ledes sin  tidligere  antagonist  Reventlow^),  sagde  dem  farvel 

—  »jeg  vilde  ikke  have  forladt  skibet  under  stormen,  hvis 
ikke  omstændighederne  havde  nødt  mig  dertil;  men  der  er 
grænser   for   alt«,    skrev   hertugen  i  brev  af  15.  marts   18 11 

—  og  sendte  sluttelig  nøglerne  til  sine  portefeuiller  tilbage. 
Kongen  blev  højligt  forbitret  over  denne  egenmægtige  op- 
træden og  meddelte  hertugen,  at  han  ingenlunde  kunde 
fremskynde  sin  afsked.  »Denne  vil  De  endnu  ikke  kunne 
vente,  og  før  er  De  heller  ikke  afgået«.  Hertugen  minder 
ham  da  om  hans  tidligere  bestemte  tilsagn  og  mener  med 
rette  at  have  taget  kongens  lange  tavshed  for  en  ind- 
rømmelse. Desuden  er  det  kommet  ham  for  øre ,  at  fru 
v.  Biilow  beboer  hans  værelser  i  København,  og  derfor 
har  han  handlet,  som  han  har  gjort.  Men  vil  kongen  intet 
hensyn  tage  til  hans  tidligere  skrivelse,  frygter  han  ikke 
for  at  forny  sin  ansøgning.  Brevet  slutter  koldt  og  af- 
visende med  følgende  ord:  »At  jeg  ikke  har  fornægtet  de 
bånd,  som  består  mellem  Deres  majestæt  og  mig,  har  jeg 
i  flere  tilfælde  —  endda  for  ikke  ret  længe  siden  —  givet 
ret  fyldestgørende  beviser  på.  I  så  henseende  imødeser 
jeg  med  største  ro  samtidens  og  eftertidens  dom.  Ligeså 
rolig  føler  jeg  mig  i  henseende  til  hele  min  nuværende 
stilling.  Jeg  har  jo  det  kongelige  ord,  men  da  jeg  efter 
Deres  majestæts  skrivelse  af  6.  april  endnu  har  at  oppebie 
en  formel  kancelliskrivelse,  beder  jeg  nu  underdanigst,  at 
en  allerhøjeste  befaUng  må  udgå  til  snarest  muligt  at  ud- 
færdige en  sådan«.  Kongen  svarede  barskt  og  kort  overfor 
dette  formentlige  indgreb  i  sine  rettigheder:  »Jeg  har  mod- 
taget Deres  skrivelse  af  9.  april.  Jeg  har  ikke  bortgivet 
Deres  værelser,  og  fru  v.  Biilow  nægter  nogensinde  at  have 
sagt  sligt.     Deres  afsked  vil  jeg  ikke  lade  udfærdige,  førend 


^)  Brev  af  ^%   181 1.     Pederstruparkivet. 

jeg  finder  det  godt  og  tjenligt,  og  før  vil  De  ikke  blive 
betragtet  som  afskediget«.  —  Hertugen  måtte  endnu  en 
gang  skrive  til  kongen,  for  han  fik  sin  vilje  sat  igennem. 
—  Svogrenes  korrespondance  indskrænkede  sig  for  efter- 
tiden til  korte  formelle  nytårslykønskninger  o.  1. 1). 

Det  må  vistnok  også  betragtes  som  et  udslag  af  her- 
tugens lyst  til  at  irritere  kongen,  da  han  besluttede,  at 
han  og  hans  familie  i  otte  uger  skulde  bære  sorg  i  anled- 
ning af  Carl  XIII's  død.  Til  Møsting  skriver  han:  »Jeg 
vil  oprigtigt  sørge  over  den  gode  gamle  konge,  og  da  han 
var  min  afdøde  broders  adoptivfader,  og  hans  hensigter 
med  mig  og  mine  børn  var  de  bedste,  vil  jeg  sørge  over 
ham  som  over  en  onkel.  Det  er  rigtig  muligt,  at  jeg  ikke 
vil  gøre  lykke  ved  hoffet  i  København  ....  Men  det  kan 
forresten  være  mig  ligegyldigt«  -).  Hertuginden  har  sikkert 
heller  ikke  i  denne  sag  taget  parti  for  sin  mand,  men  atter 
modarbejdet  ham ;  thi  hun  skrev  til  sin  kongelige  broder 
og  udbad  sig  hans  mening.  Han  gav  vel  tilladelsen,  men 
fandt  hertugens  idé  aparte.  I  et  brev  til  grevinde  *** 
citerer  hertugen  den  billet,  han  i  denne  anledning  har  til- 
sendt hertuginden,  og  i  hvilken  han  har  bebrejdet  hende 
forespørgslen.  Ironisk  tilføjer  han:  »En  sort  dragt,  som  vi 
bærer  herude  i  en  landlig  afkrog,  vil  vist  ingen  opsigt 
vække  i  Evropa  eller  have  nogensomhelst  følge  for  statens 
velfærd  eller  sikkerhed«'^). 

I  begyndelsen  af  1812  henvendte  hertugen  sig  atter 
ti'l  den  danske  regering  med  begæring  om,  at  denne  vilde 
anstille  nogle  undersøgelser  om  ophavsmanden  til  nogle  for 
ham  meget  fornærmelige    rygter.      Det   hed    sig   nemlig,    at 

en  person,  der  var  bleven  henrettet  i  Paris,  forinden  skulde 
have  bekendt,  at  han  havde  været  indviklet  i  en  sammen- 
sværgelse mod  den  svenske  kronprins,  og  at  hertugen  af 
Augustenborg  var  dennes  leder  Denne  ganske  tåbelige 
beskyldning  fik  yderligere  et  odiøst  præg  ved,  at  Bernadotte 
havde  tilladt  hertugens  ven,  oberstløjtnant  Holst,  at  med- 
dele denne  rygtet.  Hertugen  kunde  fornuftigvis  ikke  tie 
hertil,  da  han  sikkert  ellers  ikke  ved  given  lejlighed  — 
måske  først  efter  sin  død  —  vilde  have  undgået  hentydnin- 
ger hertil.  Når  han  skrev  til  det  danske  kanceUi:  »Mange 
grunde  bestemte  mig  til  med  begærlighed  at  gribe  lejlig- 
heden til  at  vise,  at  jeg  ikke  har  lyst  til  roligt  at  lade  mig 
bagvadske,  af  hvem  det  så  er«  —  er  der  ingen  årsag  til 
med  Wegener  heri  at  se  et  bevis  på  »hans  pirrelige 
smålighed«!).  Til  Carl  Johan  skrev  hertugen  samtidigt 
personligt,  at  det  ikke  ligner  hans  karakter  at  gå  krogveje. 
Han  har  vist,  at  da  han  ikke  kunde  vinde  den  svenske 
krone  uden  vanære,  opgav  han  tanken  derom.  Skulde  han 
nu  ad  forbrydelsens  vej,  der  vilde  sætte  hans  og  familiens 
dyreste  interesser  på  spil,  søge  at  opnå,  hvad  han  frivilligt 
havde  renonceret  på?  Med  en  hentydning  til  Bernadottes 
herkomst  slutter  brevet  med  følgende  ord:  »Ligeså  skinsyg 
over  min  ære  som  en  fransk  soldat  vil  jeg  bevare  et  plet- 
frit navn,  min  stammes  gamle  arv  og  det  eneste  gode,  jeg 
vil  være  istand  til  at  efterlade  mine  børn«.  Carl  Johan 
optog  den  tilkastede  handske,  og  efter  at  have  forklaret,  at 
han  personligt  aldrig  havde  troet  på  rygternes  sandhed, 
men  blot  meddelt  hertugen  dem,  fordi  de  ellers  nok  anden- 
stedsfra  vilde  være  komne  ham  for  øre,  svarede  han  på 
hertugens  ytring  om ,  at  man  ikke  ukrænket  kunde  saare 
en  fyrste  af  hans  hus,  beslægtet  med  den  danske 
konge,    spydigt:     »Fyrste!       Man    er    af  kongelig    famiUe, 

')  Smst.  s.  185. 

når  man  forstår  at  herske  over  mennesker,  og  når  man  har 
sejret  i  adskillige  slag.  Da  de  svenske  overdrog  Carlernes 
og  Gustavernes  krone  til  en  soldat,  viste  de,  hvor  megen 
pris  de  sætter  på  krigeriske  dyder«.  Udenrigsministeriet 
lod  sagen  undersøge  gennem  den  danske  gesandt  i  Paris. 
Naturligvis  viste  det  sig,  at  rygtet  var  falsk  i). 


Om  hertugens  liv  i  de  sidste  år  er  vi  kun  sparsomt 
underrettede.  Kun  et  enkelt  brev  giver  os  nogen  oplysning 
herom  -).  Han  skriver,  at  kredsen  om  ham  bliver  mindre 
og  mindre,  men  han  har  efterhånden  vænnet  sig  til  land- 
livets ensformighed.  Hans  glæde  er  børnene,  der  trives 
godt.  »Den  sarte  lille  Caroline  er  bleven  en  stor,  smuk  og 
sund  pige.  Begge  mine  sønner  håber  jeg  vil  kunne  regnes 
mellem  de  gode  hoveder,  skønt  ingen  af  dem  er  fortrinligt 
begavede.  På  dette  punkt  ser  jeg  med  glæde  fremtiden 
imøde.  Dertil  hjælpe  Gud.  Hans  beskyttende  hånd  af- 
tegner sig  tydeligt  i  mit  hus'  historie«. 

Hvad  der  ligger  bag  disse  ord,  er  klart  nok  hertugens 
forhåbninger  om,  at  hans  sønner  vil  kunne  være  istand  til 
at  værge  slægtens  arveret,  den  han  mener,  at  regeringen 
før  eller  senere  vil  gøre  indgreb  i.  Det  syntes  ham,  som 
den  danske  konge  havde  fortrædiget  og  forhånet  ham  ved 
sin  opførsel,  og  at  der  intet  godt  kunde  ventes  fra  denne 
kant.  Ud  fra  denne  sygelige  forbitrelse  må  vistnok  de 
skæve  konsekvenser  skrive  sig,  som  hertugen  drager  af  de 
undersøgelser   om    slægtens   arveret,    der   i  årene    1812  — 13 

optager  næsten  al  hans  tid.  Droysen  &  Samwer,  der 
muligvis  har  haft  nære  kilder  at  øse  af,  som  vi  ikke  kender, 
udvikler,  at  hertugen  under  de  truende  politiske  forhold 
anså  det  for  en  stor  ulykke  for  Danmark,  hvis  personal- 
unionen  mellem  dette  og  hertugdømmerne  blev  løst. 
Imidlertid  var  han  overbevist  om,  at  man  fra  dansk  side 
vilde  gøre  forsøg  på  at  annullere  den  Sønderborgske  ag- 
natiske  arvefølge,  skønt  dette  vilde  kunne  have  de  farligste 
følger,  idet  man  i  henhold  til  mageskiftet  1773  derved 
åbnede  en  ventil  for  Ruslands  indgriben.  Som  en  udvej 
foreslog  han  at  lade  alle  nulevende  Sønderborgske  fyrster 
adoptere  af  det  danske  kongehus. 

Man  vil  straks  lægge  mærke  til,  at  hertugen  ikke  som 
i  1806  indskrænker  sig  til  at  behandle  sin  slægts  arveret  til 
Holsten,  men  under  ét  taler  om  begge  hertugdømmerne. 
Sine  anskuelser  herom  har  han  fremsat  i  et  håndskrift 
•»Aufzåize  in  Beziehung  aiif  die  Erbfolge  des  Hauses  Schles- 
wig-Holstein-So7iderburgs«,  af  hvilket  han  bl.  a.  tilstillede 
Møsting,  Malling  og  Engelstoft  afskrifter  med  begæring  om 
deres  mening.  Dette  skrift  foreligger  ikke  trykt,  og  da  det 
ikke  findes  i  arkivet  på  Primkenau,  må  vi  nøjes  med  at 
henvise  til  det  referat,  som  Droysen  &  Samwer  giver  deraf 
i  deres  bog.  Disse  forfattere  mener,  at  den  historiske  del 
af  samme  er  identisk  med  det  i  Halle  anonymt  udgivne 
skrift  »Die  Erbfolge  in  Schleswig-Holstein«.  Wegener  be- 
nægter rigtigheden  heraf  på  grund  af  indre  kriterier  i) ;  om 
han  har  kendt  hertugens  skrift  i  dets  originale  skikkelse,  er 
dog  et  spørgsmål,  da  det  Augustenborgske  arkiv  kun  i 
ganske  få  år  bevaredes  i  København,  og  det  ikke  engang 
er  sikkert,  om  det  da  her  været  deri.  Gennemlæser  man 
det  »Halleske  skrift«  —  som  det  sædvanligt  kaldes  —  synes 
der  dog  intet  at  være  til  hinder  for,    at  hertugens  påstande 


')  Wegener:  Actenmassige  Beitrage,  s.  190. 

i  hvert  fald  har  dannet  grundlaget  for  dette.  De  historiske 
undersøgelser  om  grev  Gerhards  forlening,  om  Odense- 
forliget 1579  osv.  har  muligvis  ikke  været  så  udførligt  be- 
handlede af  hertugen,  og  dog  skriver  han  til  Engelstoft  i 
1814,  at  han  kunde  ønske  et  brev  tilbage,  han  har  skrevet 
til  en  ven,  da  det  indeholder  meget  om  »Christopher  og 
Waldemar,  som  anses  for  at  være  kontrebande«  ^).  Dette 
tyder  jo  på,  at  han  ikke  har  stået  fremmed  overfor  den 
ældre  historie.  I  alle  tilfælde  må  hovedsynspunkterne  i 
skriftet  og  hertugens  betragtninger  være  de  samme. 

Om  den  mandlige  linjes  arveret  til  Holsten  er  allerede 
talt  ovenfor,  og  hertugen  var  måske  her  i  sin  gode  ret. 
Dette  indrømmede  Møsting  vel  også,  men  tilføjede,  at 
Holstens  inkorporation  i  1806  var  en  politisk  nødvendighed. 
»Når  bliver  retten  lagt  som  grundlag  for  de  mægtigeres 
forhandlinger.^  Kun  egen  fordel  og  hensynet  til  staten 
leder  herskernes  beslutninger,  og  det  kommer  blot  an  på 
deres  magt,  om  de  er  istand  til  at  udføre  dem.  Således 
har  det  altid  været.  Historien  leverer  fra  de  ældste  tider 
utallige  beviser  derpå«. 

Medens  hertugen  aldeles  forbigik  de  mulige  rettigheder, 
som  hans  giftermål  kunde  bringe  slægten,  anså  han  det  for 
uomtvisteligt,  at  den  agnatiske  arvefølge  også  galdt  i  den 
Sønderborgske  linje  til  den  kongelige  del  af  Slesvig,  når 
den  mandlige  kongestamme  uddøde,  og  fremdeles  til  den 
Gottorpske  del,  når  alle  Gottorpske  linjer  var  uddøde. 
Hertugen  overser  ganske  betydningen  af  172 1,  da  Slesvig 
var  bleven  inkorporeret  i  kongeriget  som  straf  for  den 
Gottorpske  hertugs  lensbrud,  således  at  den  kvindelige 
arvefølge  efter  kongeloven  galdt  her  såvelsom  i  kongeriget. 
Det  forekom  ham  urimeligt,  at  den  Sønderborgske  linje 
skulde  bøde  for,    hvad  den  Gottorpske  havde  forbrudt,   og 

at  være  en  ligefrem  underkendelse  af  Frederik  III's  lensbrev 
af  22.  aug.  1649  til  samtlige  hertuger  i  den  Sønderborgske 
linje,  ifølge  hvilket  også  den  har  arvekrav  på  den  Gottorpske 
del.  Christian  August  af  Augustenborgs  hyldingsakt  af 
1 72 1  har  i  hvert  fald  kun  kunnet  gælde  ham  personligt 
uden  at  være  forbindende  for  hans  efterkommeres  eventuelle 
arverettigheder  —  påstår  hertugen.  »En  hylding  er  ingen 
renunciationsakt,  og  erhvervede  rettigheder  kunne,  uden  ud- 
trykkeligt afkald,  ikke  stiltiende  gå  tabt.« 

Møsting  gav  hertugen  fuldstændig  ret  i  den  historiske 
del  af  hans  ræsonnementer :  hans  slægt  havde  haft  arveret 
både  til  den  kongelige  og  den  Gottorpske  del  af  Slesvig, 
når  både  den  kongelige  og  Gottorpske  mandsstamme  ud- 
døde ,  men  det  stod  ikke  til  at  nægte ,  at  denne  arveret 
var  forskærtset  ved  inkorporationen  af  Slesvig.  Når  her- 
tugens forfædre  ikke  i  sin  tid  havde  protesteret  og  oven- 
ikøbet  senere  havde  overdraget  kongen  de  Plønske  godser 
og  Ærø  i  1756  og  1764,  måtte  Slesvig  betragtes  som  lovlig 
indlemmet  i  Danmark  1). 

Endnu  mere  forbavselse  vakte  dog  hertugens  påstand, 
at  hans  slægt  var  nærmest  arveberettiget  til  den  danske 
trone,  når  Frederik  III's  mandlige  arvinger  var  døde.  Efter 
hans  mening  betød  begivenheden  1660  for  den  Sønder- 
borgske linje  ikke  andet,  end  at  man  fik  en  arvelig  isteden- 
for  en  valgt  overlensherre.  Før  kongelovens  udstedelse 
tilkom  arveretten  den  yngte  linje  af  det  slesvigholstenske 
hus,  fordi  dette  var  lovet  Christian  I  for  hans  yngste  søn 
Frederiks  vedkommende.  Men  at  kongeloven  kunde  gøre 
nogen  forandring  i  denne  yngre  linjes  rettigheder,  kunde 
eller  vilde  hertugen  ikke  se,  og  hans  udtalelser  fik  forståe- 
ligt nok  hårene  til  at  rejse  sig  på  hovedet  af  Møsting  og 
Engelstoft.     Den  første  erklærede,    at  en  realisation  af  her- 


')  Slesv.  Provinsialefterretninger.  IV,   s.  213 — 22. 

tugens  planer  på  dette  punkt  vilde  være  det  samrp.e  som 
en  revolution,  medens  den  endnu  forsigtigere  Engelstoft 
slet  ikke  vil  drøfte  den  historiske  del  af  undersøgelsen  og 
kun  kan  bedømme  den  politiske  som  bunden  ved  embeds- 
pligt til  land  og  konge.  Hertugens  tendens  til  kongelovens 
kuldkastelse  er  ham  nok.  Han  beder  hertugen  om  for 
enhver  pris  at  tilintetgøre  papirerne,  at  de  ikke  skal  komme 
kongen  eller  ministrene  for  øje,  hvad  der  vilde  volde  her- 
tugens og  hans  families  fordærv  og  ulykke.  Selv  om 
Møsting  ikke  var  så  frygtsom  som  Engelstoft,  fraråder  dog 
også  han  hertugen  at  publicere  skriftet,  hvad  der  under 
ingen  omstændigheder  vilde  bringe  ham  fordel,  men  kun 
fortræd.  Navnlig  er  tiden  højst  upassende  til  at  tænke  på 
nogen  forandring.  —  »Deres  Durchlauchtigheds  ædle  karak- 
ter og  prøvede  retskaffenhed  og  fædrelandskærlighed  kan 
intet  øjeblik  give  en  såden  tanke  plads,  selv  om  den  var 
udførlig«. —  »Deres  højfyrstelige  Durchl.  —  hed  det  tilsidst 
som  en  uheldsvarslende  profeti,  der  gik  i  opfyldelse  — 
kan  derfor  passende  overlade  til  Deres  efterkommere,  hvilken 
brug  de  vil  gøre  af  disse  papirer.« 

Hertugen  var  ingenlunde  tilfreds  med  den  modtagelse, 
hans  skrift  fik.  »Frygt  og  atter  frygt  taler  ud  af  Jeres 
mund,  og  Jeres  hjærte  slår  ikke  ene  og  alene  for  sandhed  og 
ret«,  skrev  han  til  sine  københavnske  venner.  Til  Molden- 
hawer  erklærede  han,  at  han  forøvrigt  var  forberedt  herpå, 
men  at  han  trøstede  sig  med  at  have  handlet  som  en  god 
borger  og  ikke  i  nogen  ond  hensigt.  Selv  er  han  for 
gammel  til  at  søge  martyrkronen.  »Lad  efterverdenen 
dømme  mig«. 

At  hertugen  her  som  så  ofte  er  mere  theoretiker  end 
praktiker,  er  klart,  og  det  tyder  ikke  på  nogen  særlig  in- 
telligens hos  hans  recensenter,  at  de  ikke  så,  at  alle  disse 
planer  var  fostre  af  et  irritabelt  sind  og  en  noget  sygelig 
hjærne,    der   hverken    havde    mod    eller   lyst  til  at  realisere 

dem.  Alen  han  havde  lagt  tønder  til  ilden  og  har  det  på 
sin  samvittighed  at  have  givet  sine  sønner  et  meget  farligt 
arvegods.  Slutningen  af  hans  skrivelse  har  Droysen  & 
Samwer  aftrykt;  den  er  roligt  affattet,  og  ingen  revolutio- 
nære planer  gærer  her.  Det  synes  at  have  været  hertugen 
mere  magtpåliggende  at  have  retten  end  at  bruge  den. 
Hans  ord  her  tegner  ham  som  den  fuldblodsidealist  og 
sværmer,  han  aldrig  helt  havde  ophørt  at  være,  og  det 
hensyn  til  de  reelle  og  praktiske  forhold,  som  han  under- 
tiden godt  forstod  at  tage,  og  som  navnlig  havde  været 
fremtrædende  efter  omslaget  i  halvfemserne,  svigtede  ham 
nu  ganske.  Men  at  han  intet  øjeblik  har  spekuleret  i  en 
nærforestående  gennemførelse  af  sine  ideer,  fremgår  tydeligt 
nok  af  ord  som  disse:  »Intet  tidspunkt  synes  mindre  farligt 
til  at  fremkomme  med  disse  betragtninger  end  det  nuværende. 
Ingen  sønderborgsk  fyrste  kunde  være  mere  skikket  til  at 
lægge  alle  vedkommende  det  på  hjærte  end  forfatteren. 
I  det  danske  hus  er  foruden  kongen  endnu  tre  unge  prinser 
i  live  —  faren  for,  at  det  skulde  udslukkes ,  var  intet  øje- 
blik fjærnere.  Med  desto  større  frihed  kan  man  altså 
overveje  sagen.  Og  hvad  forfatterens  kvalifikation  til  at 
skrive  det  foreliggende  angår,  troer  han,  at  både  hans  offent- 
lige og  private  liv  frembyder  grunde  nok,  til  at  man  tør 
føle  sig  fast  overbevist  om ,  at  han  foretrækker  statens  vel 
for  sin  egen  og  sin  families  interesse,  at  han  hverken  lider 
af  urolig  ærgærrighed  eller  utøjlet  herskesyge,  følgelig 
heller  ikke  går  svanger  med  hemmelige  revolutionsplaner, 
og  at  han  derfor  må  kunne  håbe  at  blive  hørt  med  større 
ro  end  nogensinde  en  anden  fyrste  af  hans  hus.  Desuden 
finder  han  i  sine  tidligere  forhold  en  opfordring  til  at  anbe- 
fale denne  for  statens  vel  så  vigtige  sag  til  den  modneste 
prøve,  navnlig  i  et  øjeblik,  hvor  det  gamle  system  synes 
at  bukke  under  i  kamp  mod  en  rets-  og  lovløs  vilkårlighed, 
der    —    som    den    plejer    —    har   trådt    love,    forfatninger, 

traditon,  kort  alt  hvad  der  er  mennesket  helligt,  under 
fødder,  medens  den  hykler  omsorg  for  statens  vel.  Man 
mene  ikke,  at  forfatteren  latterligt  har  glemt  sin  stilling  og 
sine  forhold,  når  han  på  dette  sted  endnu  tillader  sig  det 
ønske,  at  der  måtte  findes  et  middel  til  i  begge  grene  af 
den  kongelige  linje  i  det  Holstenske  hus  for  stedse  at  gøre 
ende  på  de  meget  forståehge  og  meget  tilgivelige  gensidige 
bekymringer  for  fjendtlig  hensigt  og  sindelag.  I  hvert  fald 
vil  han  anbefale  sine  sønner  og  agnater  at  følge  deres  for- 
fædres eksempel,  nemlig  med  mandig  værdighed  at  hævde 
og  så  godt  som  muligt  sikre  sig  de  rettigheder,  af  hvilke 
hele  deres  borgerlige  eksistens  hænger,  ved  ethvert  middel, 
der  kan  forenes  med  pUgt  og  ære;  men  på  den  anden  side 
heller  aldrig  glemme  deres  fædreland  og  dets  sande  inter- 
esse; iøvrigt  med  tillid  til  forsynet  roligt  se  fremtiden  imøde, 
nu  da  både  vore  dages  historie  og  erfaringen  så  højlydt 
forkynder  det  lidet  tilforladelige  og  det  forgængelige  i  alle 
usurpationer.  Skulde  arvespørgsmålet  i  deres  tid  træde  i 
første  række,  da  vil  statens  interesse  så  højlydt  tale  deres 
sag,  at  egennyttens  og  lidenskabens  skrål  vil  bringes  til 
tavshed,  og  alle  modsatte  foranstaltninger  vise  sig  af- 
mægtige« 1). 

Med  dette  arbejde  var  hertugens  kræfter  udtømte. 
Skuffelsen  over  den  modtagelse,  det  fik  af  mænd,  der  dog 
stod  ham  nær,  og  hvis  mening  han  trods  alt  ikke  kunde 
kunde  undlade  at  tage  i  betragtning,  og  smerten  over  til- 
syneladende at  have  høstet  så  liden  løn  for  sit  lange  og 
tro  arbejde  i  statens  tjeneste,  kan  have  bidraget  til  yder- 
ligere at  svække  hans  iforvejen  noget  nedbrudte  helbred. 
Det  spændte  forhold,  der  må  være  opstået  mellem  ham  og 
Louise  Augusta  efter  hendes  optræden  i  1810 — 11,  har 
sikkert    også   virket    deprimerende    på    ham.      Det    går    da 


^)  Droysen  &  Samwer:  Die  Herzogthtimer  Schl. -Holst,  s  58  ff. 

ikke  an  udelukkende  at  betragte  det  som  et  falsk  påskud, 
når  hertugen  i  sine  begæringer  om  afsked  angiver  svagelig- 
hed som  en  hovedgrund,  hvorfor  han  onsker  at  trække  sig 
tilbage.  —  De  sidste  breve,  vi  har  fra  hans  hånd,  er  skrevne 
i  foråret  18 14  til  Engelstoft;  i  dem  drøfter  han  udsigterne 
for  Norges  fremtid.  De  ånder  stor  velvilje  mod  prins 
Christian,  og  hertugen  skriver,  at  han  aldrig  har  haft  større 
tillid  til  en  sag  end  til  Norges,  hvor  fortvivlet  tingenes  til- 
stand for  øjeblikket  end  synes  at  være^). 

Kort  efter  kastedes  hertugen  på  sygelejet.  Den  ældste 
son  har  i  en  brevvekshng  med  Peder  Hjort  skildret  faderens 
sidste  øjeblikke-).  Efter  denne  skildring,  der  dog  næppe 
er  fuldt  pålidelig,  da  den  først  er  nedskreven  31  år  senere, 
skal  hertugen  have  talt  således  til  sine  sønner :  » Mange 
fædre  har  på  dødslejet  tildelt  deres  børn  formaninger  og 
advarsler  til  afsked.  Dette  vil  jeg  ikke  gøre.  Eders  moder 
o§^  JGg  har  ved  omhyggelig  opdragelse  plejet  Eders  ung- 
doms udvikling,  og  jeg  har  ved  valg  af  de  bedste  lærere, 
jeg  kunde  få,  bestræbt  mig  for  at  skaffe  Eder  en  grundig 
og  passende  oplærelse.  Skulde  den  nu  ikke  kunne  være 
tilstrækkelig,  så  ville  ord  i  dette  øjeblik  ikke  kunne  udrette 
stort.  Altså  Gud  velsigne  og  bevare  Eder  I  —  Men  —  ved- 
blev han  noget  efter  —  én  ting  vil  jeg  dog  på  det  af- 
gjorteste  kræve  af  Eder,  og  pålægger  jeg  først  og  fremmest 
dig,  Christian!  Opgiv  aldrig  Eders  hus'  rettigheder,  som 
kong  Frederik  III  så  vilkårligen  søgte  at  betage  os  nydel- 
sen af,  hvis  de  engang  skulde  falde  i  vor  lod  I  Jeg  mener 
de  arverettigheder  til  fyrstendømmerne  Slesvig  og  Holsten, 
som  vor  linje,  lige  så  fuldt  som  hans,  har  efter  salig  kong 
Christian  I.  Opgiv  dem  aldrig  af  frygt  eller  ligegyldighed! 
Her,  Christian!  er  nøglerne  til  min  .skrivepult.     Du  vil  i  den 


^)  Breve  af  -"'/^    1814  og  .senere.     Rigsarkivet. 

-)  P.  Hjort:  Udvalg  af  Breve.     Xy  Samling.   1869.  S.  484  ff. 

finde  en  fransk  memoire  liggende,  der  udførligen  kan  oplyse 
Dig  om  detaillen  i  hele  denne  sag.  Lov  mig  nu  dette 
helligt!  Men  glem  heller  aldrig,  hvor  I  lever,  og  hvem  I 
skylder  al  lydighed  som  familiens  høje  overhoved!« 

Hele  denne  tale  synes  snarere  —  måske  med  und- 
tagelse af  slutningen  —  at  have  hjemme  i  brevskriverens 
fantasi  end  at  være  udgået  af  en  døende  mands  mund. 
Dette  er  dog  mindre  væsenligt ;  sønnen  har  talt  i  sin  afdøde 
faders  ånd,  thi  i  testamentet  findes  ord,  der  siger  næsten 
ganske  det  samme.  Hertugen  udtaler  heri,  som  sin  faste 
overbevisning,  at  det  danske  kongehus  vil  forsøge  at  under- 
trykke slægten.  Sønnerne  bør  aldrig  opgive  deres  rettig- 
heder, men  holde  trofast  ud.  I  intet  tilfælde  må  de  dog 
gengælde  uret  med  uret.  »Måske  vil  den  tid  komme  — 
hedder  det  tilslut  —  da  det  danske  kongehus  atter  vil  be- 
handle mit  hus,  hvem  det  har  vist  et  så  ubilligt  og  ubroder- 
ligt sind  imod,  på  en  retfærdig  og  ædelmodig  måde«. 


Hertugen  døde  d.  14.  juni  18 14.  Han  blev  ingen 
gammel  mand,  nåede  knap  de  halvtredsindstyve  år.  Når 
vi  under  ét  vil  forsøge  at  sammenfatte  hans  betydning  for 
dansk  historie,  vil  det  straks  falde  os  i  øje,  at  han  har 
spillet  en  ikke  uvigtig  rolle  som  kulturbringer.  Hans 
reformarbejde  i  skolens  og  universitetets  tjeneste  vil  altid 
mindes  med  tak  og  beundring,  selv  om  det  undertiden 
faldt  ham  vanskeligt  at  se,  hvor  vidt  man  skulde  gå,  hvor 
grænsen  burde  drages.  Med  aldrig  svigtende  energi  og 
utrættet  arbejdslyst  vil  han  den  gamle  slendrian  tillivs, 
anser  det  for  sin  pligt  at  udrydde  ethvert  spor  fra  »munke- 
væsenets« dage  og  at  inaugurere  en  ny  æra.  Han  var 
ingen  fremragende  begavelse,  men  han  var  en  dannet  og 
meget  belæst  mand,    der   hørte   til   de  bedste  i  tiden,    men 

som  intet  øjeblik  nåede  ud  over  den.  Skønt  på  bunden 
et  aristokratisk  gemyt  rives  han  for  en  stund  med  af  fri- 
hedsideerne som  ung  og  sværmer  for  dem;  men  da  tiden 
reagerer,  bliver  han  også  på  flere  punkter  reaktionær  imod 
sin  tidligere  opfattelse.  Vi  har  i  det  foregående  vist,  hvor- 
ledes hans  herkomst  og  stilling  i  samfundet  støtter  ham 
heri.  —  Den  politiske  situation  bringer  ham  ind  i  forhold, 
han  ikke  kan  magte  trods  sin  tro  herpå,  planter  ufred  og 
sorg  i  hans  sind,  skaber  en  vaklen  og  uklarhed  hos  ham, 
som  vokser  med  årene.  Skønt  man  vistnok  kan  sige,  at 
han  ingenlunde  var  egnet  til  at  være  konge,  glemte  han 
dog  aldrig,  at  en  kongekrone  et  øjeblik  havde  svævet  over 
hans  hoved;  han  søgte  da  på  anden  vis  at  give  sin  slægt 
erstatning  for,  hvad  han  selv  var  gået  glip  af.  Hans  vink 
i  denne  retning  blev  en  nemesis  for  børnene.  —  Men  her 
standser  vi  og  vil  ikke  nærmere  komme  ind  på  denne  sag. 

